خۆگۆڕینی گۆڕان - ئاوێنه\nپێش هەمو شت پێویستە بگەڕێینەوە بۆ سروشتی دروستبونی گۆڕان، دوای ئەوەی لە‌دوا کۆنگرەی یەکێتی نیشتمانی کوردستان، مام جەلال زوربەی گلەیی‌و رەخنەکانی ئاڕاستەی نەوشیروان کرد‌و نەوشیروانیش بە‌چەند ئەڵقەیەک لە‌ڕۆژنامەکاندا وەڵامی دایەوە، کە ئێستا نوسینەکانی هەردوکیان سەبارەت بە‌یەکتری لە‌دوتوێی کتێبێکدا چاپکراوە، هەروەها نەوشیروان مستەفا بینی شکستی خوارد لە‌ڕیفۆرم‌و ئاڵوگۆڕەکانی ناو یەکێتی‌و خۆی زەرەرمەند بو تێیدا‌و لەجێگری سکرتێری یەکمەوە چوە پلەی خوارتر لە‌مەکتەبی سیاسی یەکێتیدا‌و کۆسرەت رەسوڵ‌و د.بەرهەم بون بە‌سکرتێری یەکەم‌و دوەم، ئیتر نەوشیروان بیری لەوە کردەوە کە یەکێتی جێبهێڵێ، بەڵام حەزیشی بەوە نەبو کە رۆڵی لە‌کوردوستانێکدا نەمێنێ کە خەباتی زۆری تێدا کردوە، خۆ ئەگەر هەر لە‌سەرەتاوە نەوشیروان نیازو مەرامی خۆی بە‌مام جەلال بوتایە، کە نیازی دروستکردنی رێکخراوێکی سیاسی هەیە‌و بەشێک لە‌کادرو ئەندامان‌و سەرکردایەتی یەکێتی لەگەڵ خۆی ئەبات، هەڵبەت ئەو هاوکاریەی لە‌مام جەلالەوە دەست نەئەکەوت کە بە‌ناوی کۆمپانیای وشەوە وەریگرت، کە بریتی بو لە‌چەند ملیۆن دۆلارێک‌و ئەو بینایەی کە بۆ فەرمانگەی پاسپۆرت‌و مانەوە لە‌سلێمانی دروستکرابو، لەگەڵ گردی زەرگەتە، نەوشیروان کۆمپانیای وشەی دروستکرد وەک دەستگایەکی میدیایی‌و رۆشنبیری‌و لە‌پاڵ ئەوەدا کەوتە ئەوەی یەکە یەکە‌و بە‌کۆمەڵ کادر‌و ئەندامانی یەکێتی لە‌ڕێکخستنەکانی خوارەوە تا سەرکردایەتی رابکێشێت بۆ ناو ئەو کۆمپانیایە، کاتێکیش کە زانی بوە بە‌خاوەنی ئەو پانتاییە جەماوەرییەی کە خۆی مەبەستێتی، ئیعلانی دروستکردنی بزوتنەوەی گۆڕانی کرد، زەمینە لەبارەکان چیبون بۆ دروستبون‌و گەورەبونی ئەو بزوتنەوەیە؟ بە‌ڕای من ئەمانەی خوارەوە بون، کە رەنگە کاسانی تر بیرو رای جیاوازیان هەبێت یا خاڵی زیاتریان لە‌پێش چاو بێت، بەڵام هەرە گرنگیان ئەمانەبون:\n1-نەوشیروان خۆی وەک کەسێکی خوێنەوار‌و نوسەری ناو سەرکردایەتی سیاسی یەکێتی خاوەنی کەسایەتیەکی وابو کە بەشێکی زۆر لە‌ڕێکخستنەکانی ناو یەکێتی باوەڕیان پێی بو.\n2-کەسانێک لە‌ناو یەکێتیدا رازی نەبون لە‌ئەدای یەکێتی‌و ئومێد بڕاوبون لە‌گۆڕانکاری چ لە‌ناو کۆمەڵ‌و چ لە‌ناو یەکێتی، بۆیە ئەو هیوایەیان بە‌نەوشیرواندا هەڵواستی کە گۆڕانکاری بکات لە‌ناو کۆمەڵ‌و سیستمی بەڕیوەبردن.\n3-کەسانێکی زۆر هەبون سەردەمانێکی زۆر بەتەمابون پارچە کێکێکیان دەست بکەوێت لە‌ناو یەکێتیدا چ وەک پلەو پایەو چ وەک پارەو دەستکەوتی مادی، بەڵام دوای ئەوەی بەریان نەکەوت‌و نۆرەیان نەهات‌و مەیئوس بون، لەداخا یەکێتیان بەجێهێشت بە‌ئومێدی ئەوەی لەملا شتێکیان دەست بکەوێت.\n4-لە ناو یەکێتیدا کەسانێکی زۆر قین لەدڵ هەبون بەرانبەر پارتی، کە هەندێکیان لە‌ڕوی سیاسیەوە ناڕازی بون لە‌سیاسەتی پارتی‌و رەنگە کەسانێکیشیان تیابێت کە زەرەرمەند بوە بە‌دەستی پارتی، یا کەسوکاری لە‌شەڕی ناوخۆدا بەدەستی ئەوان شەهید بوە، ئەم رقە وای کردبو کە ناڕازی بن لەو رێکەوتنە ستراتیژیەی نێوان یەکێتی‌و پارتی‌و، مەکۆیەکیان ئەویست کە دور بێت لە‌هەمو رێکەوتنێکەوە لەگەڵ پارتی‌و بگرە دوژمنی سەرسەختی پارتیش بێت، هەر ئەم گروپە لە‌ناو گۆڕاندا کاریگەری زۆریان هەبو بۆ ئەوەی کە گۆڕان‌و پارتی نەگەنە هیچ رێکەوتنێک.\nتا ئێستا گەشتینە ئەو دەرئەنجامەی کە گۆڕان لەسەر لاشەی یەکێتی دروستبو، هەر وەک هەندێک لە‌یەکێتیەکان ئەڵێن ئەوەندەی گۆڕان زەرەری لێدان ئەوەندە بەعس زەرەری لێنەداون، بێگومان هەر حیزب‌و رێکخراوێک کە دروست ئەبێت، ئاساییە کە خەڵکانی لە‌دەرەوەی رێکخراوو حیزبەکانی تر ئەندامی بۆ دروست ببێت‌و لە‌هەمان کاتیشدا لە‌رێکخراوو حیزبەکانی تریش روی تێبکەن، بەڵام رێکخراوی گۆڕان تەنها لە‌ئەندامانی پێشوی یەکێتی دروست بو، هەر بۆیە لە‌هەڵبژاردنەکەی دوای دروستبونی ئەوان دەنگەکانی یەکێتی بو بە‌نیوە کەمترو ئەوانی تر بون بە‌دەنگی گۆڕان، تاکە تاکە خەڵکێک هەبون کە پەیوەندی حیزبیان نەبوە‌و چونەتە پاڵ گۆڕان، بەڵام ئاشکرابو تا ئەو کاتە یەک ئەندامی یەک حیزبی تر نەچوبوە ناو گۆڕان.\nگۆڕان سەرەتا وەک ئۆپزسێۆن دەرکەوت‌و بەردەوام رەخنەی لە‌کەم‌و کورتیەکانی حکومەت ئەگرت‌و هەوڵی چاککردنەوەی جەماوەری ئەدا بۆ لێپرسینەوەو داوای مافی خۆ کردن‌و دەست راکێشان بۆ دزیی دەسەڵاتداران، هەر بەو هۆیەوە بوە خاوەنی پانتاییەکی باش لە‌جەماوەر، بەتایبەتی لە‌سلێمانی‌و دەوروبەری، هەر بەو هۆیەشەوە بوە خاوەنی دەنگێکی زۆر لە‌هەڵبژاردنداو سەرکەوتنی بە‌دەست هێنا‌و بوە خاوەنی بڕێکی باش لە‌کورسی پەرلەمان.\nهەڵە گەورەکانی گۆڕان:\n1- هەر لە‌کاتی بانگەشەی هەڵبژاردندا یەکێک لە‌دروشمەکانیان (بەرەو دەسەڵات) بو، بەڵام کام دەسەڵات ئەو دەسەڵاتەی کە پشکێکی بچوکت بە‌دەستەوە بێت، کە نەتوانی ئەو گۆڕانکاریانە بکەی کە پەیمانت بە‌دەنگدەرانی خۆت دابو؟! ئەگەر حیزبێکی ئۆپۆزسیۆن بانگەشەی ئەوە بکات ئەبێ هیچ نەبێ زۆرینەی دەسەڵاتی حکومەت لای ئەو بێت، بە‌تایبەتی کەناڵە سەرەکیەکان، ئەوسا ئەتوانێ پلانی خۆی جێبەجێ بکات‌و جەماوەرەکەی خۆی رازی بکات، دەنا ئەویش ئەبێت بە‌بەشیک لەو دەسەڵاتە کەمتەرخەمەی کە پێشتر خۆی دژی قسەی ئەکرد‌و رەخنەی لێئەگرت‌و بەمەش جەماوەرەکەی خۆی لە‌دەست ئەدات، رێک گۆڕان وای بەسەر هات، بۆیە ئەبو لە‌پەرلەمان هەر وەک ئۆپۆزسیۆن بمێنێت‌و کورسی دەسەڵات لە‌حکومەتدا قبوڵ نەکات، تا دەنگی دلێر بێت‌و خۆی شەریکی حکومەتێکی شکست خواردو نەبێت.\n2- دوای ئەو هەڵەیە کە لە‌خاڵی یەکەمدا باسمان کرد، کە زانی هیچی پێناکرێت ئەبو هەر زو لە‌حکومەت بکشێتەوە پێش ئەوەی دەری بکەن، کە دەریشیانکرد ئەبو زو بێبەری خۆی لەو حکومەتە ئاشکرا بکات‌و وەزیرەکانی‌و پلە باڵاکانی تری کە تا ئێستاش ماون لەو حکومەتە بکشێنێتەوە، نەک دوای چوار ساڵ ئینجا بڕیاری ئەوە بدا ئەویش بە‌نیوە ناچڵی، وەزیرەکان دەست لەکارکێشانەوەیان پێشکەش کرد، بەڵام کۆمەڵێک پۆستی تر دڵیان نایە دەستی لێبەردەن وەک بەڕێوەبەری گشتی‌و قایمقام‌و بەڕێوەبەری ناحیەو پارێزگار… هتد، کە ئەمە ئەوە ئەگەیەنێت هێشتا شەریکن لەو شکستەی حکومەت‌و بەشێکی شانی خۆیان ئەگرێتەوە، بۆیە جەماوەری راپەریوی کوردستان لە‌ڕۆژانی 19و20/12 ئۆفیس‌و بارەگاکانی ئەوانیشیان لە‌چەند شوێنێک سوتاند.\n3- لە17 شوباتی 2011 ئەوان هاندەری خۆپیشاندان بون، گەورەترین خۆپیشاندانیش بو لە‌مێژوی ئەم دواییەی سلێمانیدا، بەڵام لەبەر ئەوەی پلانی باشیان نەبو نەیانتوانی باش پێشرەوایەتی بکەن‌و شەرمنانەو ترسنۆکانە خۆیان بە‌خاوەنی ئەزانی، بۆیە جڵەوی خۆپیشاندانەکەیان لە‌دەست داو کەوتە دەست هێزە ئیسلامیەکان‌و کەسانی گێرە شێوێن، بە‌دەستی دەرەکی بوە ئاژاوەو خراپ شکایەوە، بۆیە بە‌فەرمی خۆیان لێبێبەری کردو وتیان ئێمەی لە‌پشتەوە نین‌و پەیوەندیمان پێوەی نیە.\n4- هەندێک جموجوڵیتر لە‌بابەتی خۆپیشاندان لە‌دوای ئەوە دروست بو کە ئەمیش سەرەتا بە‌بانگەشەی ئەوان بو بەڵام ئەمەشیان بۆ کۆنترۆڵ نەکراو خەڵکی گێرەشێوێنیان تێکەڵ بو، ئەڕاستەکەی گۆڕا بۆ شڕەخۆری‌و هێرشکردنە سەر دوکان‌و ماڵی خەڵکی‌و تاڵانکردن‌و شکانی گڵۆپ‌و دارتێلی سەر شەقامەکان‌و شکاندنی دارو وێرانکردنی باخچەو سەوزایی سەر شەقامەکان.\nلەو چوار خاڵەی سەرەوەدا بۆمان دەرئەکەوێت کە:\n1- گۆڕان نەیتوانی شارستانیانە مامەڵە لەگەڵ خۆپیشاندان بکات‌و بە‌ئەجەنداکردنی داوای جەماوەر بەرجەستەبکات‌و، هەر ئەوانیش بەرپرسن لە‌ناشیرین کردنی خۆپیشاندان تا ئاستێک هەر ئەڵێن خۆپیشاندان بەڕێوەیە دوکاندارەکان کەلوپەلی کۆگاکانیان ئەبەنە ماڵەوە‌و خەڵکی ئەکەونە خۆ بۆ پاراستنی ماڵ‌و شوێنەکانیان، وەک خۆپیشاندان دایمە سروشتی بریتی بوبێت لە‌تاڵانکردن‌و تەعەدا کردن لە‌خەڵکی.\n2- شێوازو ناوەڕۆکی ئۆپۆزسیۆن بونیان شێواند، لە‌هەمو دنیا نەبوە لە‌دەسەڵاتیشدا بیت‌و ئۆپۆزسیۆنی ئەو دەسەڵاتەش بیت.\nگۆڕان لە‌دوا کۆبونەوەی جڤاتەکەیان بڕیاری ئەوەیان دا کە ببنە ئۆپۆزسیۆن، کە لەو باوەڕەدام ناتوانن هیچ رۆڵێکی کاریگەریان هابێت نە بۆ چاکسازی‌و نە بۆ گۆڕینی دەسەڵات لەبەر ئەم هۆیانەی خوارەوە:\n1- ئەوانەی سەرکردایەتی گۆڕان ئەکەن نە لەدەرەوەی دەسەڵات‌و نە لە‌ناوەوەی دەسەڵات گۆڕانکاریان پێناکرێت، نەک تەنها بە‌ڕای من بەڵکو ئەوەی ئێستا لە‌شەقامدا باس ئەکرێت، ئەوەیە کە ئەمانە خۆیان کاتێک لە‌ترۆپکی دەسەڵاتدا بون لە‌ناو یەکێتیدا کە یەکێتی ئەو کاتە یەکێک بو لە‌حیزبە‌گەورە کاریگەرەکانی سەر گۆڕەپانی باشوری کوردستان، بۆ نەیانتوانی هیچ گۆڕانکاریەک بکەن، هەر ئەوان نەبون لە‌مەکتەبی سیاسی یەکیتی کە کارگوزارێک نەیئەتوانی لە‌فەرمانگەیەکدا دامەزرێت، پشتگیری ئەوانی پێنەبوایە، ئەی خێرە ئێستا سەدو هەشتا پلە گۆڕاون، بەو پەلەپەلە هەر کراس‌و بۆینباخ ئەگۆڕێ نەک فکر‌و مێشک.\n2- ئەوەتا تا ئێستاش لە‌دەسەڵاتێکی گەندەڵ دڵیان نایە هەندێک لە‌بەرپرسە حکومیەکانی ئەوان کە لەسەر لیستی ئەوان دانراون بیانکشێننەوە\n3- گۆڕان وەک بزوتنەوەیەکی عیلمانی دیموکراسی سەیر ئەکرا، ئێستا دەست تێکەڵکردنی لەگەڵ کۆمەڵی ئیسلامی، کام عیلمانی‌و کام دیموکراسی، کە ئاشکرایە کۆمەڵی ئیسلامی لە‌سەر بناغەی ئیخوانەو پەلێکی بە‌دەست ئەوانەوەیەو پەلەکەی تریشی دەسەڵاتی شیعەی دەوڵەتی ئیسلامی یاری پێئەکات‌و ئەشیەوێ بە‌زوترین کات بیداتە دەست فەرمانڕەوایانی شیعەی عێراقی‌و هەر بۆ ئەوەش کار ئەکات، کەواتە گۆڕان بەو سیاسەتە رازیە کە کوردوستان بگەڕێتەوە بندەستی حوکمی شۆڤێنی‌و رەگەزپەرستی عێراق، ناتوانن نکوڵی لەوە بکەن ئەوەتا ئەندام پەرلەمانەکانیان لە‌پەرلەمانی عێراق کار بۆ ئەوە ئەکەن‌و لە‌چەند بۆنەدا ئەوەیان سەلماندوە.\nئیتر ئەم سیاسەتی ئۆپۆزسیۆن بونەی لەگەڵ کام رێبازی نیشتمان پەروەری‌و دیموکراسیدا یەک ئەگرێتەوە، بۆیە بەڕای من گۆڕان شەقامی کوردی دۆڕان‌و جارێکی تر نابێتەوە بە‌خاوەنی ئەو ژمارە کورسیەی کە ئێستا هەیەتی.


خزمەتگوزاری تۆمارکردنی دۆمەین لە عێراق کە زۆر هەرزانن\nدۆمەین بە گونجاو ترین نرخ\n: تاقی بکەرەوە ئەگەر دۆمەینەکەت تا ئێستا بەردەستە\nزیاتر لە ملیۆنێک دۆمەین دەکەوێتە ژێر دەستی YakDuSe کە وای کردووە ببینە ئەو تۆڕە باوەڕپێکراوەی کە خاوەنی شارەزاییەکی زۆرین لە نێتۆرکی دۆمەیندا. ئێمە تەنها یارمەتید نادەین لە دۆزینەوەی ناوێکی گونجاو بۆ دۆمەینەکەت، بەڵکو چاودێری ئاسایشی دۆمەینەکەشت دەکەین.\nمتمانە بە YakDuSe بکە لە بەخشینی باشترین ناو پێت لە بوارەکەتدا چونکە هەبوونی ناوێکی گونجاو و سەرنجڕاکێش بەشێکە لە بەشە گرنگەکانی کارەکەت.\nئەرکی تۆ لێرەدا تەنها ئەو ناوەی بە گونگاوی دەزانیت و حەزت پێیەتی هەڵیبژێریت لە کۆی کۆمەڵێک ناوی دۆمەین.\nپشتگیری کردن لە ڕێگای ئینتەرنێتەوە\nتیمێکی ئامادەکراو هەمیشە لە ئامادە باشیدایە بۆ یارمەتیدانت لەهەر کاتێکدا پێویستت بوو.\nHundreds of great new domains join\nئیمەیلی کارەکەت نیشانەی لێهاتوی و کارامەییتە\nبە بەکارهێنانی YakDuSe ئەتوانی کۆنتڕۆڵی نازنامەکەت بکەیت لە ئینتەرنێتدا لەڕێی بوارێکی تایبەتکراو و ئیمەیلێکی باوەڕپێکراو و کارامەوە کە ئەرکی گەیاندنی پەیامێکی بازرگانی و ئیجابیانەیە دەربارەی کارەکانت بە کۆمەڵگا و بینەران بۆ ئەوەی متمانەیان بەدەست بێنیت.\nبۆ زانینی زیاتر لە خاڵە گرنگاکان\nپارێزگاری لە ناوەکەت و هەموو زانیارییەکانی ناو دۆمەینەکەت بکە لەهەر پرۆسەیەکی سیخوڕی و هاککردن. ئەگەر لەبیرت چۆوە دۆمەینەکەت نوێ بکەیتەوە ئەوە داتاکانی هەر بە پارێزراوی ئەمێنێتەوە بە پارێزراوی بۆ ماوەی ساڵێک.\nئەو ناوانەی دەیاناسیت و متمانەیان پێدەکەیت\nدەتوانیت لەنێوان جەند گروپێکی زۆردا ئەو ناوی دۆمەینانە هەڵبژێریت کە پەیامێکی کاریگەر دەبەخشن کاردانەوەی باشیان دەبێت لە بەدەستهێنانی متمانەی زیاتری کلایەنت و بریکارەکانت.\nلایەنی هەرزانتر و نوێبونەوە\nکاری ئێمە بەردەستکردنی باشترین دۆمەینەکان بە هەرزانترین نرخ بۆ بەکارهێنەرەکانمان لەهەمان کاتدا بە کوالیتییەکی زۆر بەرز. بەبۆنەی رێکەوتنمان لەگەڵ خاوەنداری TLD، دەتوانین نرخێکی زۆر گونجاو بۆ ئەو ناوانە تەرخانبکەین کە خاوەنی نازناوێکی گەورەن. ٩٠٪ لە ناوی دۆمەینە هەرە بەناوبانگەکان خاسێتەکانی ئێمەیە کە پێانەوە دەناسرێینەوە و نرخی نزمی نوێکردنەوەی دۆمەینەکانیش گەورەترین هێزمانە، و وردگەری تایبەت لە دۆمەینەکاندا ئامێری سەرکەوتنمانە!\nدۆمەین و ئیمەیل دەربارەی پرسیارە زۆر باوەکان\nچۆن دەتوانم داوای یارمەتی بکەم؟\nتیمی یارمەتیدانمان هەمیشە بەردەستە بۆ پێشکەشکردنی هەر یارمەتییەک داوای بکەی هەنگاو بە هەنگاو لەهەموو کاتێکدا بە پێدانی پێشنیاریش.\nچۆن دەتوانم بگەڕێم بە دوای ناوی دۆمەینەکە؟\nتەنها ناونیشانی ئەلەکترۆنیەکەت بنووسە لەناو چوارگۆشەی گەڕاندا و دوای ئەوە لیستی هەموو دۆمەینەکان بەهەمان ناو بۆت دەردەکەوێت. پاشان، رێچاوی رێنماییەکان بکە و خۆت تۆمار بکە لە سیستەمەکەدا.\nبۆچی ناوی دۆمەینەکە لەلای YakDuSe تۆمار بکەم؟\nYakDuSe هەڵدەستێت بە پێشکەشکردنی هەرزانترین تۆمارکردنی دۆمەین لەڕێی چالاک کردنی خێرا و فریاکەوتنی راستەوخۆ.\nچۆن بزانم کە ناوی دۆمەینەکە بەردەستە؟\nتەنها ناونیشانی ئەلەکترۆنیەکەت بنووسە لەناو چوارگۆشەی گەڕاندا و دوای ئەوە لیستی هەموو دۆمەینەکان بەهەمان ناو بۆت دەردەکەوێت. پاشان، رێچاوی رێنماییەکان بکە


پلانی ئەمنی بۆ رۆژانی جەژن لە كەركوك دادەنرێت\nپۆلیسی كەركوك و دژەتیرۆری عێراقی پلانی ئەمنی بۆ رۆژانی جەژن دادەنێن و وتەبێژی پۆلیسیش دەڵێت:” بە چڕی ئەمنیەتی باخچەو پارك و شوێنە گشتییەكان دەپارێزین”.\nئەفراسیاو كامیل، وتەبێژی بەڕێوەبەرایەتی گشتی پۆلیسی كەركوك، لە لێدوانێكیدا بۆ (هەواڵ)، رایگەیاند:”ئەو پلانەی بۆ رۆژانی مانگی رەمەزان لەلایەن هێزەكانی پۆلیسی كەركوك و دژەتیرۆری عێراقیەوە بۆ شارەكە دانرابوو، لە رۆژانی جەژنیشدا بەردەوام دەبێت”، ئەوەشیخستەڕوو:”پلان و بەرنامەمان لە مساڵدا بۆ رۆژانی جەژن جیاواز نیە، بەڵكو ئەو رێكارانەی كە بۆ مانگی رەمەزان گرتومانەتەبەر هەوڵدەدەین چڕتری بكەینەوە”.\nبەوتەی وتەبێژی بەڕێوەبەرایەتی گشتی پۆلیسی كەركوك، هاتوچۆكردنی ماتۆڕسكیل لە رۆژانی جەژن قەدەغەیەو ئەو یاریگاو پارك و باخچانەی كە شەوانە لە لایەن هاوڵاتیانی كەركوكەوە یاریی جۆراوجۆریان تێدا ئەكرێت ئەمنیەتی زیاتر دەپارێزین، هەروەها باسی لەوەشكرد:”ئەو شوێنە گشتیانەی لەشارەكەدا هەن هەوڵدەدەین لە رێگای تیمەكانەوە زیاتر چڕتر بكرێن و بۆ ئەوەی هاوڵاتیان لەو رۆژانەدا بەبێ هیچ كێشەوگرفتێك رۆژەكانیان بەڕێ بكەن”.\n 1317 جار بینراوه\n6/9/2018 1:40:16 AM


کوردیپێدیا - گەریلاکانی هەپەگە و یەژا ستار لە ناوچەکانی چەلێ و سیدەکان دژی سوپای تورکی داگیرکەر 2 چالاکییان ئەنجام دان 12-02-2019\n📝 گەریلاکانی هەپەگە و یەژا ستار لە ناوچەکانی چەلێ و سیدەکان دژی سوپای تورکی داگیرکەر 2 چالاکییان ئەنجام دان 12-02-2019 | پۆل: بەڵگەنامەکان | زمانی بابەت: 🏳 کوردیی ناوەڕاست\nگەریلاکانی هەپەگە و یەژا ستار لە ناوچەکانی چەلێ و سیدەکان دژی سوپای تورکی د...\nناوەندی ڕاگەیاندنی هێزەکانی پاراستنی گەل (هەپەگەهەپەگە) دەربارەی چالاکییەکانی دوێنێی گەریلا ڕاگەیەنراوێکی بڵاوکردەوە کە ئەمە دەقەکەیەتی:\nڕێکەوتی 11ی شوبات\_21ی ڕێبەندان کاتژمێر 7:20 هێزەکانمان لە دژی سوپای تورکی داگیرکەر لە گردی لێلیکانی ناوچەی سیدەکانسیدەکان کە خاکی باشووری کوردستانە، چالاکییەکیان کرد. گورزی تووندیان لە پەناگەیەکی دوژمن دا و ئەوەندەی ڕوون بوویەوە 3 سەرباز کوژران. سوپای تورکی داگیرکەر دوای چالاکییەکە بە ئۆبوس و هاوەن تۆپبارانی ناوچەکەی کرد و سەربازە کوژراو و بریندارەکانی خۆیشی بە کۆپتەری جۆری سکۆرسکی لە ناوچەکە گواستنەوە. لە ئەنجامی چالاکییەکە و بۆردومانی دوای چالاکییەکە هیچ زیانێک بە هێزەکانمان نەگەیشت.\nلە دژی سەربازانی سەر گردی خەرەگۆل چالاکی کرا\nئێوارەی 11ی شوبات، لە گردی خەرەگۆل-ی ناوچەی چەلێی جۆلەمێرگ زێدە جموجۆڵی کۆپتەرەکان هەبوو. کاتژمێر 20:50 لە کاتی جموجۆڵەکەدا هێزەکانمان لە کۆپتەرێک و سەنگەرەکانی دوژمنیان دا لە گردی خەرەگۆل. لە ئەنجامی گورزی تووندی گەریلاکاندا، جموجۆڵی کۆپتەرەکان لە ناوچەکە وەستا، بەڵام ژمارەی کوژراو و بریندارەکانی دوژمن ڕوون نەبوویەوە. هێزەکانی داگیرکەر دوای چالاکییەکە بە چەکی قورس دەستڕێژییان لە دەوروبەر کرد، بەڵام هیچ زیانێک بە هێزەکانمان نەگەیشت.\n#هەپەگە | #سیدەکان | #12-02-2019 |\n 📡 ماڵپەڕ | 🏳 کوردیی ناوەڕاست | ماڵپەری ئەی ئێن ئێف نیوز - 12-02-2019\n➕ ئەم بابەتە لەلایەن: (نالیا ئیبراهیم)ەوە لە: Feb 12 2019 4:49PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Feb 12 2019 4:56PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Feb 12 2019 4:56PM باشترکراوە


ئێران و سزای له سێداره‌دان – Denegkan\nئێران و سزای له سێداره‌دان\nbyتاهیر\tJanuary 26, 2011\tگشتی\nئایه‌توڵاکانی ئێران به‌بێ سزای له سێداره‌دان ناتوانن بژین!\nله ساڵی 1979 وه، دوای ئه‌وه‌ی له شۆڕشێکی کۆمه‌ڵایه‌تی سه‌رتاسه‌ریدا ده‌سه‌ڵات و سیستمی پاشایه‌تی ڕوخێنرا، به‌ختێکی باش یاوه‌ر بوو بۆ هاتنی خومه‌ینی و ئه‌و چه‌مکه ئایدۆلۆژیا کۆنه‌په‌رستیه‌ی هه‌ڵگری بوو، به پێچه‌وانه‌وه ئه‌م به‌خته بوو به ڕه‌شترین ده‌روازه بۆ خه‌ڵکی زه‌حمه‌تکێش و ئازادیخوازی ئێران و بۆ یه‌کجاری که‌وتنه نێو زیندانی ئیسلامی سیاسیه‌وه، 32 و ساڵه بێجگه له قازانج په‌رستی چینی ئاخونده‌کانی سه‌ربه‌ده‌سه‌ڵات، ئه‌و باقی تری خه‌ڵکی له ژێر گه‌وره‌ترین سته‌مکاریدا ژیانیان به‌سه‌ر ده‌به‌ن. هه‌ر له‌سه‌ره‌تای هاتنی ئه‌و تاقمه ئاخونده‌یه‌وه و ده‌ستکردن به جێبه‌جێکردنی فه‌رمایشته‌کانی ئاینی ئیسلام و به‌تایبه‌تیش مه‌زهه‌بی شیعه‌یی، له‌گه‌ڵ خۆیدا سزای له سێداره‌دان بۆ نه‌یارانی سیاسی و ئه‌وانه‌ی ئاماده نه‌بوون بچنه ژێر فه‌رمایشته‌کانی ئاخونده‌کانه‌وه جێبه‌جێکرا، زیندانی کردن و لێسه‌ندنه‌وه‌ی مافی ژیان کردنێکی سه‌ره‌تای و تا دواجار ڕه‌وانه‌ی نێو په‌تی سێداره کراون. مانه‌وه‌ی ئه‌م ده‌سه‌ڵاته خوێن ڕێژ و ئیسلام گه‌رایه، یانی مانه‌وه‌ی کوێره‌وه‌ری و نه‌بوونی هیچ مافێکی ئازادیخوازیانه بۆ خه‌ڵکانی ده‌ره‌وه‌ی ئه‌و نه‌هجه، ئه‌م ئاخوندانه به‌بێ درێژه‌دان به سزای له سێداره‌دان ناتوانن بۆ چرکه ساتێکیش بژین، چونکه کارنامه‌ی سیاسیان به‌و شێوه‌یه ده‌توانێت درێژه به‌خۆی بدات. له کاتێکدا له سه‌ره‌تاکانی سه‌ده‌ی بیست و یه‌کدا ده‌ژین و خه‌ڵکی ئیتر ناتوانێت په‌یڕه‌وی له دواکه‌وتوانه‌ترین تێگه‌یشتن بکات که به‌رهه‌می زیاد له چوارده سه‌ده‌ی پێش ئێستایه. ململانێی چینی کرێکار و ئازادی خوازان به دژی چینی حاکمی سه‌رمایه‌داری کۆنه‌په‌رستی ئاخونده‌کان، هه‌ر ڕۆژه له چونه‌سه‌ردایه و به‌رده‌وام به‌بێ ترس له سزای له سێداره‌دان، ده‌یانه‌وێت هه‌رچۆنێک بێت خه‌باتکردنی خۆیان درێژه پێبده‌ن تا کۆتایی به ته‌مه‌نی نه‌گریسی ئه‌و دارو ده‌سته خوێن ڕێژه ده‌هێنرێت. ئێرانی ژێر ده‌ستی ئیسلامی سیاسی، ئیستا له هه‌رکات زیاتر زۆرینه‌ی خه‌ڵکی زه‌حمه‌تکێش و ئازادی خواز، به‌های ئه‌و ده‌سه‌ڵاته چینایه‌تیه خاوه‌ن ئاخونده‌یه‌یان بۆ ڕوونتر بۆته‌وه، که چ په‌یامێکیان پێیه بۆ ژیانی گشتی کۆمه‌ڵگا.\nئێستا زۆرترین ڕاده‌ی بێکاری هه‌یه له نێو خه‌ڵکی هه‌ژاری ئه‌و وڵاته‌دا، به‌رده‌وام سامانی گشتی ده‌دزرێت له‌لایه‌ن کۆی ئاخونده‌کانه‌وه و بڕێکی زۆریش بۆ خۆ پڕ چه‌ککردن ته‌رخان ده‌کرێت و مه‌سه‌له‌ی بوون به خاوه‌ن چه‌کی وێران که‌ری ئه‌تۆمی یه‌کێکیتره له هه‌ره خواسته گرنگه‌کانی ئاخونده‌کان. کاتێک ئه‌و ده‌سه‌ڵاته‌ی بووه‌ته ڤایرۆسێکی کوشنده له نێو خۆرهه‌ڵاتی ناوه‌ڕاستدا، ئه‌گه‌ر هات و ئه‌و چه‌که‌شی به‌ده‌ستهێنا، ئه‌و کات زۆر به ئاسانی ده‌توانێت بانگه‌شه‌ی ئیمپراتۆریه‌تی خۆی بکات، یه‌ک به‌سه‌ر خه‌ڵکی ناڕازی ئێراندا و دوش به‌سه‌ر ناوچه‌که به‌گشتی ، تا ده‌گات به درێژه‌دان به جه‌نگی کۆنه‌په‌رستانه‌ی به‌رانبه‌ر به سیاسه‌تی هاوشێوه‌که‌ی که ده‌سه‌ڵاتی ئیسرائیل و زلهێزی ئه‌مریکایه.\nبه‌رده‌وام بوونی ئه‌م سزا نامرۆڤانه‌یه هه‌ر له‌م ده‌سه‌ڵاته تۆتالیتار و دیکتاتۆرانه ده‌وه‌شێته‌وه، له سه‌ره‌تای ئه‌م ساڵه‌وه که هێشتا یه‌ک مانگی ساڵی نوێ ته‌واو نه‌بوه، ئه‌و ده‌سه‌ڵاته ئاخونده‌یه، زیاد له 57 که‌سی له سێداره‌داوه! له ژێر ناوی بازرگانیکردن به ماده سڕکه‌ره‌کانه‌وه(به‌پێی هه‌واڵێکی ڕۆژنامه‌ی ئاوێنه،له زۆرێکی تری سایته‌کانیشدا ئه‌و هه‌واڵه ڕاگه‌یه‌نراوه). دیاره له ڕاستیشدا وانیه و ته‌نها بۆ دژایه‌تی کردنی خه‌ڵکی ئازادیخوازی ئه‌و وڵاته‌یه. گریمان ئه‌و خه‌ڵکه به‌و ماده‌یه‌شه‌وه گیرابن، به‌ڵام خۆ ده‌بێت بپرسین هۆکاری بازرگانیکردن به‌و ماده‌یه‌وه چیه؟ ئاخۆ کێن ئه‌وانه‌ی درێژه به ڕه‌واج دانی ئه‌و ماده دژه ئینسانیه‌وه ده‌که‌ن؟له نوێترین هه‌واڵی سایتی ویکیلیکس دا هاتوه، سوپای پاسداران گه‌وره هێزی بازرگانیکردنن به ماده بێهۆشکه‌ره‌کانه‌وه له ئێراندا، ئه‌م سوپایه بۆ قازانجی زیاتر کردنی سامان بۆ مانه‌وه‌ی ده‌سه‌ڵاتی خۆی، گوێی له‌وه نیه چه‌ند سه‌د هه‌زار که‌س به به‌کارهێنانی ئه‌و ماده‌یه به‌ره‌و لێکترازانی که‌سێتی نۆرماڵی خۆیان ده‌چن و دواجار ده‌بن به گرفت له نێو کۆمه‌ڵگاکاندا، ئه‌م سوپا ئیسلامیه له ڕێگای ئازرباینجانه‌وه ئه‌م ماده سڕکه‌ره ده‌گوازێته‌وه و هه‌نارده‌ی ده‌کات بۆ وڵاتانی ئه‌وروپا. دواجاریش ده‌سه‌ڵاتی ئیسلامی سیاسی ئاخونده‌کان ده‌یان که‌س ڕاپێچی سزای له سێداره‌دان ده‌که‌ن به بیانوی ئه‌وه‌ی بازرگانیان به‌م ماده‌یه‌وه کردوه؟ به‌م شێوازه ده‌سه‌ڵاتی ئاخونده‌کان ده‌یانه‌وێت ڕای کۆمه‌ڵگای نێونه‌ته‌وه‌یی بۆ لای هه‌قانیه‌تی جێبه‌جێ کردنی ئه‌و سزایه ڕاکێشن، که ئه‌و که‌سانه خه‌ڵکی سیاسی و ناڕازی نێو کۆمه‌ڵها نین به‌ڵکو گروپی مافیاین! وه‌ک ئه‌وه‌ی وابزانرێت خه‌لکی ئازادیخواز ئیتر بڕوا به‌م لێکدانه‌وه پوچه‌ی ئیسلامی سیاسی ده‌کات.\nئایا ئه‌گه‌ر خه‌ڵکی کرێکار و هه‌ژاری ئه‌و وڵاته به‌هره‌مه‌ند بونایه له ژیانێکی شایسته و ئینسانیانه، ئاماده ده‌بوون ده‌ست بۆ کارێکی وا ببه‌ن؟ ئه‌گه‌ر بێت و ئه‌و که‌سانه‌ش له خه‌ڵکی ساده‌ی نێو کۆمه‌ڵگا پێکهاتبن؟ خۆ له ئه‌فگانستانی سه‌رده‌می بزوتنه‌وه‌ی تاڵیبانیشدا، ساڵانه به‌بڕی زیاتر له 3 ملیارد دۆلار بازرگانی ده‌کرا به‌و ماده‌یه‌وه و هه‌نارده‌ی وڵاتانی دنیا ده‌کرا و به‌سه‌رپه‌رشتی خودی ئه‌و بزوتنه‌وه ئیسلامیه سیاسیه‌وه جێبه‌جێ ده‌کرا. بۆ ئه‌و کات بازرگانی کردن به‌و ماده سڕکه‌ره، حه‌رام نه‌بوو بۆ ئه‌و بزوتنه‌وه‌یه؟ ده‌سه‌ڵاتی ئه‌م ئیسلامه سیاسیه خۆی هۆکاری سه‌ره‌کی نێو کۆی مه‌ینه‌تیه‌کانی ژیانی خه‌ڵکی زه‌حمه‌تکێشه له ئێراندا، وڵاتێکی ده‌وڵه‌مه‌ند به سه‌روه‌تی نه‌وت و کانزاکانی دیکه، زۆرینه‌ی خه‌ڵکی زه‌حمه‌تکێشیش بێکارن و کارێکی ڕۆژانه‌یان ده‌ست ناکه‌وێت تا بژێوی ماڵ و منداڵیانی پێدابین بکه‌ن. بۆیه به‌بێ ڕوخانی ئه‌و ده‌سه‌ڵاته و له ڕیشه‌کێشانی کۆی که‌لتوره سیاسی و ئابوریه‌که‌ی ناتوانرێت له ژێر هیچ پاڵه‌په‌ستۆیه‌کدا به‌ر به‌و لێشاوی له سێداره‌دانه بگیرێت. سه‌پاندنی ئه‌و سزایه ته‌نها خه‌ڵکی کورد زمان ناگرێته‌وه، به‌ڵکو کۆی خه‌ڵکێکی ناڕازی ده‌گرێته‌وه که دژی ده‌سه‌ڵات بجوڵێنه‌وه، جا سه‌ر به هه‌رچ شوناسێکی ناسیۆنالیستیانه‌ش بن. بۆ ده‌سه‌ڵاته دیکتاتۆریه‌کان گرنگ نیه تۆ کێیت و سه‌ر به کامه شوناس یان ڕه‌گه‌زیت، هێنده‌ی بۆ ئه‌و گرنگی له‌وه‌دا ده‌بینێت که چۆن ده‌توانیت ببیت به کۆیله‌ی ده‌سه‌ڵات.\nخۆ ئه‌گه‌ر بکرێت له‌لایه‌ن ڕێکخراوه مرۆڤ دۆسته نێوده‌وڵه‌تیه‌کانه‌وه به‌ر به ئه‌نجامدانی ئه‌و کاره نامرۆڤانه‌یه بگیرێت، ئه‌وه مه‌زنایه‌تیه‌کی زۆر پیرۆزه، به‌ڵام گرفته‌که ئه‌وه‌یه ئه‌و ده‌سه‌ڵاته ئاخونده ئیسلامیه ئاماده نیه گوێ له هیچ لایه‌ن و ڕێکخراوێکی سه‌ر به مافه‌کانی مرۆڤ بگرێت. ئێستا درێژه‌دان به‌و سزایه له عێراق و کوردستانیشدا به‌رده‌وامه و له ژێر ناونیشانی بێمانادا درێژه به‌و سزایه ده‌درێت، به‌ڵام ڕێکخراوه‌کانی مافی مرۆڤی نێو ده‌وڵه‌تیش تا ئێستا نه‌یان توانیوه به‌ر به ئه‌نجام دانی بگرن، کاتێک ده‌بینین ده‌سه‌ڵاتی نوێی عێراق به کۆی گشتیان هاوئاهه‌نگن له گه‌ڵ سیستمی سیاسی ده‌سه‌ڵاتی ئه‌مریکاشدا، به‌ڵام ده‌سه‌ڵاتی ئه‌مریکاش نایه‌وێت ئه‌و سزایه کۆتایی پێبێت له عێراق و کوردستاندا، خۆ ئه‌گه‌ر بیه‌وێت ده‌توانێت ئه‌و کاره بکات، چونکه هه‌مویان گوێله‌مستی ده‌سه‌ڵاتی سیاسی ئه‌مریکان.\nمانه‌وه‌ی ئه‌م ده‌سه‌ڵاته بۆرژوازی و دژه ئینسانیانه له جیهانی وڵاتانی ڕۆژهه‌ڵاتی نێوه‌ندا، تا دێت ئاستی ناڕه‌زایه‌تیه جه‌ماوه‌ریه‌کانیش له دژیان زیاتر ده‌بێت، ئه‌م ده‌سه‌ڵاتانه به هه‌موو پێوه‌رێک دژی بنه‌ما سه‌ره‌تاییه‌کانی مافی مرۆڤن و هیچ ڕیفۆرمێکی سیاسیش ناتوانێت کاریگه‌ریان له‌سه‌ر دابنێت، به‌بێ ڕوخانی یه‌کجاره‌کیان. مانه‌وه‌ی سزای له سێداره‌دان تا ئه‌و ڕۆژه‌ی ئاخونده‌کان ده‌سه‌ڵاتی سیاسیان له ده‌ستدا بێت، سزای له سێداره‌دان به‌رده‌وام ده‌بێت و هه‌زاران ئینسانی شه‌ره‌ف مه‌ند ئه‌و په‌ته ده‌کرێت به ملیاندا. به‌بێ هاتنه‌مه‌یدانی شۆڕشێکی کۆمه‌ڵایه‌تی ئاسۆدار به به‌رژه‌وه‌ندیه‌کانی چینی کرێکار له ئێراندا، مانه‌وه‌ی ئه‌و هه‌لومه‌رجه خوێناویه به‌رده‌وام ده‌بێت و سزای له سێداره‌دانیش هیچکات که‌متر نابێته‌وه به‌ڵکو هه‌ر ڕۆژه‌ی له زیاد بووندا ده‌بێت. چونکه ئه‌وه دوا په‌یامی دژه ئازادیخوازیانه‌ی ئاخونده‌کانه بۆ خه‌ڵکی ئازادی خوازی ئێران.\nفه‌رمون سه‌یری ئه‌م لینکه بکه‌ن ته‌نها له ماوه‌ی ئه‌م مانگه که ته‌واو نه‌بوه چه‌ند که‌س له سێداره‌دراون له وڵاتی ژێر ده‌ستی ئیسلامی سیاسیدا؛\nPrevious له‌ناو زۆنگاوه‌کانی ڕۆشنبیران و مه‌لاکانه‌وه\nNext دیداری روانگه‌وره‌خنه له‌گه‌ل نوسه‌ر و ڕۆشنبیر عه‌لی زه‌ڵمی


ئه‌ڵته‌رناتیڤی كۆمۆنیزمی كرێكاری – hkkurdistan\nHome 6 ئەرشیفی بابەتەکان 6 ئه‌ڵته‌رناتیڤی كۆمۆنیزمی كرێكاری\nتێبینی: ئه‌م ده‌قه كوردیه له ده‌قه فارسیه‌كه‌وه وه‌رگیراوه كه له‌لایه‌ن دنیس میر (ئازاد)ه‌وه له كاسێته‌وه نووسراوه‌ته‌وه. له بنه‌ڕه‌تدا گفتوگۆیه‌كی ڕادیۆی ئینته‌رناسیۆناڵه كه له‌لایه‌ن علی جوادی و ئازه‌ری ماجدیه‌وه له‌گه‌ڵ مه‌نسور حكمه‌ت سازدراوه، ده‌قه فارسیه‌كه له‌سه‌ر وێبلاگی مه‌نسور حكمه‌ت به‌م لینكه ده‌ست ئه‌كه‌وێت:\nماجدی: ئێوه باستان له‌وه كرد كه ’’ئایا مه‌لایه‌ك كه شه‌ش كه‌س به‌رده‌باران ئه‌كات یان حجاب…‘‘. من پێم باشه بچینه سه‌ر چه‌ند مه‌سه‌له‌یه‌كی دیكه. یانی هه‌ر كه‌سێك كه په‌یوه‌ندیه‌كی دیاریكراوی به مه‌سه‌له‌یه‌كه‌وه هه‌یه و بتوانێت له مه‌یدانێكی دیاریكراوی مافه مه‌ده‌نیه‌كان یان ئابوریه‌كاندا وه‌ڵام وه‌ربگرێته‌وه. یه‌كه‌م پرسیارم ئه‌وه‌یه كه خه‌ڵك خۆشگوزه‌رانی ئابوری ئه‌وێت، ژیانێكی خۆشگوزه‌ران و به‌خته‌وه‌ری ئه‌وێت، له‌مباره‌یه‌وه حزبی كۆمۆنیستی كرێكاریی ئێران چی ئه‌ڵێت و چ به‌رنامه‌یه‌كی هه‌یه؟\nجه‌وادی: له وه‌ڵامی ئه‌م خاڵه‌ی ئێوه‌دا به گشتی ئه‌وه دێته پێشه‌وه كه ئه‌م ئاڵوگۆڕه پێویسته، ئاڵوگۆڕێكی ئایدیاڵیه (نمونه‌ییه) به‌ڵام نابێت، ڕێگه ناده‌ن، ناهێڵن، عه‌مه‌لی نیه…\nحكمه‌ت: به بڕوای من هه‌ر كه‌سێك بیر له ئازادی و ئازادیخوازی ئه‌كاته‌وه پرسیارێكی ساده هه‌یه كه ئه‌بێت له خۆی بكات و وه‌ڵامه‌كه‌شی په‌یدا بكات. ئه‌ویش ئه‌وه‌یه كه ئه‌سڵه‌ن بۆچی سه‌ركوت و ئیستبداد هه‌یه؟ بۆچی چه‌ند كه‌سێكی كه‌م هه‌ن به‌رژه‌وه‌ندیان له‌وه‌دایه حزبی سیاسی بوونی نه‌بێت، ڕۆژنامه ده‌رنه‌چێت، كه‌سێك نه‌توانێت هه‌رچیه‌ك ئه‌یه‌وێت ده‌ریببڕێت، بۆچی ئه‌سڵه‌ن پێش به ئازادی ڕاده‌ربڕین ئه‌گیرێت؟ كێشه چیه؟ به دوای ئه‌و قسانه‌دا كه كردمان وه‌ڵامه‌كه‌ی ساده‌یه. چه‌ند كه‌سێكی كه‌م هه‌ن كه له باری ئابوریه‌وه ئازادی به قازانجیان نیه. ئه‌گه‌ر ئازادی ئه‌وه هه‌بێ كرێكاران ڕێكخراو بن، ئه‌حزابی چه‌پ پێكبهێنرێن، ئایدیای تازه ده‌رببڕدرێن، خه‌ڵك ڕه‌خنه له ئه‌فسانه بگرێت و شتی تری له‌م بابه‌ته، پایه‌كانی ده‌سه‌ڵاتی سه‌رمایه‌داری و مشه‌خۆریه‌كانی كه‌مینه‌ی كۆمه‌ڵگا لاواز ئه‌بێت. سه‌رئه‌نجام بوونی سه‌ركوت ناگه‌ڕێته‌وه بۆ به‌دڕه‌فتاری دیكتاتۆرێك، بگره له‌به‌ر پێویستی سه‌رمایه و سه‌رمایه‌داری و قازانجه. یه‌كه‌مین پرسیار لێره‌دا وه‌ڵام وه‌رئه‌گرێته‌وه. ئنجا چ ڕه‌وتێكی كۆمه‌ڵایه‌تی، چ هێزێكی چینایه‌تی ئه‌توانێت ئازادی بێنێته‌دی؟ ئه‌و هێزه ئه‌توانێت ئازادی بهێنێته‌دی كه كۆمه‌ڵگاكه‌ی له‌سه‌ر بنه‌مای قازانج و چه‌وسانه‌وه و چه‌وساندنه‌وه‌ی كه‌سانی تر دانه‌مه‌زرابێت. به‌رژه‌وه‌ندی له‌وه‌دا نه‌بێت كه كه‌سانی تر بێده‌نگ بكات، به‌رژه‌وه‌ندی له‌وه‌دا نه‌بێت كه پێش به ده‌ربڕینی ئازادانه‌ی بیروڕای خه‌ڵك و ئایدیا تازه‌كان و… هتد بگرێت.


فرۆكه‌خانه‌ی سلێمانی، ده‌بێته به‌نده‌ری گواستنه‌وه‌ی شمه‌كی رۆژهه‌ڵاتی ئاسیا بۆ ئه‌وروپا\nله‌رێگه‌ی چه‌ند پرۆژه‌یه‌كی وه‌به‌رهێنانه‌وه فرۆكه‌خانه‌ی سلێمانی، گه‌شه‌ی پێده‌درێت چاوه‌ڕوان ده‌كرێت فرۆكه‌خانه‌كه ببێته به‌نده‌ری گواستنه‌وه‌ی شمه‌كی رۆژهه‌ڵاتی ئاسیا بۆ وڵاتانی ئه‌وروپا.\nكۆمپانیای گۆڵف مار، مۆڵه‌تی دوو پرۆژه‌ی وه‌به‌رهێنانی بۆ فرۆكه‌خانه‌ی سلێمانی له حكومه‌تی هه‌رێم وه‌رگرتووه، چاوه‌ڕوان ده‌كرێت دوای ته‌واوبوونی ئه‌و دوو پرۆژه‌یه فرۆكه‌خانه‌ی سلێمانی گه‌شه‌كردنێكی گه‌وره به‌خۆیه‌وه ببینێت و فرۆكه‌خانه‌كه ببێته یه‌كێك له فرۆكه‌خانه گه‌وره‌كانی رۆژهه‌ڵاتی ناوه‌راست.\nیه‌كێك له پرۆژه‌كان دروستكردنی تیرمیناڵێكی نوێییه بۆ فرۆكه‌خانه‌كه كه هه‌شت گێت ( (ده‌روازه) ) له‌خۆی ده‌گرێت و ئێستادا كۆمپانیاكه مۆڵه‌تی دروستكردنه‌كه‌ی وه‌رگرتووه و پرۆژه‌كه به‌شێوه‌ی وه‌به‌رهێنان جی به‌جی ده‌كرێت\nپرۆژه‌كه له‌سه‌ر رووبه‌ری 500 هه‌زار مه‌تر دووجا دروست ده‌كرێت، كه پێك دێت له‌م به‌شانه:شوێنی وه‌ستانی فرۆكه له‌سه‌ر رووبه‌ری 95 هه‌زار مه‌تردووجا كه له‌یه‌ك كاتدا جێگه‌ی 12 فرۆكه ده‌بێته‌وه.\nتێرمیناڵێك له‌سه‌ر رووبه‌ری 40 هه‌زار مه‌تردووجا كه ساڵانه 2 ملیون و نیو گه‌شتیار ده‌توانن گه‌شت بكه‌ن تیایدا و به‌شێوه‌یه‌كی مۆدێرن و به‌ستانداردی جیهانیدیزاین كراوه و شوێنی هاتوان و رۆیشتوان و بازاریئازادو چه‌ندین كافتریاو رێستۆرانت له‌خۆی ده‌گرێت.\nهه‌روه‌ها پرۆژه‌یه‌كه ئوتێلێكی پێنج ئه‌ستێره‌ی تێدا دروست ده‌كرێت بۆ ئه‌وكه‌سانه‌ی كه ترانزێتیان هه‌یه یان هه‌ركه‌سَك بیه‌وێت له‌و هۆتێله‌دا بمێنێته‌وه.\nسه‌رجه‌می تێچووی پرۆژه‌كه‌ش به 250 ملیون دۆلار خه‌مڵێنراوه و بریاره له‌ماوه‌ی 3 ساڵدا ته‌واو بكرێت. به‌ته‌واوبوونی ئه‌و پرۆژه‌یه‌ش فرۆكه‌خانه‌ی سلێمانی ده‌چێته ریزی فرۆكه‌خانه گه‌وره‌كانی رۆژهه‌ڵاتی ناوه‌ڕاست.\nهه‌روه‌ك بریاره دوای ته‌واوبوونی پرۆژه‌كه تێرمیناڵی ئێستای فرۆكه‌خانه‌ی سلێمانی وه‌ك په‌یمانگای فرۆكه‌وانی مامه‌ڵه‌ی له‌گه‌ڵ بكرێت و ببێت به ناوه‌ندێك بۆ پێگه‌یاندنی فرۆكه‌وانی كورد.\nجگه‌له‌و پرۆژه‌یه، كۆمپانیای گۆڵف مار، پرۆژه‌ی گوندی كارگۆی فرۆكه‌خانه‌ی سلێمانی گه‌یاندووته قۆناغی كۆتایی و بریاره له‌ماوه‌یه‌كی نزیكدا بكرێته‌وه.\nئه‌م پرۆژه‌یه كه‌له‌ساڵی 2010 به‌ردی بناغه‌ی دانراوه، یه‌كێكه له پرۆژه ستراتیژی و گرنگه‌كان بۆ گه‌شه‌پێدانی بازرگانی شاری سلێمانی و هه‌رێمی كوردستان.\nبه‌پێی وته‌ی به‌رپرسانی كۆمپانیای گۆڵف مار، پرۆژه‌ی گوندی كارگۆی فرۆكه‌خانه‌ی سلێمانی نزیك بووته‌وه له ته‌واو بوون و كۆمپانیاكه‌ش گفتوگۆ و رێكه‌وتنی له‌گه‌ڵ ژماره‌یه‌ك له كۆمپانیا به‌ناوبانگه‌كانی جیهان له بواری گواستنه‌وه‌ی كاڵادا كردووه و ئاماده‌ییان نیشانداوه له رێگه‌ی ئه‌و پرۆژه‌یه‌وه كاڵاكانیان بگوازنه‌وه.\nپرۆژه‌ی گوندی كارگۆی فرۆكه‌خانه‌ی سلێمانی، به كه‌وتنه‌كاری وه‌ك به‌نده‌رێكی گواستنه‌وه‌ی ئاسمانی مامه‌ڵه‌ی له‌گه‌ڵ ده‌كرێت و ده‌توانێت بۆشای نه‌بوونی به‌نده‌ری ئاوی له‌هه‌رێمی كوردستان تا ئه‌ندازه‌یه‌ك چاره‌سه‌ر بكات.\nبه‌هۆی هه‌ڵكه‌وته‌ی جیۆگرافی فرۆكه‌خانه‌ی سلێمانیشه‌وه، چاوه‌ڕوان ده‌كرێت فرۆكه‌خانه‌كه‌و گوندی كارگۆ، ببێته به‌نده‌رێكی سه‌ره‌كی گواستنه‌وه‌ی شمه‌ك و كه‌لوپه‌لی وڵاتانی رۆژهه‌ڵاتی ئاسیا بۆ وڵاتانی ئه‌وروپا.\nبه‌م پێیه‌ش فرۆكه‌خانه‌كه بۆ گواستنه‌وه‌ی كه‌ل و په‌ل بۆ ئه‌وروپا ده‌توانێت جێگه‌ی فرۆكه‌خانه‌كانی دوبه‌ی و شاریقه بگرێته‌وه، له‌به‌ر ئه‌وه‌ی له‌رووی جیوگرافییه‌وه فرۆكه‌خانه‌ی سلێمانی نزیكتره له فرۆكه‌خانه‌كانی تر بۆ گواستنه‌وه‌ی كه‌ل و په‌ل و تێچوونی كۆمپانیاكانی گواستنه‌وه كه‌متر ده‌كاته‌وه.\nچاوه‌ڕوان ده‌كرێت ته‌واو بوونی ئه‌و دوو پرۆژه‌یه كاریگه‌ریه‌كی گه‌وره بكاته سه‌ر رێژه‌ی گه‌شه‌ی فرۆكه‌خانه‌ی سلێمانی وئابوری ناوچه‌كه گه‌شه‌یه‌كی زیاتر به‌خۆیه‌وه ببینێت جگه‌له ره‌خساندی ژماره‌یه‌كی زۆر هه‌لی كار.


لۆمۆندی فەرەنسی بەزمانی كوردی باسی سەد ساڵ خەباتی كورد دەكات - پرس میدیا\nHome جیهان سڵایدشۆو كوردستان گرنگ هەواڵ لۆمۆندی فەرەنسی بەزمانی كوردی باسی سەد ساڵ خەباتی كورد دەكات\nلۆمۆندی فەرەنسی بەزمانی كوردی باسی سەد ساڵ خەباتی كورد دەكات\nپرس میدیا 4/27/2020 10:31:00 am جیهان, سڵایدشۆو, كوردستان, گرنگ, هەواڵ,\nگۆڤاری لۆمۆند دیپلۆماتیکی فەرەنسی بە زمانی كوردی بڵاودەكرێتەوە و لە دۆسیەیەكی تایبەتدا باسی سەد ساڵ خەباتی كورد دەكات.\nگۆڤاری فەڕەنسی لۆمۆند دیپلۆماتیک، ژمارە 169ی شوبات و ئاداری 2020 ی تەرخانکردووە بە پرسی کورد و لە دۆسیەیەكی تایبەتدا لە ساڵی 2020-1920 باسی سەد ساڵ خەباتی کورد دەکات.\nیەکەمین ژمارەی گۆڤاری لۆمۆند دیپلۆماتیک ساڵی 1954 دەرچووە و بە 32 زمانی جیهان بڵاودەكرێتەوەو بۆ ماوەی 5 ساڵیش زمانی كوردی یەكێك بوو لەو زمانانە زیندووانەی جیهان كە گۆڤارەكە بەكوردی بڵاودەكرایەوە.\nلەماوەی ساڵانی ٢٠٠٩ تا ٢٠١٤، گۆڤاری لۆمۆند ٤٨ ژمارەی بە هەر دوو شێوەزاری سۆرانی و کۆرمانجی بلاوكرایەوە، دوای ٦ ساڵ وەستان، هەمدیسان دەستی پێکردۆتەوە و وا بڕیارە بە زوویی دەقی چاپکراوەی لۆمۆندی کوردیش بڵاوبكرێتەوە.\nناوەڕۆكی ژمارە 169ی گۆڤارەكە بریتییە لە بابەتەكانی:\nهەڵوێستی بەغدا بەرامبەر بە کوردەکان دوای ڕووخانی ڕژێمی پاشایەتی، دامەزران و ڕووخانی کۆماری کوردستان، ئینشقاق و دواتر دروستبوونی بەرەی کوردی لە باشوور، خەباتی مەلا مستەفا بارزانی، سەرکوتی کوردەکان لە ئێران دوای هاتنە سەر دەسەڵاتی خومەینی، دەسپێکردنی شەڕی چەکداری لە لایەن پەکەکەوە، ئەنفالی کوردەکان، ئۆتۆنۆمی و پرسی کەرکووک، شەڕی براکوژی لە باشوور، سەرکوتی کوردەکان لە تورکیا، حکومەتی هەرێمی کوردستان دوای ڕووخانی سەددام، چارەنووسی کەرکووک، شەڕی کۆبانێ، بەشداریی ژنان لە باشوور، شەڕی خوێناویی سنە، شەڕە پیسەکەی ئەردۆغان دژ بە کوردان، ئازادیی ڕۆژئاوا، ڕاپرسیی باشوور، خەباتی هەدەپە، ئاییندەی ڕۆژئاوا، دۆخی مەترسیداریی ئازادی ڕادەربڕین لە باشوور، خەباتی ژنانی کورد و هەڵەی تاکتیکی پەکەکە لە شەڕی کۆڵان بە کۆڵان.\nهەروەها چەند وێنەی تایبەت لە ئەرشیڤی عەلی قازی، سامان بەرزنجی، هۆمەر دزەیی، مولازم عومەر، کریس کۆچێرا.\nBy پرس میدیا at 4/27/2020 10:31:00 am


وەزارەتى پەروەردەى حکومەتى هەرێمى کوردستان راگەیەندراوێکى لەبارەى شێوازى دەستپێکردنەوەى خوێندنى ئەمساڵ بڵاوکردەوە.\nلە راگەیەندراوێکى وەزارەتى پەروەردەى حکومەتى هەرێمى کوردستان (13ى کانوونى دووەمى 2021) کە وێنەیەکى دەست "ناس کورد" کەوتووە ئاماژە بەوە کراوە "رۆژی شەممە ، ١٦ ی ١ ی ٢٠٢١ ، خوێندن لە قۆناغی ١٢ ی ئامادەیی ، بەهەموو بەشەکانیەوە ، لە قوتابخانە و خوێندنگە حکومی و ناحکومیەکان دەستپێدەکاتەوە".\nئاماژە بەوەش کراوە، لەڕووی پرەنسیپەوە ، کۆبوونەوە پلانی وەزارەتی پەروەردەی پەسەند کرد بۆ دەستپێکی خوێندنی قۆناغەکانی ١ ی بنەڕەتی تا ١١ ی ئامادەیی وپەیمانگاکان ، حکومی و ناحکومی ، کە لە ١ ی ٣ ی ٢٠٢١ دەستپێبکات ، لە ٢ ی ٢ ی ٢٠٢١ لیژنەی باڵا کۆدەبێتەوە بۆ هەڵسەنگاندنی ڕەوشی تەندروستی و هەر بریارێکی نوێ کە پێویست بێت بۆ گۆڕانکاری لەو بەروارە ( بۆ قۆناغەکانی ١ ی بنەڕەتی تا ١١ ی ئامادەیی ) بە گوێرەی بڵاوبوونەوە و کەمبونەوەی ڤایرۆسی کۆرۆنا. پاشان وەزارەت پلانی پەسەندکراو بە نووسراوی فەرمی گشتاندنی پێدەکات.


ئەمەریکا سزای نوێ لە دژی کۆریای باکور دەسەپـێنێت\nویلایەتە یەکگرتووەکانی ئەمەریکا سزای سەپاندووە بەسەر ژمارەیەک کۆمپانیا و کەسدا کە یارمەتی کۆریای باکور دەدەن لە دەربازبوون لەو سزا نێودەوڵەتیـیانەی خراونەتە سەری لەسەر چالاکیـیە موشەکی و ناوکیـیەکانی.\nستیڤن منوشن وەزیری خەزێنەی ئەمەریکا ئەمڕۆ چوارشەممە ڕایگەیاند بە مەبەستی جێبەجێکردنی بڕیارەکانی ئەنجومەنی ئاسایش، حکومەتی ئەمەریکا ئەو کۆمپانیا و کەسانە دەکاتە ئامانج کە لە چین و ڕووسیا و وڵاتانی دیکە بۆ ئەو تۆڕە دارایـیانەی کۆریای باکور کاردەکەن. داواشیکرد ئەو کۆمپانیانە دابخرێن و ئەو کەسانە لەو وڵاتانە دەربکرێن.\nگوتیشی کۆمپانیاکان کە تایبەتن بە نەوت و بازرکانی و گواستنەوەی دەریایی هێشتا کۆڵەکەی کۆریای باکورن بۆ خواستە ناوکییەکانی و ئەو کارانەی دەیانکات و ناسەقامگیریان لێدەکەوێتەوە.\nبەپـێی وەزارەتی خەزێنە 9 کۆمپانیا کە دووانیان چینین هەستاون بە دابینکردنی کانزایی بۆ کۆریای باکور بە بەهای 68 ملیۆن دۆلار و هەروەها لە نێوان ساڵانی 2013 بۆ 2017 بە بڕی 19 ملیۆن دۆلار یارمەتیان داوە لە هاوردەکردنی کەرەستە بۆ ئەو وڵاتە.\nجگە لەو کۆمپانیانە، 16 کەسیش کە زۆربەیان خەڵکی کۆریای باکورن و هەندێکیان لە چین و ڕووسیان، سزاکان گرتوونیەتەوە.


بەڤیدیۆ: دوا پەیامی مامۆستا سەڵاحەدین: بەردەنوێژێکی کوردستان نادەین بەقەسری قەیسەری – ئیسلامی\nسه‌ره‌تا/ كــوردستان/بەڤیدیۆ: دوا پەیامی مامۆستا سەڵاحەدین: بەردەنوێژێکی کوردستان نادەین بەقەسری قەیسەری\nبەڤیدیۆ: دوا پەیامی مامۆستا سەڵاحەدین: بەردەنوێژێکی کوردستان نادەین بەقەسری قەیسەری\nمامۆستا سەڵاحەدین محەمەد بەهائەدین، ئەمینداری گشتی یەکگرتووی ئیسلامی کوردستان، کاتژمێر ١٠ ی شەوی پێنجشەممە دوا وتاری هەڵمەتی هەلبژاردنی لیستی ئیسلامی پێشکەشکرد\nگرنگترین خاڵەکانی وتارەکەی مامۆستا سەڵاحەدین:\n-بەڵێ بە شانازیەوە ڕیزەکانمان، سەرکردەکانمان، کاندیدەکانمان، کادرەکانمان، دزى تیا نیە…بندیوارى تیا نیە، خانەنشینى نا یاسایی تیا نیە، خیانەتکار و نیشتمان فرۆشى تیا نیە.ئێمەی ئیسلامیی، بەردەنوێژێکى کوردستان ناگۆرینەوە بە قەسرى قەیسەر.ئێمە قەدرى نیشتمان دەزانین و خەباتى فیداکارانە بۆ پاراستن و سەرخستنى ئەکەین .\n-لێرەش لە هەرێم .. شەرى گەندەڵى و قۆرخکارى و نا عەدالەتى دەکەین، خوازیاری هەرێمێکى دەستوورى و ئەزموونێکى بێ خەوش و غەل و شکستین.\n-چ ئەوانەى 27 ساڵە بێ وچان باڵا دەستن وە ولاتیان بەم قات و قورى و شکستە گەیاندووە ، چ ئەوانەش کە سالانێکى کەمتر لەوە شەریک و هاوکارى دەسەڵات بوون ، وەهێشتاکە حەق و حسابیان ڕوون نیە و ئەستۆپاکیان دیار نیە ..\nئەمانە هەموو نابێت جارێکى تر هاوڵاتى هۆشیارى کوردستان بخەڵەتێنن..\nنابێت بە دروشمى بێ ناوەرۆک و میسداقیەت دەسخەرۆ ببن، چونکە چاکسازى و پاکسازى بە کەسى چاک و پاک دەکرێت .وەکالەت و نوێنەرایەتى بە کەسى ساغ و دلسۆز و بوێر دەکرێت\n-ئەم یەکڕیزى و کارى هاوبەشیەى دوو مەدرەسەى دو هێزە ئیسلامییەى کوردستان ، بانگەواز و جیهاد.. بزوتنەوەى ئیسلامى و یەکگرتووى ئیسلامى، پاش دیراسە و ڕەنجێکى زۆر لەدایک بووە.. ڕوداویکی مێژوویى گرنگە سەرەتایە بۆهەنگاوێکىی تر لە فراوانکردنى پرۆسەکە\nبەرەو بەرەیەکى ئیسلامى نیشتمانى کەوەڵامگۆى تەواوی داخوازى وپێداویستییەکانى کۆمەڵگاى کوردستانى لەخۆبگرێت.\n-ئەم وڵات و نیشتیمانە موڵکی هیچ کەس و لایەن و خێزان و هۆزێک نییە، موڵکی هەموو کوردستانیانە، بەشی هەمومانی پێوەیە،\n– ئەگەر ڕکابەرەکانی ئەم لیستە زێڕی زۆر و تەنزویر شک ببەن، ئێمە پشتیوانی خوای موتەعال و هیمەتی بڵندی ئێوە شک دەبەین،\n-تەنها ئێمەین کە حەق و حسابی ئەو 27 ساڵەمان لە ئەستۆدا نیە، ئێمە بەئاسانی وەڵامی ( من این لک هذا) ئەدەینەوە، ئێمەی ئیسلامی بە حکومی پەروەردەی فکری و ئەخلاقی خۆمان جگە لەترسی خوا ترسی هیچمان لەدڵدا نیە، هەمو مەبەستێکمان رازیکردنی خوایە نەک ڕازیکردنی کەس، ئەویش بە خزمەتکردنی بێ درێغو دڵسۆزانی گەل و نیشتیمانەکەمان.\nپشتیوانانی لیسیتی 175 بەڕۆحێکی ئاسودەوە، بەهیوای سەرکەوتنێکی نەوعیەوە بەرەو بنکەکانی دەنگدان بەسەربەرزانە بڕۆن، دڵخۆش بن کە هەنگاوی یەکەمی سەرکەوتنتان بردەوە، کە ئەویش بریتی بوو لەو برایی و شەکاوەیی ئاڵایی دوو دەستە سپیەکەو (لاالله الا الله محمد رسول الله) کە بوە هەنگاوی یەکەم لەسەرخستنی پرۆژەکە، پرۆژەی ڕێکخستنەوەی ناو ماڵی ئیسلامیەکان.\nئه‌مینداری گشتی یه‌كگرتوو په‌یامێك ئاراسته‌ی جه‌ماوه‌ری كوردستان ده‌كاتبسم الله الرحمن الرحیمالحمدللە ،………..جەماوەرى بەشەرەفى کوردستان، ئیسلامخوازانى مەزڵوم و مەحرومى کوردستان، خوشکانى بەڕێزو برایانى ئازیز، گەنجانى دڵسۆزو دڵگەرمى ڕابونى ئیسلامى، خانەوادەى سەربەرزى شەهیدان ، السلام علیکم ورحمەاللهتەنها چەند سەعاتێکى کەمى ماوە بۆ ڕۆشتنە سەر سندوقەکانى دەنگدان چەند سەعاتێکیتر بڕیار تەنهاو تەنها لە دەستى ئێوەدایە، ئێوەى ناڕازى لە فەسادى ئەخلاقى نارازى لە کارگێرى سەقەت، نارازى لە شکستى دارایى و ئابوورى ، ئێوە ی ماندو بێزار لە دزى و تاڵان و فەرهود، بە دەنگەکانتان دەتوانن گۆڕانکارى گەورە بخەنە ڕێ.ئەتوانن پێگە و ئاستى هێزەکان بگۆرن، بەشێوەیەکى ئاشتیانە دەتوانن گۆرانکارى بکەن، چەند سەعاتێکى تر هیچ دەنگێک لە دەنگى ئێوەی هاولاتى بەرزتر نابێت.هاولاتى بەرێز… لە دەڤەرەکانى بادینان و هەولێر و سلێمانى و گەرمیان و دەروازەى راپەرین و هەلەبجەى شەهید و هەورامان، ئەى خەڵکە بێ نازەکەى کەرکوکى بریندار…خەڵکە خۆشەویستەکەى کوردستانیانى دەرەوەى هەرێم..بە هیمەت و ئیرادە و تواناى گۆڕانکاریەکانەوە بچنە سەر سندوقەکان و قسەى کۆتایی خۆتان بکەن.بەدەنگى خۆتان ئایندەى خۆتان و نەوەکانتان دیارى بکەن .جەماوەری ئیسلام خوازى کوردستان، شەیداکانى نەهجی ئیێلاح و چاکسازى ڕیشەیی،بەشانازیەوە لەم ساتانەى کۆتایی هەلمەتى هەلبژاردندا، دەتوانین دوبارەى بکەینەوە و ڕوتان تێبکەین و بڵێیینتاکە لیستێک کە شایەنى متمانەى ئێوە بێت وەلیستى یەک ڕیزى و ڕابوونى ئیسلامى و لیستى عەدالەتى کۆمەلایەتى و لیستى ئاشتەوایی نیشتمانى بێت، لیستى پاکەکان و ڕابردوو پاکەکان بێت، لیستى 175 ە.بەڵێ بە شانازیەوە ڕیزەکانمان، سەرکردەکانمان، کاندیدەکانمان، کادرەکانمان، دزى تیا نیە…بندیوارى تیا نیە، خانەنشینى نا یاسایی تیا نیە، خیانەتکار و نیشتمان فرۆشى تیا نیە.ئێمەی ئیسلامیی، بەردەنوێژێکى کوردستان ناگۆرینەوە بە قەسرى قەیسەر.ئێمە قەدرى نیشتمان دەزانین و خەباتى فیداکارانە بۆ پاراستن و سەرخستنى ئەکەین .ئێمە خۆشەویستى گەل و نیشتمان و خزمەتکردنى هاوڵاتى بە عیبادەت ئەزانین .ئێمە لە بەغدا شەڕى شۆفێنیەت و عونێوریەت و تائیفیبەت دەکەین.وە پارێزگارى و بەرگرى لە نەتەوە و ئاینى میللەتەکەى خۆمان دەکەین.لێرەش لە هەرێم .. شەرى گەندەڵى و قۆرخکارى و نا عەدالەتى دەکەین، خوازیاری هەرێمێکى دەستوورى و ئەزموونێکى بێ خەوش و غەل و شکستین.هاولاتیانى خۆشەویست… زۆرن ئەوانەى ساڵانێکى زۆرە مافتتان پێشێل دەکەن و جەسەلات و سەروەت و سامانی ئەم ەنیشتمانە دەولەمەندەیان بۆخۆیان قۆرخ کردووە..ئێستەش هێشتا لێتان نائومێد نەبوون و دەیانەوێت دەنگیان بەنێ، وە ئەیانەوێت بەردەوامیان بکەن چ ئەوانەى 27 ساڵە بێ وچان باڵا دەستن وە ولاتیان بەم قات و قورى و شکستە گەیاندووە ، چ ئەوانەش کە سالانێکى کەمتر لەوە شەریک و هاوکارى دەسەڵات بوون ، وەهێشتاکە حەق و حسابیان ڕوون نیە و ئەستۆپاکیان دیار نیە ..ئەمانە هەموو نابێت جارێکى تر هاوڵاتى هۆشیارى کوردستان بخەڵەتێنن..نابێت بە دروشمى بێ ناوەرۆک و میسداقیەت دەسخەرۆ ببن، چونکە چاکسازى و پاکسازى بە کەسى چاک و پاک دەکرێت .وەکالەت و نوێنەرایەتى بە کەسى ساغ و دلسۆز و بوێر دەکرێت ..ئیسلامخوازانى خۆشەویست، گەنجانى پڕ حەماسەتئەم یەکڕیزى و کارى هاوبەشیەى دوو مەدرەسەى دو هێزە ئیسلامییەى کوردستان ، بانگەواز و جیهاد.. بزوتنەوەى ئیسلامى و یەکگرتووى ئیسلامى، پاش دیراسە و ڕەنجێکى زۆر لەدایک بووە.. ڕوداویکی مێژوویى گرنگە سەرەتایە بۆهەنگاوێکىی تر لە فراوانکردنى پرۆسەکە بەرەو بەرەیەکى ئیسلامى نیشتمانى کەوەڵامگۆى تەواوی داخوازى وپێداویستییەکانى کۆمەڵگاى کوردستانى لەخۆبگرێت. بێگومان ئەم پرۆژە ستراتیژیەى ئێمە بێ ناحەزو نەیار نابێت، بەڵام کێن ئەوانە؟! یا بێگانەیەکی دوژمن بە ئاین و مێژوو سەروەری و سەربەخۆیی ئەم گەلە بەش خوارەوەیە، یا کەسانێکن لەناوخۆ، بەڵام هاوکاری ئەو بێگانانەن و لەبەر ناحاڵی بوون و نەناسینی ئیسلام یان ناسینی و دژایەتی پشتگیری ئەو ناحەزییە ئەکەن، وە ئەترسن پێگەی خۆیان لە ناو کۆمەڵگا لە دەست بدەن. بەڵام ئێمەدڵنیایی هەموو لایەک دەکەینەوە کە ئێمە چرا هەڵدەکەین، ئێمە لەشەڕدا نین لەگەڵ خەڵکی خۆمان ، بەڵام پێمان سەیرە کە هاوڵاتی ئەم نیشتێمانە دەست تێکەڵ بکات لەگەڵ خەڵکانی دوژمن و ناحەزی میللەت، بەوەکالەت شەڕی ئێمە و پرۆژەی لۆکاڵی و ڕەسەنی ئێمە بکات، تۆمەت ببەخشێتەوە، پیلان بگێرێت، گەلەکۆمە بکرێت، لەسەر ئەم پرۆژە ئینسان دۆست و ئیسلام خوازو ئاشتی خوازە. بەڕێزان ئەم وڵات و نیشتیمانە موڵکی هیچ کەس و لایەن و خێزان و هۆزێک نییە، موڵکی هەموو کوردستانیانە، بەشی هەمومانی پێوەیە، بابەڕێگەی یاسایی و دیموکراسی هەموو لایەکمان بۆ دابین کردنی بەشی خۆمان و دەستخستنی پێگەو سەنگی خۆمان ئازاد بین، بەم ئاڵوگۆڕ و دەستاودەستکردنە دەتوانرێت دڵسۆزو خەمخۆر و شارەزاکان ڕۆڵ و ئەرکی خۆیان دەست بکەوێت، ئەم کارەش تەنها بە هەڵبژاردن دەکرێت، تەنها بە دەنگە دلێرو ئازاکانی ئێوە ئەو شۆڕشە سپیە بەڕێدەخرێت، ئەگەر ڕکابەرەکانی ئەم لیستە زێڕی زۆر و تەنزویر شک ببەن، ئێمە پشتیوانی خوای موتەعال و هیمەتی بڵندی ئێوە شک دەبەین، ئێمە خاوەنی ڕابردووی پەرێزپاکی و دڵسۆزی و ئاشتی خوازین، ئێمە لەئەگەری دەستکەوتنی متمانەی گەلەکەماندا تۆڵەسێن و عوقدەیی و پشێویچی وچاو لە دەستی بێگانە نین، ئێمە نمونمەی جوانمان لە ماوەی ساڵەکانی ڕابردوودا پێشکەش کردووە، لەو شوێن و ئەندازە و سنورە کەمەی پێمان سپێدراوە لە پێگە و لە ئەرک، ئێمە کەخۆمان بەشێک نین لەگەندەڵی، بەشێک نین لە دزی و فەرهود و تاڵانی ماڵی گشتی، زۆر چاک دەتوانین چاکسازی و پاکسازی بکەین، هاوڕێ لەگەڵ گشت چاکسازانی ناو کۆمەڵگا، چ لە ناو حیزب و لایەنەکان چ لە دەرەوە لە نوخبەی سیاسی و ڕۆشنفکر ئەتوانین پرۆسەیەکی عەمەلی دژە گەندەڵی بەڕێ بخەین، تەنها ئێمەین کە حەق و حسابی ئەو 27 ساڵەمان لە ئەستۆدا نیە، ئێمە بەئاسانی وەڵامی ( من این لک هذا) ئەدەینەوە، ئێمەی ئیسلامی بە حکومی پەروەردەی فکری و ئەخلاقی خۆمان جگە لەترسی خوا ترسی هیچمان لەدڵدا نیە، هەمو مەبەستێکمان رازیکردنی خوایە نەک ڕازیکردنی کەس، ئەویش بە خزمەتکردنی بێ درێغو دڵسۆزانی گەل و نیشتیمانەکەمان.هاوڵاتیانی ئازیز پاش چەند سەعاتێکی تر دەچنە سەر صندوقی هەڵبژاردن، وویژدان و زەمیری خۆتان ئاسودە بکەن، دەنگ بە خەڵکە پاک و بە تواناو بوێرەکان بدەن، دەنگ بە کاندیدە دڵسۆو دلێر و ڕابردووپاکەکان بدەن، دەنگ بە لیستە خاوەن پرۆژەو ڕابردوو پاکەکان بدەن.با 12ی 5 بکەینە ڕۆژی سەرخستنی پرۆژەی ئیسلامی کوردستان، سەرخستنی لیستی دڵسۆزو و بوێر و دەست بە دەستنوێژەکانی کوردستان، بابیکەنە ڕۆژی سزادانی پیسخۆرو گەندەڵکارەکان.هەمووان، هەموو ئەو گەندەڵکارانەی کە لە کۆن و تازە شەریک و هاوئاوازی گەندەڵکارانن، با 12ی 5 بکەینە ڕۆژی ناردنی خەڵکێک کە نیشتیمان نافرۆشێت، بیری لای ڕەزامەندی خواو خزمەتی دۆزی ڕەوای گەلەکەیەتی، خەمی نەهامەتیەکانی هەرێمەکەی هەڵگرتووە، مافە دەستورییەکانی گەلەکەی دەچەسێنێت.پشتیوانانی لیسیتی 175 بەڕۆحێکی ئاسودەوە، بەهیوای سەرکەوتنێکی نەوعیەوە بەرەو بنکەکانی دەنگدان بەسەربەرزانە بڕۆن، دڵخۆش بن کە هەنگاوی یەکەمی سەرکەوتنتان بردەوە، کە ئەویش بریتی بوو لەو برایی و شەکاوەیی ئاڵایی دوو دەستە سپیەکەو (لاالله الا الله محمد رسول الله) کە بوە هەنگاوی یەکەم لەسەرخستنی پرۆژەکە، پرۆژەی ڕێکخستنەوەی ناو ماڵی ئیسلامیەکان.بۆ هەنگاوی دووەمیش کە ڕۆژی 12ی 5 بە ئیزنی خوا ئاهەنگی سەرکەوتن دەگێڕین (والله غالب على أمره ولكن أكثر الناس لا يعلمون)\nPosted by Salahuddin M. Bahauddin صلاح الدين محمد بهاء الدين on Thursday, May 10, 2018\nبایکۆتی ھاوپەیمانی شمولی یەکێتییەکانی باڵی بەرھەم ناکات


ده‌ست له‌کار کێشانه‌وه ی ئه‌میر قادر (به‌رپرسی کۆمیته‌ی هۆڵه‌ندا، به‌رپسری دۆزی تاوانبار فرانس ڤان ئانرات،ئه‌ندامی کۆمیته‌ی به‌ڕێوه‌به‌ری چاک هه‌ڵبژێردراوی کۆنگره‌ی ئه‌ڵمان)\nله ڕێکخراوی چاک\nدوای پتر له‌چوارساڵ کارو هه‌ڵسوڕان له‌ناوه‌ندی چاک و زۆر زه‌حمه‌ت و کارو شه‌وانه خستنه سه‌رڕۆژ بۆ دۆزی ئه‌نفال و جینۆسایدکردنی خه‌ڵکی کوردستان له هۆڵه‌ندا و ده‌ره‌وه‌ی هۆڵه‌نداو،چه‌ندین کارو پڕۆژه‌ی گه‌وره که دواترینیان دۆزی فرانس ڤان ئانراتبوو،ده‌مه‌وێت ده‌ست له‌کار کێشانه‌وه‌ی خۆم له‌م ڕۆوه له‌ڕێکخراوی چاک ڕابگه‌یه‌نم.هه‌ر به‌و هۆیه‌ش که له‌م چه‌ند ساڵه‌دا له‌گه‌ڵ زۆرێک له‌قوربانیه‌کان و میدیاکندا کارم کردووه له سه‌ر دۆزی جینۆساید،ئه‌نفال،مه‌سه‌له دیموکراتی و خه‌به‌تاکارانه و داخوازیه‌کانی خه‌ڵکی کوردستان به‌ئه‌رکی خۆمی ده‌زانم که خه‌ڵکئاگادار بکه‌مه‌وه له‌ده‌ست له‌کار کێشانه‌وه‌که‌م.\nهۆی ده‌ست له‌کار كێشانه‌وه‌م ئه‌مانه‌ن به شێوه‌ی گشتی:\n1- ناوه‌ندی چاک له‌دوای کۆنگره‌وه به‌شیوه‌یه‌کی گشتی له ڕێکخراوێک ده‌رچووه،بوه به شتێکی تێکه‌ڵ و پێکه‌ڵ و ته‌نها به‌خۆیه‌وه خه‌ریکه،که ئه‌ویش به‌باره خراپه‌که‌یدا،یه‌کتر ڕه‌ش کردن و شکاندن و ته‌که‌توول کۆ کردنه‌وه له‌به‌رانبه‌ر هه‌ر ڕه‌خنه‌و باسێک که دێته ئاراوه و به‌و هۆیه‌شه‌وه هه‌موو یان زۆربه‌ی تواناکان....و... بوونه قوربانی ...\n2-کۆنگره‌ی چاک به‌داخه‌وه که‌سانێکی هێنایه ناو چاکه‌وه و کردنیه ئه‌ندامی کۆنگره که هیچ مه‌رجێکی به‌شداریان تێدا نه‌بوو،نموونه‌ی وه‌ک ئه‌ندام نه‌بوون یان چێ په‌نجه‌نه‌بوونی له هیچ یه‌ک له ئۆرگانه‌کانی چاکدا، پێشتر ده‌نگ و سه‌دا نه‌بوونیان، له‌هه‌مووش خراپتر ده‌نگ دان به‌که‌سانێک که‌له کۆنگره‌دانه‌بوون و نه‌ناسراون چین و چیان له‌ده‌ستدێت،و که‌من لام وایه ئه‌وانه هیچیان ئسوڵی وه له چێی خۆیاندانین.\n3-ده‌ست کاری کردنی زۆرێک له بڕیارو شته‌کانی کۆنگره،هه‌ر به‌یه‌ک هه‌فته دوای کۆنگره وه‌ک ناوی ڕێکخراوو،هتد...،که‌ئه‌مه‌ش هه‌ر به‌رئه‌نجامی ئه‌و هه‌ڵانه بوو که کۆنگره‌کردی بۆ زۆری و بۆری ده‌سته‌ی به‌ڕێوه‌به‌ر .\n4- بیرۆکراتی بوون و ته‌قلیدی بوونی پرۆسه‌کانی به‌ڕێوه‌بردن،که‌سانێک ده‌ست له‌هه‌موو شتێکه‌وه وه‌رده‌ده‌ن به‌ناوی ڕابه‌ری سه‌رپه‌رشتیار، یان به‌رپرسی فڵان و فیسار ئۆرگان،په‌یوه‌ندی له‌گه‌ڵ ده‌ره‌وه‌ی چاک وکاری تر ده‌که‌ن به‌بێ ئاگاداری ڕێکخراو.\n5-که‌ڵک وه‌رگرتن له شیوازی زۆر دواکه‌وتو بۆ ڵیدان و بێ هێزکردنی به‌رانبه‌ره‌کانیان،فه‌وزانانه‌وه،کۆبوونه‌وه له‌پشتی ئه‌ندامانه‌وه،کوتله‌سازی،هێنانی که‌سانێک بۆ دانگدان و ته‌نها له‌کاتی ده‌نگدانه‌کاندا،خۆگه‌وره‌و قه‌به‌کردن له‌سه‌ر ڕه‌نج و کاری ئه‌ندامان و سو‌معه‌ی چاک،به‌ناوی خۆ له‌قه‌ڵه‌مدانی کاره‌کانی خه‌ڵکان و کۆمیته‌کان.له‌ولای تره‌وه بێده‌نگه لێکردن له‌کاری لایه‌نه‌کان و که‌سانی تر یان بچووک کردنه‌وه‌یان.\n5-خۆنزیك کردنه‌وه له‌ده‌سه‌ڵات و دڵ خۆشکردن به یه‌کێتی و پارتی و وونکردنی خۆ له‌ناو ته‌پوتۆزی ده‌سه‌ڵاتداو له‌به‌رانبه‌ریشدا بێده‌نگه لێکردن یان هیچ نه‌کردن له‌به‌رانبه‌ر ڕووداوه چاره‌نووس سازه‌کاندا،نموونه‌یا‌ن دادگای سه‌دامه وێڕای وتاری ئاگرین و به‌یانامه‌ی ئاگرین هیچ کارو ته‌داراه‌ک نه‌کردن بۆ ئه‌م مه‌سه‌له‌یه وشاردنه‌وه‌ی ڕاستی مه‌سه‌له‌کان له خه‌ڵکی کوردستان.\n6-بڕیاردان له‌ده‌ره‌وه‌ی کۆمیته‌کان یان چه‌ند که‌س به‌زه‌وقی خۆیان کۆ ده‌بنه‌وه وه قه‌رارو بڕیار ده‌ده‌ن،نموونه‌ی زۆر تازه‌ش مه‌سه‌له‌ی ئه‌و دوو پرۆفیسۆرانه‌ن که‌ده‌چنه کوردستان چه‌ند که‌س له کۆمیته‌ی هۆ له‌ندا وابزانم یه‌ک که‌س وه چه‌ند که‌س له کۆمیته‌ی ئه‌ڵمان دێن بڕیاری ئه‌وه ده‌ده‌ن، من وه‌ک به‌رپرسی کۆمیته‌ی هۆڵه‌ند وخۆشم چووم له‌گه‌ڵیدا قسه‌م کردووه له به‌لجیکا ئاگادار نیم،جێگری سه‌رپه‌رشتیار ئاگادارنیه،،،،،، که‌من خۆم هیچ مه‌بستی چوونه‌وه‌م نیه وه ناشتوانم،ئێوه‌شم لێ ئاگادار کردۆته‌وه.\n7- باروودۆخێکی هه‌تابڵێی نا دیموکراتی و ناڕه‌فیقانه که به‌رئه‌نجامی ئه‌و فاکته‌رانه‌ی سه‌ره‌وه‌ن که پێم وایه له هیچ ڕێکخراوێکی واقعه‌ن دیموکراتی و و مه‌ده‌نیدا نموونه‌یان نیه،خۆزگه‌ش به نسیبی هیچ که‌س نه‌بێت!،که‌سانێک که هه‌زاران قسه‌ی گه‌وره‌بکه‌ن و خۆیان به دیموکرات و هه‌زاران شتی گه‌وره بزانن به‌ڵام خه‌ریکی تیرۆری فکرو بۆ چوونی هاوڕێکانی خۆیان بن! نموونه‌ی ئه‌م مه‌ده‌نیه‌ته له‌سه‌ر زه‌وی نه‌بێت باشتره.\nبۆ هه‌موو ئه‌وه خاڵانه‌ی سه‌ره‌وه پێشتر هه‌م له‌نامه‌کانی پێشتردا نـوونه‌م باس کردووه هه‌م لام گرنگ نیه جارێکی تر نموونه‌یانباس بکه‌م تا که‌س بریندار نه‌بێت.\nڕه‌نگه زۆرێک له‌و خاڵانه یان نا عه‌داله‌تیانه به‌رانبه‌ر من نه‌کرابن یا ڕه‌نگه به‌رانبه‌ر که‌سانێک که له‌منه‌وه دوورن،به‌ڵام به ڕاستی من لام وایه نه‌بوونی دیموکراتی وه بارودۆخی ناله‌بار بۆ هه‌رکه‌سێک ساز بکرێت به‌رانبه‌ر هه‌مووان کراوه،بۆیه‌ش هه‌رگیز بێده‌نگ نه‌بووم وناشبم.\nبه‌و ده‌لیلانه‌ی سه‌ره‌وه من ده‌ست له‌کار کێشانه‌وه‌ی خۆم له چاک و هه‌موو به‌رپرسیاریه‌تیه‌کانی ڕاده‌گه‌یه‌نم،به‌رپرسی کۆمیته‌ی هۆڵه‌ندا، به‌رپسری دۆزی تاوانبار فرانس ڤان ئانرات،به‌رپرسی ئه‌رشیفی چاک،ئه‌ندامی کۆمیته‌ی به‌ڕێوه‌به‌ری چاک هه‌ڵبژێردراوی کۆنگره‌ی ئه‌ڵمان.\nڕیزو سڵاوم و سه‌رکه‌وتووبن


سوپای پەشۆکاوی سەردەم\nبیروڕا 03:54 PM - 2021-08-25\nترەمپ دوێنێ بە فرسەتی زانی کەوتە لۆمەی بایدن و وتی: ئەوانەی کە رزگار دەکرێن لە فڕۆکەخانەی کابولەوە کەمترینیان ئەمریکییەکانن و زۆربەیان خەڵکانی دیکەن، لەوانەی کاریان بۆ ئەمریکا کردووە لەو 20 ساڵەدا.\nترەمپ هەرچەندە لەمێژە خۆی مەڵاس داوە کە بۆشی بایدن بگرێت و لێی لە هەڵابدات، دەیەوێت بڵێت کە بایدن لە خەمی ئەمریکییەکاندا نییە و نەیتوانیوە تەواوکەری ئەو بەرنامە تاکتیکییە گرنگە بێت کە ئەو خۆی داینا بوو، بەو پێیە دەبوا لەمانگی ئایاری رابردوو سوپای ئەمریکا بکشایەتەوە، ئێستا بەهۆکاری دواکەوتنی کشانەوەکە، گیانی هەزاران ئەمریکی لە مەترسیدایە.\nبایدن پێی وایە دەبێت هەموو کاربەدەستانی ئەمریکا و پەنتاگۆن بەتایبەت، رازی بکات تابتوانێت ماوەی کشانەوەکە بڕێک درێژ تر بکاتەوە، لەگەڵیشیدا دەبێت تالیبان رازی بن و چرای سەوزی بدەنێ.\nروسیاش لەولاوە کە هەمیشە چاوەڕوانی شکستی ئەمریکایە، لەسەر زاری پۆتین دەڵێت ئێمە دەستوەردانی سەربازی ناکەین لە ئەفغانستاندا و ناچینە وڵاتێک کە هەموویان قینیان لە هەموویانە، ئەگەرچی باڵیۆزی روسیاش لە کابول پێی وایە تا ئێستا تالیبان بەرەوتێکی باش رەفتار دەکات و هەموو شت ئاساییە و ئەوەی کە باسی پشێوی دەکات تەنها رۆژئاواییەکانن.\nروسیا پێیوایە ئەمە شکستێکی دیکەی ئەمریکایە و دەبێت دانی پیادا بنێت، ئەوان خۆشحاڵن بەو شپرزەییەی کە رووی لە کابول کردووە و هەرچی سەر بە ئەمریکاو وڵاتانی دیکەی رۆژئاوا و ناتۆیە، لە هەوڵی دەرباز بووندایە.\nدەکرێت بەو لێدوانانەشدا کە سەرانی تالیبان دەیدەن و یەک لەوان داوای هاوکاری روسیای کردووە، شتێکی ژێر بە ژێر هەبێت و ئیحتیاتیان کردبێت بۆ ئەمڕۆ، چونکە دەمێکە سەرانی حکومەتی ئەفغانستانی دەسەڵات لە دەستچوو، لەگەڵ سەرانی تالیبان کۆبوونەوەکانی دانوستانیان لە مۆسکۆ بەڕیوە دەبرد، ئەمەش دەکرێت وای کردبێت جۆرێک لە دۆستایەتی روسەکان و تالیبانی هێنابێتە گۆڕێ.\nروسیا چۆن لە سوریا کەم تازۆر هەماهەنگی لەگەڵ تورکیادا دەکات، هەمان شێوە پێدەچێت ئەمە رووبدات لە ئەفغانستانیش، چونکە تورکیا هەرزوو داوای کرد لەگەڵ تالیبان بکەوێتە گفتوگۆوە، ئەمانیش بەو پێیەی لە قەتەردا هێزی سەربازییان هەیە و سەرانی تالیبانیش لە دەوحەوە ئاراستەکانی خۆیان دیاری کردووە، دەکڕیت دۆستایەتییەکان پێکهێنابێت.\nتورکیا وەک ئەندامی ناتۆ بەشدار بوو لە ناردنی هێز بۆ ئەفغانستان و پاراستنی فڕۆکەخانەی کابولی پێسپێردرا بوو، لەگەڵیشیدا رۆژانە لەگەڵ سەرانی تالیبان لە دەوحە لە پەیوەندیدا بوو، ئەمان دەیانزانی لە کابول چ باسە و وەک زانیاری دەیانگەیاندە تالیبان، هەربۆیەش کاتێک تالیبان دەچووە کۆبوونەوەی دانوستانەوە لەگەڵ ئەمریکییەکان و حکومەتی ئەفغانستان، ئەو تاکتیکانەی دەزانی و بەشێوەیەک پێداگری دەکرد کە دەیزانی لەوێوە دەیباتەوە، ئەوەش کە تالیبان لەسەرەتای هێرشەکانی بۆ گرتنەوەی کابول وتی کە دەبێت تورکیاش بکشێتەوە دەنا لێی دەدەین تاکتیکێکی سادەی ئاشکرا بوو کە دەبوا زووتر پێمان زانیبایە.\nئێستا ئەفغانستان پاروویەکیە بۆ زۆرێک لە وڵاتانی ناوچەکە و هەریەک بۆ مەبەستێک، باشیش دەزانن کە هێزەکانی ناتۆ بە هەموو شێوازەکانیان نەیان توانی لە ماوەی 20 ساڵدا ئەم وڵاتە بخەنە ژێر هەژموونی خۆیانەوە بۆیە وا بە شکستی پاشەکشەیان کرد، بەڵام رەنگە بۆ وڵاتێکی دیکەی وەک تورکیا گونجاو تر بێت ئەویش بەوەی ئەردوگانیش وەک تالیبانەکان کە باس لە ئیمارەی ئیسلامی دەکەن، ئەمیش باسی ئیمپراتۆریەتی عوسمانی دەکات، رەنگە ئیمارەتیش بەشێک بێت لەو ئیمپراتۆریەتە.


سەنتەری میترۆ داوایەک ئاڕاستەی حكومەتی هەرێم دەكات - هيوای کۆرد\nHome » هەواڵ » کوردستانی » سەنتەری میترۆ داوایەک ئاڕاستەی حكومەتی هەرێم دەكات\nسەنتەری میترۆ داوایەک ئاڕاستەی حكومەتی هەرێم دەكات\nin کوردستانی, هەواڵ 05/03/2020\t0\nلە رۆژی جیهانی ئازادی رۆژنامەنوسی سەنتەری میترۆ داوا لە حكومەتی هەرێمی كوردستان دەكات ئەمڕۆژە بكاتە وێستگەیەك بۆ بەخۆداچونەوە لە مامەڵەكردنی لەگەڵ ئازادی رۆژنامەنوسی و مافی دەستكەوتنی زانیاری، بە ئاڕاستەی چەسپاندنی پرەنسیپەكانی شەفافییەت و فراوانكردنی ئازادی.\nلەم رۆژەدا كە جیهان رێز لە میدیاكارانی دەگرێت و هەڵسەنگاندن بۆ رەوشی ئازادی رۆژنامەنوسی دەكات، سەنتەری میترۆ رۆڵی گرنگی دەزگاكانی راگەیاندن بە گشتی و میدیای سەربەخۆ بەتایبەتی لە روبەروبونەوەی ڤایرۆسی كۆرۆنا بەرزدەنرخێنێت.\nئەمساڵ جیهان لەم رۆژە دەكاتە هەلێك بۆ قسەكردن لەسەر ئەو رۆڵە گرنگەیان لە رێوشوێنەكانی خۆپارێزی لە ڤایرۆسی كۆرونا، بەرزكردنەی داخوازی رۆژنامەنوسان و رەخنەگرتن لەو وڵاتانەی رێز لەكارەكانیان ناگرن و شانازی كردنیش بەو دەسكەوتانەی لەم بوارەدا هاتونەتە دی.\nتا ئێستاش مەتەرسییەكانی ڤایرۆسی كوڤید- 19، لەسەر ئاستی جیهانی و ناوخۆیی لە ئارادایە، ئێستاو لە داهاتویشدا پێدانی زانیاری دروست لەسەر رێوشوێنەكانی خۆپارێزی و تواناكانی حكومەت لەم بوارەدا هەروەها هەر قەیرانێكی تر كە رو لە هەرێمەكەمان دەكات، گرنگن.\nسەنتەری میترۆ باسی لەوەکردوە، لەكاتێكدا كوردستانی عێراق لەگەڵ جیهاندا ئەم یادە دەكاتەوە، بونی میدیای سەربەخۆ و زەمینە خۆشكردن بۆ نەشونماكردنی بەبێ فشارو هەڕەشە و بەربەستدانان گرنگن، “جەختدەكەینەوە لەسەر پرەنسیپەكانی پێشومان كە بەبێ میدیای ئازاد و كاراكردنی پرۆسەی رەخنەگرتن و چاودێری، دەسەڵاتی ستەمكاری شوێن بە دیموكراسیەت لێژدەكات”.\nحكومەتی هەرێمی كوردستان دەتوانێت ئەم بۆنەیە بكاتە هەلێك بۆ بەخۆداچونەوە لە مامەڵكردنی لەگەڵ میدیا و دەزگاكانی راگەیاندن و باشتركردنی ژینگەی كاری رۆژنامەنوسی بە جێبەجێكردنی یاساكانی رۆژنامەگەری و مافی زانیاری و سزادانی ئەو كەس و لایەنانەی بەربەست بۆ جێبەجێكردنی دادەنێن.\nئەوەشی خستوەتەڕو، پەرلەمانی هەرێمی كوردستانیش نابێت بێباك بێت لە چاودێری كردنی ئەو یاسایانەی دەریدەكەن.\nسەنتەری میترۆ لەگەڵ هاوبەشەكانی لە رێكخراوی نێودەوڵەتی و ناخۆیی داوای زامنكردنی ئازادی رۆژنامەنوسی و رادەربڕین و لابردنی كۆتوبەندەكان، رێزگرتن لە سەروەری یاسا دەكەن. بە جەختكردنەوەیش لەوەی رێوشوێنەكانی قۆناغی خۆپارێزی لە ڤایرۆسی كۆرۆنا نەكرێنە پاساوێك بۆ بەرتەسكردنەوەی ئازادی رۆژنامەنوسی و بیروراو.\nرێكخراوی نەتەوەیەكگرتوەكان بۆ پەروەردەو زانست و رۆشنبیری (یۆنسكۆ) بە دروشمی ” میدیا بە بێ ترس و لایەنگیری” یادی ئەم رۆژە دەكاتەوە، جەخت لە رۆڵی میدیا و زانیاری راست دەكەنەوە، كە دەتوانن ژیانی خەڵك بپارێزن هەروەها داوادەكەن هەموان زانیاری لە سەرچاوەی باوەڕپێكراوەوە وەربگرن، رێگەی حەقیقەت بگرن و بەرپەرچی چەواشەكاری بدەنەوە.\nسەنتەری میترۆ دەشڵێت، بەداخەوە سەرباری هەوڵی زۆرو فشاری مەدەنی لەناوەوە و دەرەوە تا ئێستا هەرێمی كوردستان وعێراق ژینگەیەكی لەبارە بۆ دەربازبونی كارەكتەرەكانی توندوتیژی بەرامبەر بە میدیاكاران، وەك چۆن بكوژانیش دەستی یاسا نایانگاتێ.\nرونیشیکردوەتەوە، “سۆرانی مامەمە حەمە، سەردەشت عوسمان، كاوە گەرمیانی، وەدات حسین، مامۆستا عبدالستار، ئەركان شەریف نمونەی زەقی ئەو قوربانیانەن، كە بكەران یان پلانداڕێژەری ئەم تاوانانە، نەناسراون یان ناسراون و بە ئازادانە لەناوماندان و دەسەڵاتی یاسا لەبەردەمیان لاوازە”.\nحكومەتی هەرێم سەنتەری میترۆ عێراق یۆنسكۆ\t2020-05-03\nTagged with: حكومەتی هەرێم سەنتەری میترۆ عێراق یۆنسكۆ


پەروەردەی دەوڵەت، زانایی یان نەزانی؟ | سورانی\nدەوڵەت هەلومەرجێک تەرخان دەکات کە هەموو کەسەکانی کۆمەڵگا بە تایبەت ژنان و گەنجان وەکو خۆی لێبکات. لە لایەکەوە لە دۆخی پەسەند کردنی ئەم بارودۆخە، ئەو تاکە ناسنامەی کۆمەڵایەتی خۆی وەلاوە دەنێ و کەسایەتی خۆی بەگوێرەی کەسانێک دەگونجێنێت کە بیر و روحیان کوشتووە. بۆخۆیان ئیرادەیەکیان نابێت و زاتی خۆیان لەدەست دەدەن. ئەم کردەوەیە بۆ هەموو توێژەکانی کۆمەڵگا دەربازدارە و ئەمە واتا کۆمەڵکوژی... بە هەمان شێوە کە رێبەر ئاپۆ دەڵێن:" کۆمەڵکوژی کلتووری بە بەراورد لەگەڵ لەناو بردنی جەستەیی، شێوازێکی کۆمەڵکوژییە کە دڵتەزێن ترە و لە ماوەیەکی درێژخایەندا پێک دێت. ئاسەوارەکانی نەهامەت تر لە کۆمەڵکوژی جەستەییە." شایانی وتنە بزانین کە بەرنامە سووکەکانی دەوڵەت لە بەرامبەر بە گەلانی ئێران بە فۆڕمێکی بە تەواوەتی روون و ئاشکرا ئەنجام دەدرێت.\nهەر ئەو دایک و گەنجانەن کە دەتوانن کۆمەڵگایەکی دیموکراتیک بنیات بنێن. لە کۆمەڵگایەکی دیمۆکراتیک کە جیاوازی کلتووری و جیاوازییەکانی ئایینی، زمانی و ...هتد بە بنەما دادەندرێت؛ ئەم ژن و گەنجانە رۆلی پێشەنگیان دەبێت. لە کۆمەڵگادا هەر تاکێک، هەر ئایینێک،هەر کلتوور و بە پێی ئەو هەر ناسنامەیەک قوربانی یەک زمان، یەک ئایین، یەک کەسایەتی، یەک رێکخستن و ...هتد نابێت. پێویستە بزانین کە بە زمان دەبێ بژین و ناتوانرێت زمان لە تاک جیا بکرێت. لە کاتی لە دایک بوونەوە زمان لەگەڵ تاکە و دەربڕی هەست و نەستە. لەم سۆنگەیەوە نەبوونی زمانی دایکی بەواتای نەبوونی هەست، ئەندێشە و هەبوونی تاکە. لە لایەکەوە تاکێک کە زمانی دایکی خۆی لەبیر کردووە، کەسێکە کە هیچ هەستێکی بۆ زمان خۆی نییە. لە پێناوچارەسەرکردنی ئەم دۆخە نالەبارەدا هەمیشە هەنگاوی خۆرزگارکردن هەلگیراون، بەردەوام لە ژێر دژوارترین هەلومەرجدا چالاکیگەلێکی زۆر ئەنجام دراون. بەڵام، پێویستە کە چالاکییەکان بەرفراوان تر وهەمەلایەنەتر بکرێت.\nپەروەردەی دەوڵەت سیاسەتی پەروەردە دەوڵەت واران کەلهۆڕ


شیری مناڵ نانی سفرە کرێ ی خانوو\nبەغاش ناردی نەما بیانوو\nحوکمەتی دز حیزبی گەندەڵ مەسولی گەڕ\nپینەو پەڕۆ دزی و درۆ ناچێتە سەر\nزلەی برا مامی سمۆڵ شێخی جەناب\nهەر خۆتان وان؟ یان جیناتی ئەژدادو باب\nحیزبی دەوڵەت و ڕیفراندۆم\nجووت ئامۆزاو مامی گەڵەگای بارەگا\nمیلەت کەرنیەو مەڕو گا\nحیزبی شەهیدو هەلی کار\nجووت ئامۆزای دەباشان و\nدنیایەك باڵی مشك و مار\nنەبووە پاروویەك بۆ برسی\nحیزبەکەی گردو ئەیگۆڕین\nشێری قسەو بەیاننامەو ڕەقەمسازیی\nمردین و سوتاین نەماندی\nتۆزێ گۆڕان و چاکسازیی\nموعارەزەی تیجارەت و دوکانی نوێ\nدرۆی ئەوان درۆی ئێوە\nدزیی ئەوان دزیی ئێوە\nهەر یەکێکەو لێمانگەڕێ\nسەلەفی و ئیخوان و بانگخواز\nخەڵك گەیشتە سەر مەریخ\nئێوەش وان لە عیلمی تارەت\nڕۆشنبیری باخ و ڤێلا\nدێزیی ئێوەش کەم نیە ها\nڕق و خێڵگەری و شارچێتی\nحیزبچێتی و مەزهەبچێتی و گیرفانچێتی\nچێتی و چێتی و چێتی و چێتی\nدەوای هەمووی هۆشیارییە\nهۆشیارییش وا لەناو خۆتاو\nبیرکەرەوە لە چاکێتی\nهەڵبەتە من دژی مەوجەی تووتیم، ئەوەی کە دوو سێ ڕۆژێك (ئاڕاستەکراو یان بەریئانە) هەموومان وەکو تووتی شتێك ئەڵێینەوە.. کاریشم بەوەنیە مەوجەی ئەمجارە دژی کام حیزب و کەسە.. ئەوەی بۆ من گرنگە ئەخلاقی سیاسییەو لەم پرسەشدا زیاد لە بنەمایەکی ئەخلاق پێشێلکراوە!\nمەسەلەن وترا بەغا پارە بنێرێ موچە ئەدەین. دەی بەغا ناردنی و نەیاندا! (ئەمە درۆ)\nبەڵێن درا کە پارە هات دابەشی ئەکەن. دەی پارە هات و دابەشنەکرا! (ئەمە بێ بەڵێنی)\nلەبری ئەوەی قەرز لە پارەی حیزب و دەوڵەمەنەکان بدرێتەوە، لە پارەی فەقیرو موچەخۆران دراوەتەوە! (ئەمە ناعەدالەتی)\nهەموو ئەمانەو شەرمیش نەکەیت! (ئەوەش بێشەرمیی)\nقەیرانی ئێمە لە ئەساسەوە قەیرانی ئەخلاقەو ئەخلاقیش یەك پاکێجەو کە لە بنەمایەکی ترازایت، لەوانیتریشی ئەترازێیت و وەکو حیزبی کوردیت لێدێ، کە مەلەفەکەی هەموو جۆرەکانی نائەخلاقیەتی تێدایە لە دزی و درۆو کوشتن و خیانەت و ساختەکاریی.\nچارەسەریش ئەوەنیە کێ لاچێ و کێ بڕوخێ و کێ بژی.. چارەسەر ئەوەیە هەموومان بگەڕێینەوە بۆ ئەخلاق، بۆئەوەی دواتر شتەکان و پەیوەندییەکان لەسەر بنەمای ئەخلاق دروستبکەینەوە.\nئینجا دیسان هەمان پرسیار


رووبەڕووبوونەوەی داهاتووی نێوان ترەمپ و ئێران\nسەرۆك دۆناڵد ترەمپ هێشتا مكوڕە لەسەر هەڵوەشاندنەوەی رێككەوتنە ئەتۆمیەكەی لەگەڵ ئێراندا كە ساڵی 2015 واژۆ كراوە. مانگی رابردوو ئیدارەكەی رازی بوو لەسەر راپۆرتی پشكنێرە نێودەوڵەتیەكان كە دەڵێت ئێران ناوەرۆكی رێككەوتنەكە جێبەجێ دەكات، بەڵام لایەنی ئەمریكیی راسپارد كە بۆ جاری داهاتوو بڵێت ئێران سەرپێچیی لە ناوەرۆكەكەی دەكات بۆ ئەوەی ویلایەتە یەكگرتووەكان لە رێككەوتنەكە بكشێتەوە.\nهەر سێ مانگ جارێك راپۆرتێك دەربارەی پابەندبوونی ئێران بە رێككەوتنەكەوە دەردەكرێت و راپۆرتی داهاتوویش دەگاتە سەرەتای وەرزی پاییز. لە ئیدارەكەی ترەمپ-دا چەند گەورە بەرپرسێك هەن كە لایەنگری رێككەوتنەكەن، وەك جێمس ماتیس وەزیری بەرگری و ریكس تێلەرسۆن وەزیری دەرەوە و جۆن كیلی گەورەی فەرمانبەرانی كۆشكی سپی. لەبەرامبەر ئەواندا باڵێكی توندڕەو لە ئیدارەكەدا و لە شێوەی ترەمپ هەیە، هەروەها لە سیاسەتە دەرەكیەكانیشدا لە شێوەی موحافیزكارە تازەكان، ئەمانە دەیانەوێت رێككەوتننامەكە هەڵوەشێتەوە.\nترەمپ دەڵێت ئێران دوای واژۆكردنی رێككەوتنەكە 140 ملیار دۆلاری لە پارە بلۆككراوەكانی دەستكەوتووەتەوە. بەڵام راستیەكەی 40 ملیارە. كێشەكە لەوەدایە كە ئەگەر ترەمپ لە رێككەوتننامە ئەتۆمیەكەیش بكشێتەوە هێشتا دەوڵەتە ئەوروپیەكان و لەگەڵیشیاندا روسیا و چین دەمێننەوە، بەمەیش كۆمپانیاكانیان چانسی باشتریان دەبێت بۆ واژۆكردنی گرێبەستی زۆر لەگەڵ ئێراندا، ئەمە لەكاتێكدا كە كۆمپانیا ئەمریكیەكان لەبەر دوو هۆكار دووردەخرێنەوە، یەكەم: دەرچوونی لە رێككەوتنەكە و دووەمیش بەهۆی سزاكانەوە كە كۆنگرێس بەسەر ئێراندا دەیسەپێنێت و سەرۆكیش پشتگیریی دەكات.\nدوژمنایەتیی ئیدارەكەی ترەمپ بۆ رێككەوتنە ئەتۆمیەكە و بۆ رژێمی ئێران، كێشەكانی سەرۆك حەسەن رۆحانی زیاتر دەكات كە لە 19 ی ئایاری رابردوودا بۆ خولی دووەمی سەرۆكایەتی ئێران هەڵبژێردرایەوە. ئەو لە میانەی هەڵمەتی هەڵبژاردنەكەدا بەڵێنی (سەرەتایەكی نوێ بە دەستی خۆمان بونیادی دەنێین)ی بە دەنگدەران دا. هەروەها بەڵێنی ئازادیی رۆژنامەوانی و ئازادیی بیركردنەوە و ئازادیی بازرگانیی پێدان و پاشان دانی بەوەدانا كە هەندێك جار بەڵێنەكانی خۆی ناپارێزێت یاخود رێگریی دەكات لە جێبەجێكردنیاندا.\nبێگومان لێرەدا رابەر ئایەتوڵـڵا عەلی خامنەیی هەیە كە لەسەرووی رۆحانی-یەوەیە. هەروەها ئەنجومەنی ئەمیندارانی موحافیز و (سوپای پاسداران) هەن. لەگەڵ ئەوەیشدا، رۆحانی 41،2 ملیۆن دەنگی بەدەستهێنا بەرامبەر 15،7 ملیۆن دەنگ بۆ ئیبراهیم رەئیسی-ی ركابەرە موحافیزكارەكەی، بەمەیش رێژەی لایەنگرانی زیاد بوو بۆ 57 لەسەدا لەكاتێكدا ساڵی 2013 51 لە سەدا بوو. لەگەڵ ئەمەیشدا تائێستا نەیتوانیوە كاری تازە بۆ هاووڵاتیان دابین بكات یاخود ئاستی ئابوریی بەرز بكاتەوە.\nلە رووی ویژدانەوە بۆ رۆحانی دەڵێم هەموو سەرۆكەكانی ئێران لە شۆڕشەكەی ساڵی 1979ی خومەینی-ەوە لە خولی دووەمیدا دەستكراوە نەبووە، چونكە رابەر و دامەزراوەی موحافیزكار لەو گرنگترن و هەر بڕیارێك بدات ئەوان دەتوانن هەڵیوەشێننەوە.\nهەندێك لە دەوڵەتە عەرەبیەكان پشتگیریی هەڵوێستی سەرۆكی ئەمریكا لەبەرامبەر ئێران دەكەن، وایدەبینم كە ئەو دەوڵەتانە لەسەر هەقن لە ناكۆكییان لەگەڵ ئێراندا كە دەست لە كاروباری ناوخۆیان وەردەدات، پاڵپشتیی لە تیمێك لە دژی تیمێكی تر دەكات، وەك ئەوەی لە یەمەن روودەدات. هەوڵدەدات نفوزی خۆی لە هەموو خۆرهەڵاتی ناوەڕاستدا بسەپێنێت لەكاتێكدا زۆرینەی رەهای عەرەبی موسڵمانان سوننەن.\nویلایەتە یەكگرتووەكان هێرشی ئاسمانیی كردە سەر سوریا، بەڵام ئێران و روسیا ناڕازی و دژی بوون، هەر یەكەیان لەبەر هۆكاری تایبەت بە خۆی و هەرچەندەیش هەوڵ بدات ناتوانێت دۆخەكە بگۆڕێت. روسیا بنكەی دەریایی و ئاسمانیی لە سوریا هەیە و ئەمەیش تاقە دەروازەیەتی بۆ سەر دەریای سپی ناوەڕاست. ئێرانیش وایدەبینێت كە رۆڵی خۆی لە سوریا و شانبەشانی رژێم دژی ئەو گروپانەی لە دژی دەجەنگن، واتای ئەوەیە كە بوونی هەبێت لەسەر كەناراوەكانی دەریای سپی ناوەڕاست، ئەمەیش بۆخۆی خەونی دێرینی فارسە.\nئومێدەوارم ئێران و دەوڵەتە عەرەبیەكان بگەنە لێكگەیشتنێك بۆ رێگرتن لە رووبەڕووبوونەوەی راستەوخۆیان، یان ئەوەی كە لەڕێی لایەنەكانی ترەوە دەكرێن و روودەدەن، بەڵام لێرەدا رێبەر هەیە كە لە تەمەنی حەفتا و هەشت ساڵیدایە و نەخۆشیشە، رۆژێكیش باس لە جێگرەوەیەكی كراوە. ئینجا (سوپای پاسداران) و موحافیزكاران هەن. سەرۆك رۆحانی، بۆ جاری یەكەم لە ماوەی چەندین گرێدا، وەزارەتی بەرگریی لە (سوپای پاسداران) كێشایەوە و رادەستی پیاوێكی كرد كە بە هۆی پێشێلكاریەكانیەوە لە بواری مافەكانی مرۆڤدا، لەژێر سزای ئەوروپادایە.\nئەمڕۆ دەنووسم و هەموو رۆژێكیش شتێكی زیاتر دەزانین لەسەر رووبەڕووبوونەوەكە، بە تایبەت دوای سێ مانگ و راپۆرتی داهاتوو دەربارەی ئاستی پابەندبوونی ئێران بە ناوەرۆكی رێككەوتنە ئەتۆمیەكەوە.


Diplomatic Magazine | عه‌بدولكه‌ریم فه‌تاح: له‌كۆمه‌ڵگه‌ى كوردیدا، شه‌ره‌ف‌و ئافره‌ت دوو ڕووی دراوێكن\nڕێكخراوه‌كانی ئافره‌تان بوون به به‌شێك له حیزبی كوردی\nعه‌بدولكه‌ریم فه‌تاح: له‌كۆمه‌ڵگه‌ى كوردیدا، شه‌ره‌ف‌و ئافره‌ت دوو ڕووی دراوێكن\nدیدارى، نه‌وزاد عه‌لى\nنووسه‌رو ڕۆشنبیر عه‌بدولكه‌ریم فه‌تاح، له‌م دیداره‌دا ده‌رباره‌ى مه‌سه‌له‌كانى ئافره‌ت له كۆمه‌ڵگه‌ى كوردیدا ده‌دوێت‌و پێیوایه مه‌سه‌له‌ی ئافره‌ت هاومل كراوه له‌گه‌ڵ مه‌سه‌له‌ی شه‌ره‌فداو شه‌ره‌ف و ئافره‌ت دوو ڕووی دراوێكن‌و  ئافره‌ت بووه به سیمبول و ڕه‌مزی جوامێری و مه‌ردایه‌تی و غیره‌تی پیاو، ڕه‌خنه‌ش له ڕێكخراوه‌كانی ئافره‌تان ده‌گرێت‌و ده‌ڵێت:" بوون به به‌شێك له حیزبی كوردی".\nدیبلۆماتیك: ئه‌و جۆره په‌روه‌رده كۆمه‌ڵایه‌تییه‌ی، كه هه‌میشه گومانی هه‌یه له‌توانایی كچ، له‌مه‌ڕ ڕاوه‌ستانی كچ له‌سه‌ر پێی خۆی هه‌میشه ئه‌یه‌وێت بونیادی ڕه‌وشت‌و چالاكیه‌كانی ئافره‌ت له چوار چێوه‌ی باوك و مێرد بهێڵیته‌وه، ئه‌م جۆره ڕوانینه بۆ ئافره‌ت و به‌لاواز زانینی، چ ده‌خولقێنێت؟\nعه‌بدولكه‌ریم فه‌تاح: بۆ مه‌سه‌له‌ی ئافره‌ت، خوێندنه‌وه بۆ ئافره‌ت یان قسه كردن له ئافره‌ت ئه‌بێت بگه‌ڕێینه‌وه بۆ ناو ئه‌و بونیاده كۆمه‌ڵایه‌تییه‌ی كه چوارچێوه‌ی ئافره‌تی گرتووه، ئێمه ناتوانین له ئافره‌ت تێبگه‌ین له‌ناو كۆمه‌ڵگه‌یه‌كدا نه‌بێت. بونیادی كۆمه‌ڵگه‌ی ئێمه، با بڵێین كورده‌واری- تا ئێستا بونیادێكی زۆر ته‌قلیدی و زۆر عه‌شایه‌رییه، كه تێكه‌ڵ كراوه به كۆمه‌ڵێك به‌ندو باوی ئایینی، واته ته‌قالیدی كۆمه‌ڵایه‌تی و عه‌شایه‌ری هاوڕێ له‌گه‌ڵ كۆمه‌ڵێك به‌ندو باوی ئاینی تێكه‌ڵ بووه‌و كه‌لتورێكی تایبه‌تی یان بڵێین بونیادێكی تایبه‌تی بۆ مرۆڤی كورد خولقاندووه، كه ئافره‌تیش وه‌ك مرۆڤێك له‌ناو ئه‌و بونیاده‌دا حه‌ره‌كه‌ت ده‌كات.\nكه‌سێك ژیانی لێ بسێنه‌ره‌وه‌و شه‌ره‌فی لێ‌مه‌سه‌نه‌ره‌وه.\nئالێره‌وه پێوویسته ئیشاره‌تێك به سروشتی ئه‌و بونیاده بده‌ین، تا ئه‌م كاته‌ی كه من و تۆ قسه‌ی تیا ئه‌كه‌ین مه‌سه‌له‌ی ئافره‌ت هاومل كراوه له‌گه‌ڵ مه‌سه‌له‌ی شه‌ره‌فدا، شه‌ره‌ف و ئافره‌ت دوو ڕووی دراوێكن له كۆمه‌ڵگه‌ی ئێمه‌دا، واته ئافره‌ت بووه به سیمبول و ڕه‌مزی جوامێری و مه‌ردایه‌تی و غیره‌تی پیاو، هه‌مووشمان باش ده‌زانین له‌بونیادێكی عه‌شایه‌ری و ته‌قلیدیدا مه‌سه‌له‌ی غیره‌ت و شه‌ره‌ف چه‌نده گرنگی تایبه‌ت به خۆی هه‌یه.\nیه‌عنی كه‌سێك ژیانی لێ بسێنه‌ره‌وه‌و شه‌ره‌فی لێ‌مه‌سه‌نه‌ره‌وه، مرۆڤی كورد هه‌ر بۆ خۆی سروشتیوایه، ئه‌وه‌ش ڕیشه‌و ڕه‌هه‌ندێكی مێژوویی قوڵی هه‌بووه، له‌به‌ر ئه‌وه‌ی كورد به‌رده‌وام له ململانێدا بووه له‌گه‌ڵ نه‌یاره‌كانیدا هه‌میشه جوامێری و غیره‌ت و هه‌ڵمه‌ت و شه‌ره‌ف، باشترین سیفه‌تی مرۆڤی كورد بووه، ئالێره‌وه مه‌سه‌له‌ی جوامێری و مه‌سه‌له‌ی ئافره‌ت هاومل كراوه له‌گه‌ڵ یه‌كدا، كاتێ كه نه‌یارانی كورد هه‌وڵیان داوه بۆ ئه‌وه‌ی كورد با بڵێین نه‌فسیه‌تی ئینسانی كورد تێك بشكێنن هه‌وڵیان داوه، شه‌ره‌فی لێ وه‌ربگرنه‌وه، هه‌وڵیان داوه ده‌ست درێژی بكه‌نه سه‌ر ئافره‌ته‌كانی، بۆ ئه‌وه‌ی له‌ناوه‌وه بڕوخێ هه‌تا له واقعی كۆمه‌ڵگه‌ی كوردی ئێمه‌دا، ئه‌گه‌ر تیره‌یه‌ك عه‌شیره‌تێك بنه‌ماڵه‌یه‌ك بیه‌وێت به‌رامبه‌ره‌كه‌ی بڕوخێنێ ئه‌چێت ئافره‌تی لێ داگیر ده‌كات، ده‌ست درێژی سێكسی ئه‌كاته سه‌ر ئافره‌ته‌كانی بۆ ئه‌وه‌ی بێ شه‌ره‌فی بكات، ئه‌تكی بكات.\nلێره‌وه، جۆرێك له ترس به‌رامبه‌ر به ئافره‌ت دروست بووه، ئافره‌ت با نه‌چێته ده‌ره‌وه. ئافره‌ت وریایی به، ئافره‌ت ده‌ستت به سه‌رییه‌وه بێت، به‌ڵام نێر وانیه، نێر ئازاده، ئا ئه‌و ده‌سه‌ڵاته ئا ئه‌و ده‌سته مۆكردنه‌ی ئافره‌ت كه‌سایه‌تی و شه‌خصیه‌تی ئافره‌تی بچوك و لاواز كردۆته‌وه، بوونێك ئه‌وه‌نده، چه‌پۆك بده‌یت به‌سه‌ریدا ده‌ستی به‌سه‌ردا بگریت، ئیراده‌ی لێبسێنیته‌وه، بچوكی ئه‌كه‌یته‌وه، ئافره‌ت له‌به‌ر ئه‌وه‌ی كه مه‌سه‌له‌یه‌كی سێكسی پێوه په‌یوه‌ست كراوه، ئه‌ویش مه‌سه‌له‌ی شه‌ره‌فه، هه‌میشه نێر هه‌وڵی داوه بیپارێزێت، له چوار چێوه‌ی ماڵدا بێت و نه‌چێته ده‌ره‌وه، ده‌ستی به‌سه‌ردا بگره و ئاگادار به په‌یوه‌ندی له‌گه‌ڵ كێدا ده‌كات،.\nئه‌مه كه‌سایه‌تی و نه‌فسیه‌تی ئافره‌ت بچوك ده‌كاته‌وه، چونكه ئه‌زانێت بووه به سیمبول و عارو عه‌یبه بۆ براكانی بۆ هۆزه‌كه‌ی بۆ بنه‌ماڵه‌كه‌ی، جا لێره‌وه ئه‌مه ئه‌ڵێم كه‌لتورێكی تایبه‌ت هه‌یه له پشت ده‌سته‌مۆكردنی ئافره‌ته‌وه بونیادێكی تایبه‌ت هه‌یه له پشت ئه‌وه‌ی كه ئافره‌ت ئه‌بێت له چوار چێوه‌ی یه‌كدا دیل بكرێت و له‌وێشه‌وه لاواز و ده‌سته‌مۆ بكرێت.\nدیبلۆماتیك: ئه‌و جۆره هه‌م ئافره‌ت وه‌ك موقه‌ده‌سێك (پیرۆزییه‌ك) سه‌یرده‌كات له‌و ململانێیه‌دا، هه‌م تێڕوانینێكی سوكیش، ئه‌م قودسیه‌ت و سوكیه‌تییه چۆن لێك ده‌ده‌یته‌وه؟\nعه‌بدولكه‌ریم فه‌تاح: ئافره‌ت كاتێ قودسیه‌تی هه‌یه كه سه‌روه‌رییه‌كانی پیاو، جوامێرییه‌كانی پیاو، غیره‌تی پیاو ئه‌پارێزێت، به‌ڵام ئافره‌ت ڕیسوایه، زه‌لیله، جێگه‌ی ئه‌وه‌یه كه قه‌تڵ و عام بكرێت، بكوژرێت كاتێ غیره‌تی پیاو، شه‌ره‌فی پیاو، سه‌روه‌ریی پیاو ناپارێزێت، لێره‌وه‌یه ئافره‌ت ئه‌بێته ڕه‌مزی عه‌یبه، پیرۆزیشی ده‌درێته پاڵ.\nكه كۆمه‌ڵگه ئه‌گۆڕێت ئه‌بێت هه‌موو كۆمه‌ڵگه به‌شداری له‌و گۆڕانه‌دا بكات، چ ده‌سه‌ڵاتی ئاینی كه له (مه‌لا و مزگه‌وته‌كاندا) خۆی ئه‌نوێنێ، چ ده‌سه‌ڵاتی ڕۆشنبیری یان ده‌سه‌ڵاتی سیاسی كه له حیزب و حوكمه‌تدا خۆی ئه‌بینێت، به هه‌موو ئه‌مانه ئه‌وجا ئه‌توانن دیارده‌یه‌كی كۆمه‌ڵایه‌تی بگۆڕن.\nدیبلۆماتیك: بۆ ئه‌وه‌ی شتێكی جوان بكرێت شتێكی پێشكه‌وتن خواز بكرێت به‌رامبه‌ر ئه‌م ململانێ كۆمه‌ڵایه‌تییه، به تێڕوانینی تۆ ئه‌بێت چی بكرێت؟\nعه‌بدولكه‌ریم فه‌تاح: ئه‌وه ئیشی چه‌ند ڕۆژێك نییه، تۆ كاتێك دێیت كۆمه‌ڵگه‌یه‌ك، بونیادێ، كه‌لتورێك ئه‌گۆڕیت، ئه‌بێت زه‌مه‌نێكی دوورو درێژ و به‌رنامه‌یه‌كی وورد له پشتیه‌وه بێت.\nئه‌بێت به‌نمونه ده‌زگاو دامه‌زراوه‌ی ئاینی، ڕۆشنبیری، سیاسی دامه‌زراوه‌ی خێزان هه‌موو ئه‌مانه ئه‌كتیڤ و چالاك بكه‌ی تا گۆڕانێكی كۆمه‌ڵایه‌تی، دیارده‌یه‌كی كۆمه‌ڵایه‌تی له بارێكه‌وه بۆ بارێك، له شێوازێكه‌وه ئه‌گۆڕیت بۆ شێوازێَكی تر، ئیشێكی فه‌ردی نیه، كه كۆمه‌ڵگه ئه‌گۆڕێت ئه‌بێت هه‌موو كۆمه‌ڵگه به‌شداری له‌و گۆڕانه‌دا بكات، چ ده‌سه‌ڵاتی ئاینی كه له (مه‌لا و مزگه‌وته‌كاندا) خۆی ئه‌نوێنێ، چ ده‌سه‌ڵاتی ڕۆشنبیری یان ده‌سه‌ڵاتی سیاسی كه له حیزب و حوكمه‌تدا خۆی ئه‌بینێت، به هه‌موو ئه‌مانه ئه‌وجا ئه‌توانن دیارده‌یه‌كی كۆمه‌ڵایه‌تی بگۆڕن، ئه‌وه‌ش پێویستی به‌پلان و به‌رنامه‌یه‌كی وورد و زه‌مه‌ن هه‌یه.\nدیبلۆماتیك: هه‌ست ناكه‌یت ده‌سه‌ڵات و ئیسلامیه‌كان كێشه‌ی ئافره‌تیان به‌حیزبی و ئایدۆلۆژی كردبێت و دووریان خستبێته‌وه له هه‌قیقه‌تی كێشه‌كانی خۆیان، ئه‌مه‌ش زیاتر له ده‌سته‌مۆبوونی ڕێكخراوه‌كانی ئافره‌تان و ئافره‌تان به‌گشتی بۆ حیزبه‌كان و فكره‌كان به‌دیار ده‌كه‌وێت؟\nعه‌بدولكه‌ریم فه‌تاح: ئه‌و ڕه‌خنه‌یه‌ی كه ڕووبه‌ڕووی حیزبی سیاسی و ده‌سه‌ڵاتی سیاسی كوردی ئه‌بێته‌وه به عه‌لمانی و ئیسلامیه‌وه. به‌چه‌پ و ڕاسته‌وه، له‌مه‌ڕ ڕێكخراوه‌كانی ئافره‌تان و ژنان و خوشكان، ڕووبه‌ڕووی هه‌مان ده‌سه‌ڵات ئه‌بێته‌وه له‌مه‌ڕ هه‌موو ڕێكخراوه‌كان به گشتی. واته ئێمه كاتێ ڕه‌خنه له ده‌سه‌ڵات ده‌گرین له هه‌ڵوێست و میكانیزمی ئیشكردنی له‌گه‌ڵ ڕێكخراوه‌كان بابڵێین ڕێكخراوه‌كانی خوێندكاران و مامۆستایان ده‌گرین، هه‌مان ڕه‌خنه ڕووبه‌ڕووی ئه‌بێته‌وه له‌سه‌ر ڕێكخراوه‌كانی ئافره‌تان، ته‌واوی ڕێكخراوه‌كانی ئافره‌تان و خوێندكاران و مامۆستایان و پزیشكان و پارێزه‌ران، هه‌موو ئه‌مانه درێژكراوه‌ی حیزبه كوردییه‌كانن.\nله‌ناو حیزبی كوردیدا بڕیار به‌ده‌ست ئیسلامی بێت یان عه‌لمانی كێیه، بڕیار به‌ده‌ست پیاوه، نێره، بۆیه ئه‌بینین هه‌میشه له‌سه‌ركردایه‌تی ئه‌و حیزبه‌وه، كۆمه‌ڵێك به‌رنامه‌و پیلان و نه‌خشه‌و بڕیار ده‌رده‌چێت پێویسته ئه‌و ڕێكخراوانه جێبه‌جێى بكه‌ن، بڕیاره‌كان بڕیاری پیاوه به‌ڵام له قاڵبێكی ژنانه‌دایه.\nهه‌موومان ئه‌زانین هه‌موو حیزبێك له‌ناو خۆیا مه‌كته‌بی پیشه‌ییه‌كانی هه‌یه، به‌ناوی جۆراو جۆر ڕوون و ئاشكرایه ئه‌م مه‌كته‌بانه به‌شێكی دانه‌بڕاون له جه‌سته و ئۆرگانی حیزبه‌كه‌ی با بڵێین ئه‌م مه‌كته‌به‌یه كه ده‌ست ده‌گرێت به‌سه‌ر چالاكی ڕێكخراوه‌كاندا ڕێكخراوی خوێندكاران یان ئافره‌تان یان مامۆستایان یان هه‌ر هه‌موو درێژكراوه‌ی حیزبی كوردین.\nهه‌مووشمان باش ده‌زانین كه له‌ناو حیزبی كوردیدا بڕیار به‌ده‌ست ئیسلامی بێت یان عه‌لمانی كێیه، بڕیار به‌ده‌ست پیاوه، نێره، بۆیه ئه‌بینین هه‌میشه له‌سه‌ركردایه‌تی ئه‌و حیزبه‌وه، كۆمه‌ڵێك به‌رنامه‌و پیلان و نه‌خشه‌و بڕیار ده‌رده‌چێت پێویسته ئه‌و ڕێكخراوانه جێبه‌جێى بكه‌ن، بڕیاره‌كان بڕیاری پیاوه به‌ڵام له قاڵبێكی ژنانه‌دایه.\nگه‌وره‌ترین ڕه‌خنه به‌رامبه‌ر ڕێكخراوی ئافره‌تان بوون به به‌شێك له حیزبی كوردی به –ئیسلامی یان عه‌لمانی – گرنگترین شت بۆ ئه‌م ڕێكخراوانه ئه‌وه‌یه كه بیر له‌هه‌قیقه‌تی كێشه‌كانی ئافره‌تان بكه‌نه‌وه، بیرنه‌كاته‌وه كه چۆن حیزبه سیاسیه‌كه‌م سه‌ربخه‌م بیرنه‌كاته‌وه چۆن ئایدۆلۆجیا كه‌م سه‌ربخه‌م، ئافره‌تێكی ئیسلامی بیرئه‌كاته‌وه چۆن ئایدۆلۆجیای ئیسلامی سه‌ربخات، ئافره‌تێكی عه‌لمانی به‌هه‌مان شێوه.\nئافره‌تێك كه‌له ناو حیزبێكدا بیرده‌كاته‌وه چۆن پرۆژه‌ی حیزبه‌كه‌م سه‌ربخه‌م، ئه‌سڵی كێشه‌كه- كێشه‌ی ئافره‌ت- كه چۆن ئافره‌ت سه‌ربخه‌م له‌بار ئه‌برێت و ون ئه‌بێت بۆیه گرنگترین شتێك ئه‌وه‌یه ئه‌مانه بیربكه‌نه‌وه، ئافره‌ت پێویستی به چییه؟ نه‌ك ئایدۆلۆژیاكه‌م حیزبه‌كه‌م پێویستی به چییه؟ ڕێگایه‌ك بگرمه‌به‌ر تاكو بتوانم هه‌نگاوێك ئافره‌ت له ئازادی له سه‌ركه‌وتن و په‌روه‌رده‌یه‌كی دروست نزیك بكه‌مه‌وه، ئه‌م پرسیاره له ڕێكخراوه‌كاندا به‌تایبه‌ت ڕێكخراوی ئافره‌تان ونه، به‌ڵام بیرده‌كاته‌وه چی پێوویسته بۆ حیزبه‌كه‌م كه‌سب بكه‌م، چی پێویسته بۆ ئه‌وه‌ی ئه‌و ئایدۆلۆجیایه‌ی من ئه‌بزوێنێت سه‌ری بخه‌م، به‌ڵام چی پێویسته بیكه‌م بۆ ئه‌وه‌ی كێشه‌ی ئافره‌ت چاره‌سه‌رێكی دروستی بۆ بدۆزمه‌وه، له‌ناو ئه‌و ڕێكخراوانه‌دا بوونى نییه.\nئه‌بێت ئافره‌ت ئینتیمای سیاسی بۆ هه‌ر كوێیه‌ك هه‌یه، ئیسلامی یان عه‌لمانی، دابنیشن و بیر بكه‌نه‌وه له‌وه‌ی ئێمه چی بكه‌ین بۆ ئافره‌تان و چی پێوویسته بۆ ئافره‌ت بكرێت.\nدیبلۆماتیك: ئایا ڕێكخراو له‌گه‌ڵ ئه‌وه‌ی كه په‌یوه‌سته به‌حیزبه‌وه، ئه‌توانێت به‌نیوه ناچڵیش بێت یا كه‌مێكیش بێت كێشه‌كان چاره‌سه‌ر بكه‌ن، ئه‌توانن ئیش بكه‌ن یان باوه‌ڕ به‌و ئیشه ئه‌كرێت كه ئه‌یكه‌ن؟\nعه‌بدولكه‌ریم فه‌تاح: كه ئه‌ڵێین ڕێكخراوی ئافره‌تان یان خوێندكاران یان هه‌رڕێكخراوێكی دیكه ڕووبه‌ڕوی ڕه‌خنه ئه‌بێتـه‌وه، ئه‌بێت به وویژدانه‌وه بڵێین مانایی ئه‌وه نیه كه ئه‌م ڕێكخراوه هیچی نه‌كردووه یان هیچ هه‌نگاوێكی نه‌ناوه، به‌ڵام ئه‌و مه‌رام و مه‌به‌سته‌ی كه ئه‌م ڕێكخراوه له پێناویا دروست بووه وه‌ك پێویست جێ به‌جێ و ده‌سته‌به‌ری نه‌كردووه.\nهه‌ر ڕێكخراوێك ته‌ماشای په‌یڕه‌و و پڕۆگرامی بكه‌ی كۆمه‌ڵێك مه‌بائیدی داڕشتووه. له‌وێشه‌وه كۆمه‌ڵێك ئامانجی دیاری كردووه، ئایا ئه‌م ڕێكخراوانه چه‌ندێك له‌گه‌ڵ ئامانجی دروست بونیا یه‌ك ئه‌گرنه‌وه؟ ئایا هه‌ماهه‌نگی هه‌یه له‌نێوان كاری ڕێكخراوه‌كه‌و ئامانجی دروست بوونیدا؟ كاتێ كه ڕێكخراوێك له‌ناو حیزبێكدا دروست ده‌بێت، ئه‌م حیزبه پرۆژه‌یه‌كی سیاسی تایبه‌ت به خۆی هه‌یه، ئایدۆلۆژیایه‌كی تایبه‌ت له پشتیه‌وه هه‌یه، تێڕوانینی ئه‌م حیزبه له ڕووی فكرییه‌وه، بۆ مرۆڤ كۆمه‌ڵگه ئاین بۆ هه‌رشتێ له ڕێكخراوه‌كه‌دا ڕه‌نگ ده‌داته‌وه‌و هه‌میشه چاره‌سه‌ره‌كانی له پرۆژه‌ی حیزب و ئایدۆلۆژیایی حیزبه‌وه سه‌رچاوه ده‌گرێت.\nمن ده‌ڵێم ئه‌بێت ئافره‌ت ئینتیمای سیاسی بۆ هه‌ر كوێیه‌ك هه‌یه، ئیسلامی یان عه‌لمانی، دابنیشن و بیر بكه‌نه‌وه له‌وه‌ی ئێمه چی بكه‌ین بۆ ئافره‌تان و چی پێوویسته بۆ ئافره‌ت بكرێت.\nدیبلۆماتیك: گوتاری ئاینی نه‌ك (ئایین خۆی) لای هه‌موو ڕه‌وته ئاینیه‌كان(ئیسلامی) ی كوردستان گوتارێكه باسی شتێك ئه‌كات كه تینویه‌تی كێشه‌كانی ئافره‌ت ناشكێنێت، بۆنمونه باسی زینده به‌چاڵ ئه‌كات كه‌له‌م مه‌مله‌كه‌ت و سه‌رده‌مه‌دا نیه‌و نه‌بووه، مه‌به‌ستمه بڵێم ئه‌بێت گوتاری ئاینی ئه‌مڕۆ چ ڕۆڵێك ببینێت؟ چی بڵێت؟ بۆ سوود مه‌ندبوون له‌مه‌ڕ كێشه‌كانی ئافره‌تان؟\nعه‌بدولكه‌ریم فه‌تاح: سه‌ره‌تا له‌وانه‌یه من پرسیاره‌كه‌م ئاوا قبوڵ نه‌بێت، بڵێم گوتاری ئاینی چونكه ئه‌مڕۆ گوتارێك نییه له‌مه‌یدانی ڕۆشنبیری كوردیدا ناوی گوتاری ئاینی بێت، گوتاری حیزبی سیاسی ئیسلامی هه‌یه، گوتاری موئه‌سه‌سه‌ی ئایینی ته‌قلیدی كه‌له مه‌لاو مزگه‌وته‌كاندا خۆی نمایش ئه‌كات هه‌یه، به‌ڵام گوتارێكی ئیسلامی هاوبه‌ش، هێڵه سه‌ره‌كیه‌كانی دیاربێت، ئامانجه‌كانی دیار بێت زمانی ڕۆشن بێت له كوردستانی من و تۆدا نییه، ئه‌مێنێته‌وه سه‌ر ئه‌وه‌ی ئایا حیزبی ئیسلامی كه هه‌ریه‌كه‌یان خاوه‌نی گوتارێكه، جۆرێك له تێڕوانینی هه‌یه؟ ئایا ئه‌مانه چۆن ئه‌ڕواننه ئافره‌ت؟ ئه‌توانم بڵێم ئه‌وانیش گوتارێكی هاوبه‌ش له‌نێوانیاندا نییه.\nدیبلۆماتیك: زیاتر مه‌به‌ستم گوتاری ئایینی مه‌لا(مامۆستایانی ئاینی) یه به‌شێوه‌یه‌كی گشتی له‌سه‌ر ئاستی كوردستان؟\nعه‌بدولكه‌ریم فه‌تاح: مه‌به‌ستت موئه‌سه‌سه‌ی ته‌قلیدی ئاینییه له‌كوردستاندا؟\nعه‌بدولكه‌ریم فه‌تاح: دامه‌زراوه‌ی ته‌قلیدی ئایینی بابڵێین مه‌لاو مزگه‌وت له كوردستااندا ئه‌ویش كاریگه‌ری حیزبه سیاسیه‌كانی له‌سه‌ره، گوتاری سیاسی و پرۆژه‌ی حیزبه سیاسیه‌كان، دیسان دزه‌ی كردووه بۆ ناو مزگه‌وته‌كان، مه‌لایه‌كمان هه‌یه ئیسلامیه، مه‌لایه‌كی تر عه‌لمانیه، مه‌لایه‌ك سه‌ر به‌فڵان حیزبه‌و یه‌كێكی تر سه‌ربه‌فڵان پێڕه.\nئه‌وانیش هه‌رهه‌مان درێژكراوه‌ن، چۆن ڕێكخراوێكی ئافره‌تان ئه‌بێت به‌درێژكراوه‌ی حیزب، مه‌لاو مزگه‌وته‌كانیش بوون به درێژكراوه‌ی حیزبه سیاسیه‌كان، ئه‌وه ڕوونه مه‌رجه‌عێكی ئایینی و ئیسلامی دیاری كراو نییه له ده‌ره‌وه‌ی ده‌سه‌ڵاتی سیاسی، ئێمه مه‌رجه‌عێكمان نیه تا گوترێكی هه‌بێت، هه‌ڵوێستێكی تایبه‌تی خۆی هه‌بێت.\nدیبلۆماتیك: بۆچی ده‌سه‌ڵاتی كوردی بیرناكاته‌وه له‌وه‌ی دامه‌زراوه‌ی ئاینی كه‌له‌مزگه‌وت و ئه‌وقاف دا خۆی ئه‌بینێته‌وه به جۆرێك له جۆره‌كان والێ بكات كه خزمه‌ت به خێزان و ئافره‌ت و كێشه‌ی ئافره‌ت بكات؟\nعه‌بدولكه‌ریم فه‌تاح: ده‌سه‌ڵاتی كوردی ترسێكی گه‌وره‌ی له‌ئایین بۆ دروست بووه ئه‌و پێی وایه ئه‌گه‌ر خزمه‌ت به مزگه‌وت بكات خزمه‌تی به ئیسلامیه‌كان كردووه، بۆیه به هه‌موو جۆرێ ده‌سه‌ڵاتی كوردی ئه‌یه‌وێت خه‌ڵكی له مزگه‌وت دوور بخاته‌وه، چونكه ئه‌و پێیوایه كه خه‌ڵكی ڕووبكاته مزگه‌وت ڕووی له ئیسلامیه‌كان كردووه، له كاتێكدا وانییه خه‌ڵكانێكی زۆر ڕوو له مزگه‌وت ئه‌كه‌ن و له‌وانه‌یه پرۆژه‌یه‌كی ئیسلامی یاخود حیزبێكی ئیسلامی قبوڵ نه‌بێت.\nدیبلۆماتیك: له‌وانه‌یه پشتی لێ بێت یان ته‌نانه‌ت دژیشی بێت؟\nعه‌بدولكه‌ریم فه‌تاح: شایه‌ت هه‌ندێجار پشتیشی لێیبێت وه‌ك به‌ڕێزت ئه‌ڵێیت، به‌ڵام ده‌سه‌ڵاتی كوردی ئاله‌م خاڵه‌دا به‌هه‌ڵه‌دا چووه، نه‌ك به‌رنامه‌ی هه‌یه بۆ ئه‌وه‌ی خه‌ڵكی كه‌ڵك له‌موئه‌سه‌سه‌ی مزگه‌وت وه‌ربگرێت به‌پێچه‌وانه‌وه، به‌رنامه‌ی هه‌یه بۆ ئه‌وه‌ی خه‌ڵكی له‌مزگه‌ت دوور بخاته‌وه ئه‌مه‌ش له‌وێوه نییه كه ده‌سه‌ڵاتی كوردی ئه‌یه‌وێت جه‌نگێكی خوێناوی له‌گه‌ڵ خواو پێغه‌مبه‌رو قورئانا دروست بكات، نا، پێیوایه ئه‌گه‌ر خه‌ڵكی ڕوو بكاته مزگه‌وت، ئه‌م مزگه‌وته له‌وانه‌یه مه‌لایه‌كی ئیسلامی سیاسی تیابێت هه‌میشه خوتبه‌كه به‌و جۆره بگه‌یه‌نێت به‌جه‌ماوه‌ره‌كه‌ی كه‌له خزمه‌تی حیزبه سیاسیه‌كه‌ی و پرۆژه سیاسیه‌كه‌ی خۆیدا بێت، ئالێره‌وه جۆرێك له‌ترس به‌رامبه‌ر به مزگه‌وت بۆ دروستبووه، چونكه وا ئه‌زانێت ڕووكردنه مزگه‌وت زیاد بوونی جه‌ماوه‌ری حیزبێكی سسیاسیی ئیسلامییه كه ئه‌وه‌ش هه‌ڵه‌یه‌كی گه‌وره‌یه، ناشبێت حیزبی ئیسلامی سیاسی مزگه‌وت قۆرخ بكات له پێناو پرۆژه سیاسیه‌كانی خۆیدا، وه هه‌ڵه‌یه‌كی گه‌وره‌یه ده‌سه‌ڵاتی سیاسی دژایه‌تی له‌گه‌ڵ مزگه‌وت و دامه‌زراوه‌ی مزگه‌وتدا دروست ده‌كات، ئایا ناتوانین له‌نێوان ئه‌م چه‌پ و ڕاسته‌دا مزگه‌وت به‌جۆرێك له‌جۆره‌كان ته‌شكیل بده‌ین خزمه‌ت به خێزان و مرۆڤ و ئافره‌ت بكات؟ به‌دڵنیاییه‌وه ئه‌توانین.\nدیبلۆماتیك: ته‌وژمه جیاوازه‌كانی كوردستان چۆن ئه‌ڕواننه ئافره‌ت؟\nعه‌بدولكه‌ریم فه‌تاح: حه‌ز ئه‌كه‌م ئه‌وه بڵێم كه دوو ته‌وژم له‌كوردستاندا هه‌یه ته‌وژمێكیان ئه‌یه‌وێت ئافره‌ت سیفه‌ته‌كانی پیاو له‌نێرێتی‌و زاڵێتی له ئافره‌تاندا زیاد بكات، با بڵێین ته‌یاری ئیسلامی، په‌روه‌رده‌ی حیزبی ئیسلامی زۆربه‌ی به‌م جۆره‌یه، ئافره‌تێكی ڕه‌ق‌و نێرو زاڵ پێش كه‌ش به كۆمه‌ڵگه بكات، له ئافره‌تی ئیسلامیدا ئه‌و حاڵه‌ته ئه‌بینیت كه له پیاوه‌كان پیاو تره، به‌رامبه‌ر به‌مه‌ش ته‌وژمی عه‌لمانی له كوردستندا ئه‌یه‌وێت ئافره‌تێك به‌ناوی ئازادییه‌وه هه‌موو سنوره‌كانی به‌زاندبێت و تێپه‌ڕاندبێت دیسان ئه‌وه پیاوه به‌رنامه‌ی بۆ كێشاوه بۆ ئه‌وه‌ی ئافره‌ت بێته ده‌ره‌وه‌و حه‌زه‌كانی خۆی له‌سه‌ر جه‌سته‌ی ئافره‌ت موماره‌سه بكات، نه‌ك ئه‌وه‌ی كه مافێكی ڕاسته قینه‌ی ئافره‌ت له‌ده‌ره‌وه‌ی خێزان بوونی هه‌بێت و ده‌سه‌ڵات(پیاو) بیه‌وێت زه‌مینه بڕه‌خسێنێ و ئافره‌ت به‌مافه‌كانی خۆی بگه‌یه‌نێت.\nدیبلۆماتیك: ڕێكخراووه‌كانی ژنان و خوشكان و ئافره‌تان ئه‌بێت ئه‌مڕۆ چی بكه‌ن، پێش ئه‌وه‌ی بڵێین چی بكه‌ن. نه‌هانه‌تی ئه‌م ڕێكخراوانه له چیدا ئه‌بینیت؟\nعه‌بدولكه‌ریم فه‌تاح: ڕه‌نگه ئێمه نه‌توانین له چاوپێكه‌وتنێكدا هه‌مو نه‌هامه‌تیه‌كان ده‌ست نیشان بكه‌ین، به‌شێك له‌نه‌هامه‌تیه‌كانی ئافره‌تان له خود و زاتی ئافره‌ت خۆیدایه‌تی، تۆ ئه‌گه‌ر مرۆڤێك ته‌مه‌نێكی دوور و درێژ له چوار چێوه‌ی دیوارێكدا دیل بكرێ ئه‌و مرۆڤه كاتێ دێته ده‌ره‌وه به‌شێوه‌یه‌كی ناسروشتی مامه‌ڵه ده‌كات له‌گه‌ڵ واقیعدا، چونكه به‌لایه‌نی كه‌مه‌وه(20)ساڵ له به‌ندیخانه كراوه، من ئافره‌تی كورد ئاوا ده‌بینم كه باڵنده‌یه‌ك زه‌مه‌نێكی دوور و درێژ له‌قه‌فه‌س ده‌نرێت كاتێ دێته ده‌ره‌وه به ئاسایی نافڕێت له‌وانه‌یه له جیاتی فڕین ڕه‌وت و قونه بكات به‌سه‌ر زه‌ویدا. ئافره‌ه‌تی كورد ماوه‌یه‌كی دوور و درێژ له چوار چێوه‌یه‌كی داخراودا ده‌سه‌ڵاتێكی تایبه‌ت زڵ بووه به‌سه‌ریدا كه ئێسته هاتۆته ده‌ره‌وه جۆره ڕه‌وتێكی به‌رقه‌رار كردووه زۆر ناسروشتی و نا ته‌با له‌گه‌ڵ ئافره‌ت و ماهیه‌تی ئافره‌تدا پێك دێته‌وه.\nدیبلۆماتیك: ته‌نانه‌ت له‌گه‌ڵ هاتنه ده‌ره‌وه‌كه‌یشیدا چۆن ئه‌ڵێیت ده‌سه‌ڵاتێك به‌سه‌رویه‌تی؟\nعه‌بدولكه‌ریم فه‌تاح: ئه‌وه (كه‌و)ه‌كه نی یه، ده‌رگای قه‌فه‌زی كردۆته‌وه‌و هاتۆته ده‌ره‌وه، خاوه‌نی كه‌وه‌كه یه قه‌فه‌زی بۆ ئه‌كاته‌وه بۆ ئه‌وه‌ی جۆرێكیتر له‌سه‌ماو نمایشی بۆ بكات، له‌ده‌ره‌وه جۆرێكیتر له له‌زه‌تی لێ ببینێت چۆن له‌زه‌تی لێ ئه‌بینێت له‌ناو قه‌فه‌زه‌كه‌دا ئاواش له‌زه‌تی لێ ئه‌بینێت له‌ده‌ره‌وه‌ی قه‌فه‌زه‌كه‌دا، چۆن ده‌سه‌ڵاتی خۆی له‌به‌ندیخانه‌دا به‌سه‌ر كه‌سێكدا سه‌پاندووه، ئاواش ده‌سه‌ڵاتی خۆی له‌ده‌ره‌وه‌ی به‌ندیخانه‌دا به‌سه‌ریدا زاڵ كردووه.\nدیبلۆماتیك: له‌گه‌ڵ كۆی ئه‌م واقیعه چی بكه‌ین؟\nعه‌بدولكه‌ریم فه‌تاح: ئاماژه‌مان پێكرد به‌شێك له‌نه‌هامه‌تی ئافره‌ت له‌خود و زاتی ئافره‌ت خۆیدایه، خاڵێكی تریش ئاماژه پێبكه دابه‌شبوون و په‌رتبوونی ئه‌م ڕێكخراوانه‌یه. هه‌ركاتێ كه‌بابه‌تێ هه‌ڵوێسته‌یه‌ك دێته به‌ره‌وه كه په‌یوه‌ندی ته‌واوی به‌ئافره‌ت و چاره‌نووسی ئافره‌ته‌وه هه‌یه، ئه‌بینی هه‌ڵوێستی جۆراو جۆر له‌مه‌ڕ ئه‌و بابه‌ته وه‌رده‌گیرێت، هه‌ر ڕێكخراوێك جۆرێك له هه‌ڵوێستی هه‌یه، بۆ؟ چونكه هه‌ر ڕێكخراوێك پرۆژه‌یه‌كی سیاسسی، ئایدۆلۆژی سیاسی، تایبه‌ت له‌پشتیه‌وه هه‌یه، بۆیه ڕێكخراوه‌كان باشترین شتێك كه بیكه‌ن ئه‌وه‌یه بتوانن هه‌موویان به‌یه‌كه‌وه، له‌جیاتی هه‌موو ئه‌و ڕێكخراوانه كۆده‌نگیه‌ك دروست بكه‌ن، ڕێكخراوێكی هاوبه‌شی سه‌رتاسه‌ری پێكبهێنن، له‌جیاتی بیركردنه‌وه له كێشه‌ی حیزب و گرفته‌كانی حیزبه‌كانیان بیر بكه‌نه‌وه له كێشه‌ی ئافره‌ت و كێشه‌كانی ئافره‌تان خاڵێكی گرنگه ئه‌مانه بتوانن هه‌ر هه‌موویان له ڕێكخراوێكی گشتیدا كۆمه‌ڵێك بڕیاری تایبه‌ت ده‌ربكه‌ن له‌مه‌ڕ ئافره‌ت و چاره‌نووسی ئافره‌ت، ئه‌گه‌ر ڕێكخراوێك پابه‌ند نه‌بوو به‌و په‌یڕه‌وو پڕۆگرامه‌وه هه‌موویان نه‌فره‌تی خۆیانی به‌سه‌ردا بڕژێنن، ئایا تا ئێستا ڕێكخراوێكی سه‌رتاسه‌ری ئافره‌تان له‌كوردستانی من و تۆدا هه‌یه كه بیر له كێشه‌كانی ئافره‌تان بكاته‌وه؟\nدیبلۆماتیك: زۆربه‌ی ڕۆشنبیران كه باسی ئافره‌ت ده‌كه‌ن ئه‌ڵێن هۆكاری سه‌ره‌كی كه‌لتوره وایكردووه، كه ئافره‌تان وابن به‌و ئاقاره‌دا بڕۆن كه كێشه‌كانیان نه‌بینن، یان ده‌سته‌مۆ بن، تۆ پێتوایه كه‌لتور وابێت؟\nعه‌بدولكه‌ریم فه‌تاح: گومانی تێدا نییه، كه‌لتور ده‌سه‌ڵاتی خۆی هه‌یه له‌سه‌ر هه‌ریه‌ك له ئێمه، كه‌لتور یه‌عنی ئه‌و ڕۆشنبیرییه زاڵه‌ی كه ده‌سه‌ڵاتی هه‌یه، به‌سه‌ر هه‌مووماندا ئه‌و به‌ندو باوو ته‌قالیده‌ی كه هه‌موومان وابه‌سته‌ین پێوه‌ی، ئه‌و په‌روه‌رده‌ی كه‌خێزانه‌كان پێشكه‌شی ده‌كه‌ن ئه‌و هه‌ناوه تایبه‌ته‌ی كۆمه‌ڵگه هه‌موومان تیایا ئه‌ژین و تیایا گه‌وره ئه‌بین، بمانه‌وێت یان نه‌مانه‌وێت ئه‌و منداڵه‌ی كه لێره له‌دایك ئه‌بێت – له‌م كوردستانه- مرۆڤێكی چه‌قۆ وه‌شێنی لێ دروست ده‌بێت ئه‌گه‌ر له‌ناو واقیعێكی تردا بێت مرۆڤێكی زۆر هێوری لێ ده‌رده‌چێت كه‌سێكی مرۆڤێكی تر لێ به‌رهه‌م دێت، ئه‌ی بۆ لێره چه‌قۆ وه‌شێن و پیاو كوژی لێ ده‌رده‌چێت؟ ئه‌وه كه‌لتورێك هه‌یه، ده‌سه‌ڵاتێك هه‌یه په‌روه‌رده‌یه‌ك هه‌یه، له‌پشتیه‌وه كه ئه‌و منداڵه به‌و جۆر گه‌وره ئه‌كات، په‌روه‌رده ئه‌كات دروست ئه‌كات. كه‌لتۆری كوردی و ده‌سه‌ڵاتی ڕۆشنبیری كوردی و به‌ندو باوی كۆمه‌ڵگای عه‌شایه‌ری كوردی كاریگه‌ری (نێگه‌تیڤی) سلبیی هه‌یه له‌سه‌ر مه‌سه‌له‌ی ئافره‌ت و كێشه‌كانی ئافره‌ت.\nدیبلۆماتیك: ئایا مه‌سه‌له‌ی كه‌لتور بۆ ئافره‌ت ڕه‌هایه یان ڕێژه‌ییه؟\nعه‌بدولكه‌ریم فه‌تاح: تۆ ناتوانی دیارده‌یه‌كی نێگه‌تیڤ و سلبی له كۆمه‌ڵگه‌یه‌كدا، (ته‌نها) وابه‌سته‌ی یه‌ك هۆی بكه‌یت، هه‌میشه كۆمه‌ڵێك هۆ كۆ ده‌بنه‌وه ئه‌وجا دیارده‌یه‌ك درووست ده‌كه‌ن و ده‌یخولقێنن.. كاتێ ئافره‌ت تووشی پاشكۆیه‌تی و دواكه‌وتن و پاسیڤ بوون ئه‌بێت تۆ ته‌نها بیبه‌ستیته‌وه به كه‌لتورێكه‌وه، كه‌لتور ته‌نها هۆكارێك نیه له‌وانه‌یه نه‌زانی ئافره‌ته‌كه خۆشی، هه‌ڵوێستی ئافره‌ته‌كه نه‌بوونی جورئه‌ت كاریگه‌ری هه‌بێت له‌و پاشكۆ بوون و دواكه‌وتن و پاسیڤ بوونه‌دا.\nدیبلۆماتیك: زانكۆ شوێنی مه‌عریفه‌و زانست و زانیارییه، له‌وێ خوێندكاره‌كان كه‌سێكی ترن، كاتێ كه كچێك له ئاماده‌ییه‌وه یان ناوه‌ندییه‌وه له ڕووی كۆمه‌ڵایه‌ته‌یه‌وه له‌و شوێنه‌ی كه لێیه‌تی به‌جۆرێكه، په‌یوه‌ستگه‌ری كلتوری كۆمه‌ڵایه‌تی هه‌یه، به‌ڵام كه ده‌چێته زانكۆ ده‌گۆڕێت له‌ڕووی پۆشاك و هه‌ڵس و كه‌وت و ڕووخسارو ڕه‌فتاره‌وه، كه ده‌چێته ئه‌وێ ئه‌و كه‌سه‌ی كه لێره بووه ئێستا ئه‌و كه‌سه نییه؟\nعه‌بدولكه‌ریم فه‌تاح: ئه‌و ده‌سه‌ڵاته‌ی كه‌به‌سه‌ر ئافره‌تدا سه‌پاوه، هه‌موو ئه‌و ڕۆڵی شانۆگه‌رییه‌ی كه‌به‌سه‌ر ئافره‌تا دراوه، ئافره‌ت قه‌ناعه‌تی به‌كه‌مێكی كه‌می هه‌یه‌و پێی ڕازی نییه ئه‌وه ترسه جۆرێك له‌نمایش به ئافره‌ت ده‌كات، جۆرێك له ته‌قالید به ئافره‌ت قبوڵ ده‌كات.\nبه‌مانایه‌كی تر ئه‌و ده‌سه‌ڵاته‌ی پیاو كه به‌جۆرێك له جۆره‌كان له‌ڕێگه‌یه‌كی تره‌وه دزه ئه‌كات و دێته‌وه ناو ئافره‌ت ئه‌بێت ئه‌و ده‌سه‌ڵاته له‌سه‌ر خۆی لاواز بكات ته‌كانی زیاتر به‌خۆی بدات و چاكسازیه‌ك له ڕه‌وشی ئافره‌تدا بێته ئاراوه.\nكاتێك به‌شێك له‌م ترسه ئه‌ڕه‌وێته‌وه و دوور ئه‌كه‌وێته‌وه له خێزان و چاوی باوك و برای لێون ئه‌بێت، چاوی شاری لێون ئه‌بێت، به‌شێك له‌و ده‌سه‌ڵاته‌ی سه‌پاوه به‌سه‌ریدا لاواز ده‌بێت. ئه‌و جا ئه‌كه‌وێته نمایشكردنی هه‌قیقه‌تی خۆی، موماره‌سه‌كردنی حه‌زه‌كانی خۆی ده‌ربڕێ ئه‌وه‌ی كه قه‌ناعه‌تی پێیه‌تی، بۆیه له‌ماوه‌ی ئه‌و چوار ساڵه یان دووساڵه‌ی كه له زانكۆو په‌یمانگاكه‌دا ئه‌مێنێته‌وه ئه‌گۆڕێت بۆ مرۆڤێكیتر.\nدیبلۆماتیك: تێڕوانینێك هه‌یه ئه‌ویش ئه‌وه‌یه ئه‌و واقیعه‌ی كه ئه‌مڕۆ دروست بوه بۆ ئافره‌ت. كه ئافره‌تان خۆیان بۆ خۆیان دروستیان كردووه، وه خۆشیان پێ ی ڕازین وه هه‌تا پێشی ڕازی بن تیا ئه‌مێننه‌وه.\nعه‌بدولكه‌ریم فه‌تاح: ئێمه ناتوانین بڵێین ئه‌و واقیعه خۆیان دروستیان كردووه. به‌شێكی زۆری پیاو بۆی دروست كردوون، به‌ڵام به‌م واقیعه ڕازیبووه له‌وانه‌یه قسه‌كه تا ڕاده‌یه‌ك ڕاست بێت، ڕازیبوونی ئافره‌ت به‌و واقیعه په‌كه‌وتنی ئافره‌ته، جۆرێكی تر له شكستی ئافره‌ته.\nدیبلۆماتیك: هه‌تا پێشی ڕازی بێت تیا ئه‌مێنێته‌وه؟\nعه‌بدولكه‌ریم فه‌تاح: گومانت نه‌بێت، گه‌ر ئافره‌ت به‌و كه‌مه به‌و واقیعه ڕازی بێت كه پیاو بۆی خولقاندووه، به‌و كه‌مه ڕازی بێت كه ئه‌مڕۆ له‌سه‌ریه‌تی، هه‌موو ڕازی بوونێك واته وه‌ستان. هه‌موو ڕه‌خنه‌یه‌ك هه‌موو ناڕازییه‌ك واته گۆڕان، ئه‌گه‌ر ئافره‌ت ئه‌یه‌وێت بگۆڕێت ئه‌بێت ڕه‌خنه‌بگرێت. گه‌ر ده‌یه‌وێ واقعی خۆی بگۆڕێت له بارێكی نێگه‌تیڤه‌وه بۆ بارێكی پۆزه‌تیڤ ئه‌بێت ڕه‌خنه‌بگرێت، ناڕازی بێت، به‌مانایه‌كی تر ئه‌و ده‌سه‌ڵاته‌ی پیاو كه به‌جۆرێك له جۆره‌كان له‌ڕێگه‌یه‌كی تره‌وه دزه ئه‌كات و دێته‌وه ناو ئافره‌ت ئه‌بێت ئه‌و ده‌سه‌ڵاته له‌سه‌ر خۆی لاواز بكات ته‌كانی زیاتر به‌خۆی بدات و چاكسازیه‌ك له ڕه‌وشی ئافره‌تدا بێته ئاراوه.\nدیبلۆماتیك: ئێمه له كۆمه‌ڵگه‌یه‌كداین كه هه‌مووی ماف خوراو و زوڵم لێكراوه هه‌مووی گله‌یی هه‌یه له‌یه‌كتری به پیرو گه‌نج و منداڵ و ژن و هه‌رزه‌كارو هه‌موویه‌وه، گه‌وره له بچوك ژن له پیاو بچوك له گه‌وره‌و پیر له گه‌نج و هه‌ركه‌س بگریت گله‌یی هه‌یه، به‌ڵام بۆچی مه‌سه‌له‌ی ئافره‌ت قوت و زه‌ق بووه‌ته‌وه؟\nعه‌بدولكه‌ریم فه‌تاح: كاتێ كه ئێمه دێینه سه‌رئه‌وه‌ی كۆمه‌ڵگه به‌رامبه‌ر به ده‌سه‌ڵات سه‌رنج بده‌ین هه‌موومان ئه‌زانین ده‌سه‌ڵات، یه‌كسانی و دادپه‌روه‌رییه‌كی دروست و ته‌واوی به‌رامبه‌ر به كۆمه‌ڵگه ئه‌نجام نه‌داوه‌و نییه. ئه‌وه‌ی ئه‌مڕۆ له واقعی كۆمه‌ڵگه‌ی كوردیداو ناداد په‌روه‌ری و یه‌كسانییه، له‌وانه‌یه به‌ندو باوی قانوونی به دروشمی جۆراو جۆر به‌تایبه‌ت له‌كاتی هه‌ڵبژاردنه‌كاندا یه‌كسانی تێدا ئیقرار بكرێت و داد په‌روه‌ری دانی پیادابنرێت.\nبه‌ڵام له واقیعدا یه‌كسانی و دادپه‌روه‌ری كامڵ ونه. ئه‌و سته‌مه‌ی كه‌له پیاوێك ئه‌كرێت له‌ئافره‌تێكیش ئه‌كرێت وه‌ك كۆمه‌ڵگه، به‌ڵام له‌ناو ئه‌م كۆمه‌ڵگه سته‌م لێكراوه‌دا به‌شی شێری سته‌مه‌كان به‌شی ئافره‌ته وه‌ك ده‌سه‌ڵاتی سیاسی سته‌می له‌هه‌موومان كردووه. خێزان و باوك و براش مافێكی تری ئافره‌ت پێشێل ده‌كات و ده‌یخوات، ئافره‌ت دووجار مافی پێشێل ده‌كرێت.


نرخی نەوتی خاو بەرزبونەوەی بەرچاوی بەخۆوەبینی\nسعودیه پزیشكێكی سودانی به‌تۆمه‌تی ناپاكی ده‌ستگیركرد\nسائیرون بە مه‌رج پشتیوانی لە كاندیدی نوێی سه‌رۆك وه‌زیرانی عێراق راگه‌یاند\nسێ موشەک ئاڕاستەی ناوچەی سەوزی بەغدا کران\n- 12/7/2019 10:49:00 AM 3378 جار خوێندراوەتەوە\nنرخی نەوتی خاو لەبازاڕەکانی جیهاندا بەڕێژەی زیاتر لە سەدا یەک بەرزبونەوەی بەخۆیەوە بینی، لەپاش ئەوەی دوێنێ ئۆپێک و وڵاتانی بەرهەمهێنی نەوت رێککەوتن لەسەر کەمکردنەوەی بەرهەمهێنانی نەوت بۆ 500 هەزار بەرمیل لە رۆژێکدا.\nنرخی نەوتی خاوی برێنت 1 دۆلار زیادیکردوە لە دوایین مامەڵەدا بە 64.39 دۆلار مامەڵەی پێوەکراوە\nبەپێی داتا جیهانیەکانی bloomberg، ئەمڕۆ شەممە نرخی نەوتی خاوی برێنت 1 دۆلار زیادیکردوە لە دوایین مامەڵەدا بە 64.39 دۆلار مامەڵەی پێوەکراوە، واتا بەڕێژەی %1.58 بەرزبوەتەوە.\nلە هەمانکاتیشدا نرخی نەوتی خاوی تەکساسی ئەمریکا 77 سەنت زیادیکردوە و بە 59.20 دۆلار مامەڵەی پێکراوە، واتا بەرێژەی 1.32% بەرزیوەتەوە.\nرێكخراوی وڵاتانی وەبەرهێنی نەوت "ئۆپێك" و وڵاتانی هاوپەیمانی "ئۆپێك+" رێككەوتون لەسەر كەمكردنەوەی رێژەی وەبەرهێنانەكانیان بۆ نیو ملیۆن بەرمیل نەوت رۆژانە\nرێكخراوی وڵاتانی وەبەرهێنی نەوت "ئۆپێك" و وڵاتانی هاوپەیمانی "ئۆپێك+" رێككەوتون لەسەر كەمكردنەوەی رێژەی وەبەرهێنانەكانیان بۆ نیو ملیۆن بەرمیل نەوت رۆژانە، بۆ پاڵپشتیکردن لە بەرزکردنەوەی نرخی نەوتی خاو لەبازاڕەکاندا، کە لەماوەی رابردودا بەهۆی ناکۆکیە بازرگانیەکانی نێوان واشنتن و پەکین بەردەوام لە دابەزیندابو.\nدوێنێ هەینی عەبدولعەزیز بن سەلمان، وەزیری وزەی سعودیەوە رایگەیاند، وڵاتانی وەبەرهێنی نەوت بڕیاریانداوە بە كەمكردنەوەی رێژەی وەبەرهێنانەكانیان بۆ 503 هەزار بەرمیل نەوت لە رۆژێكدا.\nلەگەڵ ئەوەشدا وڵاتانی وەبەرهێنی نەوت لە سەرەتای ئەمساڵەوە تا ئێستا بە بەردەوامی پابەندن بە كەمكردنەوەی رێژەی وەبەرهێنانی نەوت بۆ 200 بەرمیل رۆژانە\nبن سەلمان لەمیانی لێدوانێكی رۆژنامەوانیشدا باسی لەوەشکرد، لەگەڵ ئەوەشدا وڵاتانی وەبەرهێنی نەوت لە سەرەتای ئەمساڵەوە تا ئێستا بە بەردەوامی پابەندن بە كەمكردنەوەی رێژەی وەبەرهێنانی نەوت بۆ 200 بەرمیل رۆژانە، بەڵام لە سەرەتای ساڵی داهاتوەوە ئەو رێژەیە بۆ 503 هەزار بەرمیل لە رۆژێكدا كەمتردەكرێتەوە.\nخشتەی دابەشکردنی موچەی ئەم هەفتەیەی فەرمانبەران\nبەهای دۆلاری ئەمریکی زیاتر بەرزبوەوە\nپارەی موچەی فەرمانبەران لە بەغداوە گەیشتە هەرێمی کوردستان\nزانیاری نوێ له‌باره‌ی دابه‌شكردنی موچه‌ی مانگی 10ی ساڵی ڕابردوی فه‌رمانبه‌ران\nبەهای دۆلاری ئەمریکی دابەزینی بەخۆوەبینی\nبەهای دۆلار لە بازاڕەکاندا زیاتر دابەزی\nخشتەی دابەشكردنی موچەی سەرجەم وەزارەتەكان راگەیەندرا\nخه‌ندان زانیاری نوێ لەبارەی دابه‌شكردنی موچه بڵاوده‌كاته‌وه


لە یازدەیەمین ساڵڕۆژی تیرۆرکردنتدا – زانکۆکورد\nتشرینی یه‌كه‌م 5, 2017 ZankoKurd 0 Comments\nد.بێستون حەمەساڵح –\n۵ – ۱٠ ی هەموو ساڵێک زامی من نوێ دەبیتەوە و چاوانم پڕن لە ئەسرین و دڵم دەخورپێت چونکە لەوسات کە مانگی ڕەمەزان بوو لە پارشێودا زەنگی تەلەفۆنەکەم لێی داو هەواڵی کۆچی یەکجاری و تیرۆرکردنی تۆیان پێدام.\nدوای ئەو ساتە بەکوڵ گریام چونکە تۆ مامۆستاو هاوڕێ و خۆشەویستی من بویت و هەمیشە ئاواتت بوو بێمە خزمەتت و ئەو دەمەی لە کەرکوک بویت زۆرت پێدەوتم بارگەی خزمەتی کارم بپێچمەوەو بێمە ئەو تەکیەی تۆ شێخەکەی بویت لەوێ درێژە بەخزمەت بدەم.\nئەزانی بۆ گریام چونکە چەندڕۆژێک لەوەو بەر پێکەوە لە سلێمانی پێکەوە بوین و سەردانیکی ڕۆژنامەی کۆمەلمان کرد و چەند وێنەیەکم بۆچرکاندی و دوایی بوە یادگاری بۆ برایان و دواتر من گەڕامەوە دهۆک و تۆش دوای چەند ڕۆژێک چویتەوە مەملەکەتی بیویژدانان و بیئاگابویت لەوەی لەخوا یاخیان خوین بەری چاوی گرتون و چاویان دڵە پڕ لەمیهرەبانی یەکەی تۆ نابینێت.\nدوای یانزە ساڵ لەکۆچی دوایت مامۆستاکەم پەیمانی وەفا و خۆشەویستیت بۆ دوبارە دەکەمەوەو بەڵینت پێدەدەم کە ئەو ڕێگا و ڕێبازەی تۆ ئاواتت بە ئاسۆ گەیشتنی بوو درێژەی پیبدەم و بیماندوبون چرا داگیرساوەکەی تۆ گەشاوەتر بکەم، خوات لەگەڵ مامۆستاکەم خوات لەگەڵ گۆڕت پر نورو جێگات بەهەشت و هاوەڵت پێغەمبەری پێشەواو ڕاستگۆیان و شەهیدان و پیاو چاکان بێت نەفرەت لەوانەش تۆیان کردە قوربانی ئاواتی پیسیان…\nئەم وتارە وەرگیراوە لەفەیسبووکی نوسەر\nوێنەو مانا.. ۱ →\nكانونی یه‌كه‌م 20, 2017 ZankoKurd 0\n2,137 هەموو خوێنراوەکان, 484 خوێنراوی ڕۆژانە\n2,137 هەموو خوێنراوەکان, 484 خوێنراوی ڕۆژانە زانكؤكورد – snn ھینینگ ئۆڤریبۆ ئەو داوەرە نەرویجیەی لە ساڵی ٢٠٠٩ لە یاری گەرانەوەی نێوان چێڵسی


بەڕێوەبەرایەتی گشتی چاودێری و گەشەپێدانی کۆمەڵایەتی\nبەرێوەبەرایەتی گشتی (دیوان)\n» بەڕێوەبەری گشتی\n» بەڕێوەبەرێتی کارگێڕی\n» بەشی پلان و بەدواداچوون\n» بەشی دایەنگاکان\n» بەشی پارێزگاری خێزان\n» بەشی یاسا\n» بەشی ئەندازیاری\n» بەشی ژمێریاری\n» بەشی وردبینی\nبەرێوەبەرایەتی تۆری پاراستنی كۆمەڵایەتی سلێمانی\nبەرێوەبەرایەتی چاودێری كۆمەڵایەتی سلێمانی\nبەرێوەبەرایەتی چاودێری كەمئەندامان لە سلێمانی\nبەڕێوەبەرایەتی چاودێری کۆمەڵایەتی ڕانیە\nبەڕێوەبەرایەتی چاودێری کۆمەڵایەتی دەربەندیخان\nبەڕێوەبەرایەتی چاودێری کۆمەڵایەتی چەمچەماڵ\n»  خانەی کوڕان\n»  خانەی کچان\n»  خانەی بەساڵاچوان\n»  خانەی ساوایان\n» چاودێری خێزان\n» پەیمانگەو سەنتەرەکان\nیاسا و ڕێنمایی\nپێویسته هه‌موومان پێكه‌وه له پێناو كۆمه‌ڵگه‌یه‌كی خاڵی له توندوتیژیدا تێبكۆشین\nمنداڵانی نابینا، ده‌توانن له په‌یمانگای ڕووناكی بۆ نابینایان بچنه نێو پڕۆسه‌ی په‌روه‌رده‌و فێربوونه‌وه، په‌یمانگا چاوه‌ڕوانیانه.\nمنداڵانی نابیست ده‌توانن له په‌یمانگای هیوا بچنه پرۆسه‌ی په‌روه‌رده‌و فێربوونه‌وه، په‌یمانگا چاوه‌ڕوانیانه\nمنداڵانی خۆشه‌ویست: په‌یوه‌ندی به ژماره 116 ه‌وه بكه‌ن بۆ وه‌رگرتنی ڕێنمایی\nمندالاَنی خاوه‌ن پێداویستی تایبه‌ت به‌هره‌و توانایی جیاوازیان هه‌یه بۆیه ده‌یێت هاوكاری‌و پیشتیوانی بكرێن بۆ ده‌رخستنی تواناكانیان.\nدابینكردنی زه‌مینه‌یه‌كی گونجاو بۆ خوێندن‌و بنیادنانی ئاینده‌یه‌كی گه‌ش بۆ مندالاَن ئه‌ركی سه‌رشانی ده‌وڵه‌ته.\nبێكه‌وه كارده‌كه‌ین بۆ دابینكردنی ئاینده‌كی گه ش بۆ مناڵان .\nمنداڵانی كه‌مئه‌ندام پێویستیان به‌هاوكاری‌و ڕێزه... نه‌ك جیاوازیكردن‌و په‌راوێز خستنیان\nبەرێوەبەرایەتی تۆری پاراستنی كۆمەلایەتی سلێمانی\nبەرێوەبەرایەتی چاودێری كۆمەلایەتی سلێمانی\nبەریوەبەرایەتی چاودێری كەمئەندامان لە سلێمانی\nبەڕێوەبەرایەتی چاودێری كۆمەڵایەتی و گەشەپێدانی شارەزوور\nبەڕێوەبەرایەتی چاودێری كۆمەڵایەتی و گەشەپێدانی بیتوین ڕانیە\nبەڕێوەبەرایەتی چاودێری كۆمەڵایەتی و گەشەپێدانی دەربەندیخان\nبەڕێوەبەرایەتی چاودێری و گەشەپێدانی كۆمەڵایەتی چەمچەماڵ\nلیژنەی باڵای بەڕەنگار بوونەوەی کۆرۆنا چەند بڕیارێکی دەرکرد\nدەقی پەیامی بەڕێوەبەری گشتی لە یادی لەدایکبوونی پێغەمبەری ئیسلام محەمەد (درودی خوای لێبێت)\nبەڕێوەبەری گشتی لە ڕۆژی گۆچانی سپی دا بروسکەیەکی پیرۆزبایی ئاڕاستەی نابینایەن دەکات.\nله‌هه‌ردوو ڕووى ژماره‌و كوالێتیه‌وه، سه‌نته‌ری ئۆتیزم توانای خۆی زۆر به‌باشی به‌رزكردووه‌ته‌وه\nئه‌نجامی هه‌ڵسه‌نگاندنی دایه‌نگه‌كان بۆ ساڵی (٢٠١٩)\nڕاپۆرتی ئامارو زانیاریی كارو چالاكییه‌كان بۆ ساڵی (٢٠١٩)\nمەڕاسیمێکی تایبەت بە دەست لە کارهەڵگرتنى بەڕێوەبەری گشتی بەڕێوەچوو\nبە وێنە: ڕاهێنانی بنەماکانی کاکردنی تەندروست لە ماڵەکانی منداڵان\nخەڵاتى خاوەن بەهرە تایبەتەکان بۆ ساڵى دووەم 2019\nڤیدیۆ: دەستبەرداربوون لە پۆستى بەڕێوەبەرى گشتى و کۆتا ڕۆژەکانى دەوام...\nڤیدیۆ: ماڵەکانى منداڵان لەسەر بنەماى خواستە پەروەردەییەکان ڕێک دەخرێنەوە...\nدروستکردنى ماڵێکى تایبەت بە منداڵان بەهۆى دۆخى کۆرۆناوە...\nئاگاداریەک لە باخچەی ساوایانی هیوای نابیستان\n» گرفته‌كانی فێربوون و فێركردن له‌ئۆتیزمدا\nد.زامدار حەمە ڕەسوڵ\nنیشانه سه‌ره‌كیه‌كانی ئۆتیزم:\n1- ناته‌واوی گه‌شه‌ی كۆمه‌ڵایه‌تی.\n2- ناته‌واوی په‌یوه‌ندی و یاریكردن.\n3- سنورداربونی حه‌زو ئاره‌زو چالاكیه‌كانی.\nئه‌م نیشانه‌و گرفتانه ده‌بنه‌هۆی دروستكردنی ئاسته‌نگی فێربوون بۆ كه‌سی دوچار به‌م نه‌خۆشیه، له‌هه‌مانكاتدا ئاسته‌نگ بۆ ئه‌وكه‌سانه دروستده‌كه‌ن كه هه‌ڵده‌ستن به‌ئه‌ركی فێركردنیان وه‌ك [خێزان، دایه‌نگا، باخچه‌ی ساوایان، قوتابخانه... هتد].\n- پڕۆسه‌ی فێربون به‌شێوه‌یه‌كی گشتی هه‌ر له‌هاتنه‌دنیای مرۆڤه‌وه ده‌ستپێده‌كات، به‌پێچه‌وانه‌ی ئه‌و بۆچونه هه‌ڵه‌یه‌ی كه‌فێربوون ته‌نها له قوتابخانه ده‌ستپێده‌كات، لێكۆڵینه‌وه هه‌یه له‌سه‌رئه‌وه‌ی كه [یه‌كه‌م 3ساڵی ته‌مه‌نی مرۆڤ بۆ هه‌تا هه‌تایه ئه‌مێنێته‌وه].\n- ژماره‌ی ده‌ماره خانه‌كانی مێشكی مرۆڤ (86- 100) بلیۆن ده‌ماره‌خانه‌یه كاتێك مرۆڤ له‌دایك ده‌بێت ئه‌م ژماره‌یه بونی هه‌یه، به‌ڵام په‌یوه‌ندیه‌كی كه‌م و گه‌شه‌نه‌كردو هه‌یه له‌نێوانیاندا.\n- هه‌تا مرۆڤ زیاتر بخرێته‌به‌ر فێربونی ته‌ندروست لق و ته‌وه‌ره‌كانی په‌یوه‌ندیكردنی نێوان ئه‌م ده‌ماره‌خانانه زیاترو باشترده‌بن، به‌مه‌ش زانیاری زۆر به‌خێراو به‌شێوه‌یه‌كی ده‌قیق له‌نێوانیاندا ئاڵوگۆڕ ده‌كات.\nفێربوون به‌شێوه‌یه‌كی گشتی په‌یوه‌سته به‌م سێ بنه‌مایه‌وه:\n[فێرخواز-فێركه‌ر-مه‌نهه‌ج]، فێرخواز، مامۆستا، مه‌نهه‌ج\nئێستا پێكهێنه‌ری سه‌ره‌كی پڕۆسه‌ی فێربوون كه[فێرخوازه] گرفتی هه‌یه بۆیه ده‌بێت دوو پێكهێنه‌ره‌كه‌ی دیكه له‌ئه‌ركی خۆیان زیاتر ئه‌دا بكه‌ن تاوه‌كو قه‌ره‌بوی ئه‌م كه‌موكوڕیه بكه‌ن...\n1- پێویستمان به‌ڕێگای تیمی فره‌پسپۆڕی هه‌یه كه‌ئه‌مانه له‌خۆ بگرێت:\n*پزیشكی مێشك و ده‌مار.\n*پێكهێنه‌ره‌كانی تیمی ئه‌وه‌لی.\n2- هه‌ڵسه‌نگاندنێكی ته‌واو\n* هه‌ڵسه‌نگاندنی فیزیكی، باری عه‌قڵی، هه‌ڵسه‌نگاندنی ته‌واوه‌تی گه‌شه‌ی عه‌قڵی، په‌روه‌رده‌و فێربونی.\n3- به‌كارهێنانی چه‌ند پێوانه‌یه‌كی تایبه‌ت: وه‌ك\nABC* لیستی چێككردنی ڕه‌فتاریی ئۆتیزم.\nCARS* پێوانه‌ی منداڵی ئۆتیزم.\nADI-R* چاوپێكه‌وتنی ده‌ستنیشانكردنی ئۆتیزم- موڕاجه‌عه‌كراو.\n* ABA: به‌كارهێنانی لێكدانه‌وه‌ی ڕه‌فتاریی.\n* PECS: سیسته‌می په‌یوه‌ندیكردن به‌ئاڵوگۆڕی وێنه‌كان.\nبه‌مه ده‌توانین ئاست و ڕاده‌ی زیره‌كی یان توندی گرفتی فێربون دیاری بكه‌ین، ئه‌مه‌ش گرنگه له‌دانانی پلانی چاره‌سه‌ر بۆ كۆی تیمه‌كه.\n* سه‌باره‌ت به‌ئاستی زیره‌كی زانایه‌ك به‌ناوی (كانه‌ر) له‌ساڵی 1943دا باوه‌ڕی وابوو زیره‌كی منداڵی ئۆتیزم ئاساییه، ئه‌گه‌رچی ئه‌م زانایه خاوه‌نی لێكۆڵینه‌وه‌ی زۆره له‌م بواره‌دا، به‌ڵام پاشان لێكۆڵینه‌وه‌كانی دیكه نیشانیاندا 3به‌شی ئه‌م منداڵانه ده‌ره‌جه‌ی IQ له‌تێكڕایی دواكه‌وتندایه، ئه‌م دۆزینه‌وه‌یه گرفتی فێربونی ڕاسته‌قینه ده‌رده‌خات.\n* %80ی دوچاربونی ئۆتیزم نه‌توانینی فێربونی پله[كه‌م مامناوه‌ندیان هه‌یه] %20ی دیكه ئاساییه.\n* هه‌ندێك مناڵی ئۆتیزم له‌هه‌ندێك بواردا به‌توانایه سه‌ره‌ڕای بونی گرفت له‌كرداو فرمانه‌كانی دیكه‌دا، له‌هه‌ندێكدا توانای له‌ڕاده‌به‌ده‌ر به‌ڵام سنورداریان هه‌یه له‌میمۆری و به‌هره‌ی ماتماتیكی.\n* ستراتیژی چاره‌سه‌ر له‌ئۆتیزمدا به‌به‌كارهێنانی هۆكاری په‌روه‌رده‌یی و پیشه‌ی تایبه‌ت ده‌بێت وه‌ك به‌كارهێنانی [PECS]سیسته‌می په‌یوه‌ندی له‌ڕێی وێنه‌وه فه‌رهه‌نگی هێمای وێنه‌ی، زمانی هێمای[ماكاتۆن] بۆردی وێنه‌و چیرۆكه كۆمه‌ڵایه‌تییه‌كان.\nبۆ فێركردنی ڕه‌فتاری له‌م منداڵانه‌دا چه‌ند جۆرێك ده‌بێت:\n* گۆڕینی ڕه‌فتار.\n* ڕاهێنانی فێربونی مه‌هارهتی كۆمه‌ڵایه‌تی.\nیارمه‌تی دانی خێزانه‌كه‌ی له‌ڕێگه‌ی:\n- پێدانی زانیاری له‌سه‌ر گرفته‌كه‌و هۆشیاركردنه‌وه‌یان.\n- پاڵپشتكردن و یارمه‌تیدانیان.\n- كه‌سی دوچار به‌ئۆتیزم گرفتی فێربونیان ده‌بێت:\n* ئه‌مانه پێداویستی تایبه‌تیان ده‌وێت بۆ فێربون كه‌ته‌واو جیاوازه له‌منداڵ و كه‌سانی دیكه.\nبه‌شێوه‌یه‌كی گشتی گرفتی فێربون 2-3 ئه‌وه‌نده له‌و منداڵانه‌ی كه‌گرفت و په‌شێوی ده‌رونیان هه‌یه زیاتره له‌كه‌سانی دیكه.\n- به‌داخه‌وه هه‌ندێكجار به‌هۆی گرفتی فێربونه‌وه ناوی نه‌شیاو بۆئه‌م منداڵانه به‌كارده‌هێنرێت وه‌ك: گه‌مژه، مێشك لاواز، ته‌خه‌لوف عه‌قڵ، كه‌به‌ڕاستی ئه‌مانه گرفتی سایكۆلۆژی زیاتر بۆ ئه‌م منداڵانه دروستده‌كات، به‌تایبه‌تی كاتێك گه‌وره ده‌بن.\n- بنه‌مای چاره‌سه‌ركردنی ئۆتیزم به‌پێی ستانداردی به‌كارهێنانی سه‌رچاوه‌كانی ناو كۆمه‌ڵگایه‌و مانه‌وه‌ی له‌ناو خێزاندا ده‌بێت، به‌ڵام هه‌ندێكجار نه‌توانین و په‌شێویه‌كان ده‌گه‌نه ئاستێك چاره‌سه‌ركردن له‌ناو خێزان و كۆمه‌ڵگادا زۆر گران ده‌بێت، بۆیه چه‌ند حاڵه‌تێكمان هه‌یه منداڵ پێویست ده‌كات له‌جێگه‌ی تایبه‌تدا چاره‌سه‌ربكرێت وه‌ك:\n1- ئه‌گه‌ر پله‌ی (IQ) توانای عه‌قڵی زۆر نزمبێت.\n2- هاوكات ناته‌واوی جه‌سته‌یشی له‌گه‌ڵدابێت كه‌پێویست به‌چاودێری نێرسی هه‌بێت.\n3- توندی گرفتی ڕه‌فتاری ڕێگه‌نه‌دات له‌ماڵه‌وه چاره‌سه‌ربكرێت وه‌ك شه‌ڕه‌نگێزی كه‌مه‌ترسی زیان گه‌یاندن بۆ خۆو بۆ ده‌ورو به‌ر دروستبكات.\n4- پێویستی به‌وه‌رگرتنی چاره‌سه‌رهه‌بێت بۆ گرفتی دیكه‌ی ده‌رونی.\n- چاره‌سه‌ره‌كانی ره‌فتاری: به‌كارده‌هێنرێت بۆ یارمه‌تیدانی فێركردنی توانا بنه‌ڕه‌تیه‌كان وه‌ك خواردن، خۆگۆڕین، چونه ته‌والێت، یان بۆ شێوازی ڕه‌فتاری ئاسای وه‌ك خه‌وتن.\n- توانای باڵاتر: كارامه‌ی كۆمه‌ڵایه‌تی، ته‌كنیكی خۆخاوكردنه‌وه، ڕاهێنانی به‌رده‌وام، چاره‌سه‌ری ڕه‌فتاری بۆ گۆڕینی ڕه‌فتاری خراپ وه‌ك: ترس و خواردنی شتی پیس (Pica).\n_ له‌م ساڵانه‌ی دوایدا گرنگی پێدانێك هه‌یه بۆ لێكۆڵینه‌وه له‌ئۆتیزم سه‌باره‌ت به‌گه‌شه‌كردنی[تیۆریای بیركردنه‌وه] لای منداڵ، واته بیركردنه‌وه‌ی له‌بیركردنه‌وه‌ی كه‌سانی دیكه، به‌واتایه‌كی دیكه تێگه‌یشتن له‌حه‌ز، ده‌ركپێكردن، باوه‌ڕ، زانیاری، نیازو هه‌ستی كه‌سانی دیكه‌و ده‌وروبه‌ر، ده‌ركه‌وتوه ئۆتیزم كه‌موكوڕیان هه‌یه له‌بنه‌ڕه‌تی تیۆریای بیركردنه‌وه‌ی، له‌ئه‌نجامدا خه‌ڵك وه‌ك هه‌رشتێكی دیكه‌ی بێ گیان ده‌رده‌كه‌وێت لایان، ئه‌مه‌ش به‌ژداره له‌گرفتی نه‌بونی ڕه‌غبه‌ت و گه‌ڕانه‌وه بۆ جیهانی ناوخۆی خۆی.\nئه‌مه نمونه‌ی هه‌ستی ناوخۆی كه‌سیێكی دوچار به‌ئۆتیزمه\n(ئارسه‌ر تێمل گراندین) خۆی ئۆتیزمی هه‌بووه، سه‌ره‌ڕای ئه‌وه‌ی ژیانی خۆشی به‌باشی به‌ئه‌نجام گه‌یاندوه، به‌م شێوه‌یه وه‌سفی ئه‌و گرفته‌ده‌رونیه ده‌كات "تێكه‌ڵاوبونی كۆمه‌ڵایه‌تی ئاسانه بۆزۆربه‌ی خه‌ڵك، بۆ كه‌سی ئۆتیزم ئاسان نییه، كه‌منداڵبووم وه‌ك بێگیانێك وابووم غه‌ریزه‌م نه‌بوو تا ئاڕاسته‌م بكات، شته‌كان له‌ڕێی هه‌وڵ و هه‌ڵه‌وه فێرده‌بووم، هه‌وڵم ده‌دا باشترین ڕێگه‌بگرمه‌به‌ر، به‌ڵام هه‌رگیز نه‌مده‌توانی، ده‌بوو بیرمبكردایه‌ته‌وه له‌تێكه‌ڵاوبونه كۆمه‌ڵایه‌تیه‌كانی ڕۆژانه، كاتێك قوتابیه‌كانی دیكه به‌وپه‌ڕی حه‌زه‌وه یاریانده‌كرد ئه‌مه‌م به‌دیارده‌یه‌كی كۆمه‌ڵایه‌تی زۆرخۆش ناوده‌نا، ده‌مویست به‌شداری بكه‌م به‌ڵام نه‌مده‌زانی چۆن!\nهه‌موو ژیانم وه‌ك چاودێرێك بوومن هه‌میشه هه‌ستم ده‌كرد كه‌سێكم له‌ده‌ره‌وه ته‌ماشای شته‌كان ده‌كه‌م، به‌ڵام نه‌مده‌توانی به‌شداری بكه‌م، هاوڕێكانم چه‌ن سه‌عات ئه‌وه‌ستان و قسه‌یان له‌شتی جیاجیا ده‌كرد!\nد.زامدار حمه ڕه‌سوڵ، پزیشكی پسپۆڕی ده‌رونی، چاره‌سه‌ركاری ده‌رونی منداڵ\nبۆرد (دكتۆرا) له‌نه‌خۆشیه ده‌رونیه‌كان\nMar 4 2020 6:52PM\nJan 19 2020 11:36PM\nJan 14 2020 2:32PM\nنیشانە مەترسیدارەکانی درەنگ قسە کردن لە منداڵ دا....\nخراپ هه‌ڵسوكه‌وتكردن له‌گه‌ڵ منداڵ...\nڤایرۆسی كۆرۆنا: خۆپاراستن و پلاندانان...\nگرفته‌كانی فێربوون و فێركردن له‌ئۆتیزمدا...\nکاریگەری جیابونەوە لەسەر منداڵ...\nفۆڕمی کۆکردنەوەی زانیاریی لەسەر هەژارەکان\nJun 22 2020 12:15PM\nئەرکی توێژەرانی کۆمەڵایەتی و دەروونى دایەنگەکان\nJan 29 2020 8:59AM\nشێوازى پڕكردنه‌وه‌ی پۆسته به‌تاڵه‌كان له به‌ڕێوه‌به‌رایه‌تی گشتی\nJan 24 2020 4:03PM\nیاسا و ڕێنمایی زیاتر...\nگەشتی کەوێشکێک بەخەونەکانی شارێکدا - ١\nJan 27 2020 10:40AM\nسەلامەتی خۆراک: بەشی ٢\nJan 13 2020 11:03AM\nسەلامەتی خۆراک: بەشی ١\nJan 13 2020 11:02AM\nکتێبخانەی دەنگی زیاتر...\nراكه‌یاندنی به‌رێوه‌به‌رایه‌تی گشتی چاودێری‌و گه‌شه‌پێدانی كۆمه‌لاَیه‌تی‌ِ


👫 جەلیل زەنگنە کەسایەتییەکان\n📅 کاتی تۆمارکردن Jun 25 2009 11:02AM\nجەلیل زەنگنەی دەرهێنەر لەدایکبووی ساڵی 1947ی کەرکو [ زۆرتر... 👁] ✖ ✖ 0 0 ✔ 94% ✍ هـ.ب. 25-6-2009 11:02:30\n👫 دالیا موراد کەسایەتییەکان\n📅 کاتی تۆمارکردن Jul 14 2009 9:54AM\n👁 ئەم بابەتە 6,339 جار بینراوە\nساڵی 1975 لە سلێمانی لەدایکبووە، ساڵی 1996 پەیمانگ [ زۆرتر... 👁] ✖ ✖ 1 0 ✔ 99% ✍ هـ.ب. 14-7-2009 9:54:17\n👫 رێبین رەسوڵ ئیسماعیل کەسایەتییەکان\n📅 کاتی تۆمارکردن Jun 25 2010 4:29PM\n👁 ئەم بابەتە 9,445 جار بینراوە\nساڵ 1969 لە هەولێر لەدایکبوە ئامادەیی پیشەسازی تە [ زۆرتر... 👁] ✖ ✖ 0 13 ✔ 98% ✍ هـ.ب. 25-6-2010 16:29:07\n👫 شاڵاو کۆسرەت رەسوڵ کەسایەتییەکان\n📅 کاتی تۆمارکردن Jun 21 2010 9:55AM\n👁 ئەم بابەتە 11,895 جار بینراوە\nساڵی 1983 لە هەولێر لەدایکبووە خاوەنی بڕوانامەی ب [ زۆرتر... 👁] ✖ ✖ 1 0 ✔ 82% ✍ هـ.ب. 21-6-2010 9:55:41\n👫 محەمەد بێبەش کەسایەتییەکان\n📅 کاتی تۆمارکردن Jul 20 2009 5:03PM\nلەساڵی 1960 لەشاری سلێمانی لەدایکبووەو لەساڵی 1996 [ زۆرتر... 👁] ✖ ✖ 0 2 ✔ 92% ✍ هـ.ب. 20-7-2009 17:03:11\n👫 کاوە عەبدولرەزاق محەمەد کەسایەتییەکان\n📅 کاتی تۆمارکردن May 25 2010 11:29AM\nبڕوانامەی ماستەر لەبەشی راگەیاندن لەپەیمانگای خوێن [ زۆرتر... 👁] ✖ ✖ 0 0 ✖ 56% ✍ هـ.ب. 25-5-2010 11:29:18


:: PM:02:45:16/12/2018 \nسه‌رچاوه‌یه‌كى ئاگادار ئاشكراى ده‌كات، لایه‌نه‌كان دوو كاتیان بۆ ئه‌نجامدانى هه‌ڵبژاردنى ئه‌نجوومه‌نى پارێزگاكان پێشنیار كردووه، یه‌كه‌میان مانگى نیسانه و پێشنیاره‌كه‌ى تر ئه‌وه‌یه له مانگى حوزه‌یرانى ساڵَى داهاتوو بكرێت.\nماڵپه‌ڕى عه‌هدى عێراق له هه‌واڵێكدا بڵاوى كردووه‌ته‌وه، ئه‌نجامدانى ئه‌نجوومه‌نى پارێزگاكانى عێراق بۆ ساڵى داهاتوو دوا ده‌خرێت و بۆ ئه‌مه‌ش لایه‌نه سیاسییه‌كان دوو پێشنیاریان كردووه.\nپێشنیارى یه‌كه‌م ئه‌وه‌یه له مانگى نیسانى داهاتوو ئه‌نجام بدرێت، كه‌چى پێشنیارى دووه‌م بۆ ئه‌وه‌یه له مانگى حوزه‌یران هه‌ڵبژاردنه‌كه بكرێت. ماڵپه‌ڕه عێراقییه‌كه دووپاتى ده‌كاته‌وه كه زانیارییه‌كانى له سه‌رچاوه‌یه‌كى ئاگادار وه‌رگرتووه.\nحكوومه‌تى رابردووى عێراق پێشتر 22ى ئه‌م مانگه‌ى بۆ ئه‌نجامدانى هه‌ڵبژاردن دیار كردبوو، به‌ڵام به‌هۆى ئه‌وه‌ى هه‌ڵبژاردنى په‌رله‌مان كه له 12ى ئایار كێشه‌ى تێكه‌وت و ئه‌نجامه‌كه‌ى دره‌نگ قبووڵ كرا، بۆیه كۆمسیۆن له دوو هه‌فته له‌مه‌وبه‌ر له‌گه‌ڵ لیژنه‌ى یاسایى په‌رله‌مان كۆبووه‌وه و ئاشكراى كرد كه تواناى نییه هه‌ڵبژاردنى پارێزگاكان له كاتى خۆى ئه‌نجام بدات.\nجیا له‌و هۆكارانه‌ش یاساى ئه‌نجوومه‌نى پارێزگاكان له په‌رله‌مانه، هێشتا پرۆسه‌ى هه‌مواركردنه‌وه‌ى ته‌واو نه‌كراوه.


٦ شت کە زەوی گونجاو کردووە بۆ ژیان | ڕێکخراوەی زانستی فەرهەنگیی هۆژان\nپووشپەڕ ۲۶, ۲۷۱۸ Hojan ئەستێرەناسی و ئاسمانگەڕی, زانیاری, هەواڵ و زانیاری 0\n٦ شت کە زەوی گونجاو کردووە بۆ ژیان\nهەروەک دەزانین زەوی بە باشی ئامادە کراوە وەک هەسارە و لە شوێنێکی زۆر نموونەییە لە کۆمەڵەی خۆر و گەلەئەستێرەکەماندا تا پاڵپشتیی پەیدابوونی ژیان بکات. زەوی بەرهەمێکی تەمەن ٤.٦ ملیارد ساڵەی پێکهاتنی گەردوونییە، خۆشبەختانە هەسارەکەمان خانەخوێ بووە بۆ ژیان بە هۆی رێکەوتنی هەندێک بارودۆخەوە.\nیەکەم: شوێنی ئێمە لە زۆر مەترسی دوورە\nکۆمەڵەی خۆر لە بەندەرێکی بێمەترسی لە نێوان باڵە لوولپێچیە سەرەکیەکان بە ئاسوودەیی لەنگەری گرتووە(وەک لە وێنەکەدا دیارە)، کە خولگە نیمچە بازنەییەکەی یارمەتی دوورخستنەوەی دەدات لە ناوچە پڕ مەترسییەکانی ناوەوەی گەلەئەستێرەکە. تەنها چەند ئەستێرەیەکی کەم لە نزیک خۆر هەیە، ئەمەش مەترسییەکانی سەر زەوی کە بەهۆی هێزی ڕاکێشانی ئەستێرەکانەوە، دەرپەڕینی تیشکی گاما، یان تێکشکانی ئەستێرەکان کە بە “سووپەرنۆڤا” ناسراوە، پەیدا دەبێت، کەم دەکاتەوە.\nدووەم: خۆر ئەستێرەیەکی جێگیر و تەمەندرێژە\nئەو ئەستێرانەی کە لە خۆر گەورەترن لە خۆر گەرمترن و تەمەنیشیان کەمترە کە ئەوەندە کاتە بەشی پەیدابوونی ژیان لەسەر هەسارەکان ناکات. ئەوانەی لە خۆر بچووکتر و گەنجترن، بە شێوەیەکی گشتی ناجێگیرن و هەسارەکانیان بە دەڕپەرینی تیشکە زیان بەخشەکان، وێران دەکەن.\nسێیەم: ئێمە بە ئەندازەی گونجاو دوورین لە خۆر\nخولگەی زەوی بە دەوری خۆر (کە پێشی دەگوترێت ناوچەی ناوەندی)، لەو شوێنەیە کە رێگە بە هەسارەکە دەدات وزەی گەرمی پێویست لە خۆر وەربگرێت و لە هەمان کاتدا رێگە بە هەبوونی ئاو لە دۆخی شلیدا لەسەر ڕووی هەسارەکە، بدات. ئەگەر خولگەی زەوی زۆر دوور بوایە ئەوا هەموو ئاوەکە دەیبەست. ئەگەر زۆر نزیک بوایە، هەموو ئاوەکە دەبوو بە هەڵم و بە بەرگەهەوادا بڵاو دەبووەوە.\nچوارەم: بۆ میوانداریکردنی ناوکێکی دینامیکی ئێمە ماددەی گونجاومان هەیە\nئەو هەوری گاز و تۆزەی لە نێوان ئەستێرەکاندا هەبووە و پاشان زەوی پێکهێناوە، بە ئەندازەی پێویست ماددەی تیشکاوەری تێدا بووە بۆ پەیدابوون و بەردەوامبوونی ناوکێکی بە شەپۆل و بە جوڵە بە درێژایی ملیاران ساڵ. ئەمەش بوارێکی موگناتیسی دروست کردووە کە هەسارەکەی لە مەترسیی وەک مەترسی بڵێسەدانی خۆر پاراستووە.\nپێنجەم: ئێمە مانگێکی گەورەمان هەیە بۆ جێگیرکردن و ڕاگیرکردنی لاربوونەوە تەوەرییەکەی زەوی\nزەوی بەرامبەر بە خۆر لار بووەتەوە و لاربوونەوەکەش بە خولانەوەی زەوی دەگۆڕێت. ئەو لارییە کەمە دەتوانێت هەموو ۴۱۰۰۰ ساڵێک، کەشوهەوا لە گەرمەوە بۆ سەهۆڵبەندان بگۆڕێت. ڕەنگە ئەگەر هێزی راکێشانی مانگ نەبووایە، جیاوازییەکە زۆرتریش بووایە.\nشەشەم: ئێمە چینی ئۆزۆنمان هەیە بۆ پێشگرتن لە گەیشتنی تیشکە زیانبەخشەکان بە زەوی\nئەو زیندەوەرە دێرینە لە ڕووەکچووانەی کە لە زەریاکاندا دەژیان ئۆکسجینیان بۆ بەرگەهەوا زیاد کردووە و چینی ئۆزۆنیان لە بەشی سەرەوەی بەرگەهەوا دروست کردووە کە وشکاوەکییە سەرەتاییەکانی لە تیشکە کوشندەکان پاراستووە.\nsolar system: کۆمەڵەی خۆر\ngoldilock zone: ناوچەی ناوەندی\nلەوانەیە ئاو تاکە هێمای ژیان لە دەرەوەی زەوی نەبێت!\nلە گەڕان بە دوای ژیاندا، زانایان زیاتر جەخت لەسەر هەبوونی ئاو وەک هێمایەک بۆ هەبوونی…